
Det 

inspirerende 

budskab 


AF  ÆLDSTE  THEODORE  M.  BURTON, 
assistent  til  De  Tolvs  Råd. 


Jeg  føler  mig  tilskyndet  til  at  understrege  nødvendigheden  af  enighed  som  et 
af  de  største  behov  i  vor  verden  i  dag.  Det  gælder  ikke  blot  verden  i  alminde- 
lighed, men  den  er  særlig  nødvendig  inden  for  Kirken,  hvis  vi  skal  kunne 
indtage  vor  retmæssige  plads  med  at  lede  menneskeheden  til  fred. 
Hvad  er  det,  der  er  årsag  til  uenighed  og  gnidninger?  Der  er  mange  årsager, 
men  en  af  hovedårsagerne  er  menneskets  eget  „jeg"  eller  „ego".  Jeg  tolker 
dette  jeg  eller  ego  som  et  ønske  om  at  blive  anerkendt  som  en  person,  der 
er  noget  for  sig  selv.  Dette  ønske  er  ikke  i  sig  selv  ondt.  Det  kan  tværtimod 
være  en  stor  dyd,  hvis  det  beherskes  rigtigt.  Der  er  et  vist  mål  af  tro  på  eller 
stolthed  over  sig  selv,  som  ethvert  succesrigt  og  lykkeligt  menneske  må 
besidde.  Kun  hvis  jeg'et  udvikler  sig  til  selvoptagethed  eller  indbildskhed,  må 
man  være  på  vagt.  Jeg'et  bliver  af  det  onde,  når  et  menneske  bliver  påtræn- 
gende og  taler  overdrevent  meget  om  sig  selv  med  hensyn  til  sin  egen  betyd- 
ning. Vær  på  vagt,  når  en  mand  eller  en  kvinde  lægger  beslag  på  hele  konver- 
sationen og  ignorerer  andres  meninger.  Hvis  et  menneske  ikke  er  ydmygt, 
men  prøver  at  overgå  eller  stikke  andre  mennesker  ud,  er  det  i  en  meget 
farlig  stilling.  Personlig  mener  jeg,  at  en  sådan  ånd  skabes  af  selviskhed  og 
mangel  på  Jesu  Kristi  sande  Ånd. 

Vi  lever  i  en  verden  fyldt  med  disharmoni  og  uenighed.  Vi  behøver  ikke  at  være 
medvirkende  til  denne  verdslige  livsfilosofi  —  og  vi  må  ikke.  O 

Budskab  af  Det  Første  Præsidentskab 


„Heldige" 
syndere 

PRÆSIDENT  HAROLD  B.  LEE,    Første 
Rådgiver  i  Det  Første  Præsidentskab 

Findes  der  virkelig  heldige  syn- 
dere? Nå  ja,  måske  tænker  I  på 
den  uafhængige  mand,  som,  til 
trods  for  at  hans  penge  ikke  altid 
stammer  fra  ærligt  arbejde  eller 
fra  et  lovligt  foretagende,  lever  et 
liv  i  luksus  og  velvære.  Han  til- 
bringer sin  søndag  med  at  spille 
golf,  gå  til  baseballkamp  eller  til 
væddeløb,  i  stedet  for  som  an- 
svarsbevidst funktionær  i  Kirken 
at  tage  sig  af  vanskelige  proble- 
mer inden  for  samme  Kirke  eller 
på  anden  måde  holde  Sabbatsda- 
gen  hellig,  han  tager  på  lange  ud- 
flugter til  interessante  steder  og 
anvender  dertil  penge,  hvoraf  han 
i  det  mindste  kunne  have  betalt 
sin  tiende,  have  bidraget  til  Kir- 
kens opbygning  eller  til  omsorg 
for  de  fattige.  Han  har  ikke  tid  til 
at  udfylde  en  mission  for  Kirken 
på  egen  bekostning.  På  grund  af 
det  verdslige  selskab,  han  bevæ- 


ger sig  i,  gør  han  sig  ingen  skrup- 
ler over  at  drikke  eller  søge  til 
spillebulerne.  Om  det  så  er  umo- 
ralskhed, så  ser  hans  kreds  gen- 
nem fingrene  med  det  —  det  er  de 
mennesker,  der  holder  sig  fra  kir- 
kelige forbindelser,  hvor  en  sådan 
adfærd  —  målt  med  evangeliske 
standarder  —  ville  blive  kraftigt 
fordømt. 

Samtidig  har  I  måske  lagt  mærke 
til,  at  den  kvinde,  som  bor  i  hans 
hus,  og  som  han  kalder  sin  hustru, 
fuldstændig  har  ignoreret  den 
første  befaling  om  at  blive  „mang- 
foldige og  opfylde  jorden".  (Se  1. 
Mos.  1 :28.)  Hun  gider  ikke  få  børn, 
de  kunne  komme  i  vejen  for  hen- 
des karriere  eller  hendes  sam- 
fundsaktiviteter. Hun  har  sat  sig 
uden  for  Kirken  og  beroliger  sin 
samvittighed  med  den  gamle  ud- 
talelse, at  når  alt  kommer  til  alt, 
er  religion  og  Kirken  kun  for  de 
fattige  og  uerfarne.  Gennem  for- 
brug af  sin  mands  rigdom  har  hun 
frigjort  sig  fra  hjemmets  opgaver, 
således  at  hendes  dage  ikke  bli- 
ver ensformige;  hun  har  tid  til  at 
spille  bridge  og  gå  til  andre  ar- 
rangementer, hvor  man  ryger  og 
drikker  uden  hensyn  —  i  hvert  fald 
kun  lidt  —  til  Kirkens  påbud  om  at 
lade  være.  Hun  har  råd  til  at  klæ- 
de sig  efter  sidste  og  dyreste  mo- 
de; hun  undgår  de  afslørende 
tegn  på  en  husmoders  pligter  heri 
indbefattet  ærgrelser  over  børn. 
Måske  vil  man,  når  man  betragter 
sådanne  illustrationer  af  tilsyne- 
ladende succes  for  syndere  mod 
Herrens  befalinger,  drage  den  slut- 
ning, at  de  har  valgt  „den  gode 
del"  —  fordi  man  mangler  over- 
sigt over  hele  livets  plan  og  hen- 
sigter. Man  tænker  måske,  at  en 


sammenligning  med  en,  hvis  liv 
leves  aktivt  i  Kirken,  ikke  er  nem, 
med  dens  stadige  påbud  og  stren- 
ge krav,  den  medfølgende  tjeneste 
og  offer,  der  kræver  tid,  talent  og 
penge,  samt  de  foruroligende 
chok,  man  får  i  samvittigheden, 
når  man  foretager  sig  noget,  der  er 
i  strid  med  de  standarder,  man 
bekender  sig  til.  Måske  tænker 
man,  at  den  energi,  man  anven- 
der på  andre  bestræbelser,  vil 
give  større  renter,  og  at  religionen 
bør  overlades  til  dem,  som  ikke 
har  råd  til  noget  bedre.  Men  inden 
I  træffer  jeres  endelige  afgørelse 
for,  hvilken  kurs  I  vil  følge,  må  det 
være  mig  tilladt  at  hjælpe  jer  med 
at  hæve  jeres  blik  til  et  højere 
punkt,  hvorfra  man  har  et  godt 
overblik,  så  I  kan  se  tingene,  som 
de  virkelig  er. 

Smuk,  sød  og  saftig  frugt  kan  ikke 
udvikles,  hvis  ikke  modertræts 
rødder  er  plantet  i  fed,  frugtbar 
muld,  og  med  mindre  der  bliver 
sørget  for  tilpas  beskæring,  kulti- 
vering og  vanding.  Det  samme  er 
tilfældet  med  de  lækre  frugter  af 
dyd  og  kyskhed,  ærlighed,  måde- 
hold, retskaffenhed  og  troskab 
mod  principperne:  man  vil  ikke 
kunne  finde  dem  udviklet  i  det 
menneske,  hvis  liv  ikke  grunder 
sig  på  et  fast  vidnesbyrd  om  Evan- 
geliets sandheder  om  den  Herre 
Jesu  Kristi  liv  oq  mission.  For  vir- 

VS 

kelig  at  være  retskaffen  kræves 
daglig  beskæring  af  de  onde  væk- 
ster i  vor  karakter  gennem  daglig 
omvendelse  fra  synd. 
Hvem  er  ophavet  til  det  program, 
der  således  forklæder  det  onde 
og  forkerte,  så  det  vækker  vore 
lyster?  Dengang  der  blev  krig  i 
Himmelen,  foreslog  Lucifer,  en  af 


Guds  sønner  i  åndeverdenen,  før 
jorden  blev  dannet,  en  plan,  ifølge 
hvilken  de  dødelige  kunne  blive 
frelst  uden  anstrengelse  eller 
valg,  og  for  denne  tjeneste  for- 
langte han  Guds  ære  og  herlig- 
hed. (Se  Moses  4:1-4.)  Vor  Frel- 
sers, Jehovas  plan  var  at  give  hver 
enkelt  ret  til  at  vælge  for  sig  selv, 
hvilken  kurs  han  ville  følge  i  jor- 
delivet, og  alt  ville  blive  gjort  til 
Guds,  vor  himmelske  Faders  ære 
og  herlighed. 

Jehovas  plan  blev  antaget;  Satans 
plan  blev  afvist. 

Men,  spørges  der,  hvis  Gud  virke- 
lig elsker  sine  børn,  hvorfor  tilla- 
der Han  så  Satan  at  friste  os  og 
derved  bringe  vore  muligheder  for 
at  opnå  de  bedste  erfaringer  i  jor- 
delivet og  vende  tilbage  for  at 
glæde  os  over  evigt  liv  i  Hans  nær- 
hed i  fare?  Svaret  er  givet  af  en 
stor  profet  og  lærer: 
„Derfor  gav  Gud  Herren  men- 
nesket frihed  til  at  handle  for  sig 
selv.  Men  mennesket  kan  ikke 
handle,  uden  at  det  bliver  tilskyn- 
det af  det  ene  eller  det  andet"  — 
(det  ene,  som  er  ondt,  eller  det  an- 
det, som  er  godt).  (2  Ne.  2:16.) 
Tænk  over  det  et  øjeblik.  Hvis  der 
ikke  var  nogen  modsætning  til  det 
gode,  ville  der  så  være  mulighed 
for  at  udøve  sin  handlefrihed  eller 
ret  til  at  vælge?  At  nægte  jer  det 
privilegium  ville  være  det  samme 
som  at  nægte  jer  anledning  til  at 
vokse  i  kundskab,  erfaring  og 
magt.  Gud  har  givet  love  med  til- 
hørende straffe,  således  at  men- 
neskene kunne  være  bange  for 
synd  og  blive  ledet  ind  på  sand- 
hedens og  pligtens  veje.  (Se  Al- 
ma 42:20.) 
Og  netop  fordi  der  findes  denne 


valgfrihed  mellem  godt  og  ondt, 
har  Herren  fremskaffet  midler  til, 
at  de,  som  farer  vild,  kan  vende 
tilbage. 

Inden  jeg  forsøger  at  forklare  den- 
ne kostelige  lutringsprocess  for 
menneskesjælen,  som  kaldes  om- 
vendelse, vil  jeg  gerne  slå  to  en- 
kle, men  fundamentale  sandheder 
fast.  For  det  første  kan  Satan  ikke 
med  al  sin  list  ødelægge  jer,  hvis  I 
af  al  magt  stræber  efter  at  holde 
Herrens  bud.  For  det  andet  har  I, 
ved  selv  at  overtræde  et  af  disse 
bud,  taget  jeres  første  skridt  ind 
på  Satans  territorium. 
Men  hvilke  skridt  skal  nu  tages 
til  omvendelse  —  hvilke  skridt,  må 
vi  tage  for  at  være  værdige  til 
Guds  tilgivelse  gennem  forløsnin- 
gen ved  Mesterens  forsonings- 
offer,  så  vi  til  sidst  kan  glæde  os 
over  det  evige  livs  privilegier  i 
den  kommende  verden?  En  alvis 
Fader  har  i  sin  forudseenhed  af, 
at  nogle  ville  falde  i  synd,  og  at 
alle  ville  have  behov  for  omven- 
delse, udarbejdet  frelsens  plan, 
som  forklarer  den  beredte  vej  for 
omvendelse. 

Først  må  de,  som  har  syndet,  be- 
kende. „Heraf  kan  I  vide,  om  et 
menneske  omvender  sig  fra  sine 
synder:  Se,  han  vil  bekende  dem 
og  aflægge  dem."  (L&P  58:43). 
Denne  bekendelse  skal  først  af- 
lægges overfordet  menneske,  man 
har  gjort  størst  uret  ved  sine  hand- 
linger. En  oprigtig  bekendelse  be- 
står ikke  kun  i,  at  man  indrømmer 
sin  skyld  efter  at  beviset  allerede 
er  frembragt.  Hvis  man  åbenlyst 
har  krænket  mange  mennesker, 
må  man  fremføre  sin  indrømmelse 
åbenlyst  og  for  dem,  man  har 
krænket,  for  at  man  kan  vise,  at 


man  skammer  sig  og  er  ydmyg  og 
villig  til  at  tage  imod  en  velfortjent 
irettesættelse.  Hvis  handlingen  er 
foregået  i  det  skjulte,  og  resultatet 
kun  er,  at  man  har  skadet  sig  selv, 
skal  bekendelsen  også  foregå  i 
det  skjulte,  for  at  vor  himmelske 
Fader,  som  ser  i  det  skjulte,  kan 
belønne  os  åbenlyst.  (Se  Matt. 
6:4.)  Handlinger,  der  kan  have 
indvirkning  på  jeres  status  i  Kir- 
ken, jeres  ret  til  privilegier  eller 
forfremmelse  i  Kirken,  skal  om- 
gående bekendes  for  biskoppen, 
hvem  Herren  har  udset  til  at  være 
hyrde  for  enhver  hjord,  og  som 
Han  har  udkåret  til  at  være  almin- 
delig dommer  i  Israel.  (Se  L&P 
58:17). 

Den  udøbte,  der  lever  i  synd,  kan 
ved  at  følge  en  lignende  kurs,  og 
hvis  han  ellers  på  anden  måde  er 
blevet  forberedt  gennem  forståel- 
se af  Evangeliet,  modtage  dåb  til 
sine  synders  forladelse  ved  en 
dertil  bemyndiget  ældste  i  Kirken 
(se  Luk.  3:3).  Efter  bekendelsen 
må  synderen  vise  omvendelsens 
frugter  gennem  gode  gerninger, 
der  bliver  vejet  op  imod  de  dårlige. 
Han  må  yde  fuld  erstatning  og  af 
yderste  evne  give  tilbage,  hvad 
han  har  taget  eller  udbedre  den 
ødelæggelse,  han.  har  forvoldt. 
Den,  der  således  omvender  sig 
fra  sine  synder  og  vender  sig 
fuldstændigt  derfra  for  aldrig  me- 
re at  gentage  dem,  har  ret  til  løftet 
om  tilgivelse  for  sine  synder,  hvis 
han  ikke  har  begået  den  utilgive- 
lige synd;  profeten  Esajas  udlagde 
dette  således:  „  .  . .  Er  eders  syn- 
der som  skarlagen,  de  skal  blive 
hvide  som  sne;  er  de  end  røde 
som  purpur,  de  skal  dog  blive  som 
uld."   (Es.   1:18.)         (Forts,  på  side  32) 


Søndagsskolen 

som 

missionær 


AF  ÆLDSTE  GORDON  B.  HINCKLEY 
af  De  Tolvs  Råd 


Af  alle  Kirkens  hjælpeorganisationer 
er  Søndagsskolen  noget  helt  for  sig 
selv.  Den  er  ansvarlig  for  alle  Kirkens 
medlemmer.  Dens  læseplan  dækker 
hele  Evangeliets  spektrum.  Der  er 
flere  indskrevet  og  flere,  der  deltager 
i  møderne,  end  i  nogen  anden  organi- 
sation inden  for  Kirken.  Den  virker 
på  den  bedste  tid  af  dagen  på  den 
bedste  dag  i  ugen.  Den  har  gjort 
umådelig  meget  godt,  men  der  er  så 
meget,  meget  mere,  der  skal  gøres. 
Hvis  Kirken  skal  blive  stærkere  (og 
det  skal  den  blive),  hvis  kundskab  om 
Evangeliet  skal  øges  blandt  Kirkens 
medlemmer  (og  det  skal  den),  hvis 
vort  folks  åndelighed  skal  forædles 
(og  det  skal  den)  —  så  må  Søndags- 
skolen blive  mere  effektiv.  Den  er  en 
forunderlig  organisation,  i  hvis  magt 
det  ligger  at  nå  de  mange  hundrede 
tusinde  mennesker,  der  er  spredt  ud 
over  jorden  og  give  dem  noget,  der 
for  evigt  kan  gavne  deres  liv.  Mulig- 
heden er  stor,  udfordringen  er  stor. 
En  dag  kom  en  mand  ind  på  kontoret 
for  at  få  nogle  missionærtraktater;  i 
hånden  havde  han  et  brev  fra  sin  søn, 
som  var  med  i  krigen.  Sønnen  skrev: 
„Jeg  har  fået  en  ven.  Jeg  har  taget 
ham  med  til  den  lille  søndagsskole- 
gruppe, vi  er  —  der  er  kun  3-4  til 
stede.  De  andre  ved  ikke  ret  meget, 
og  det  gør  jeg  heller  ikke.  Alt,  hvad 
jeg  ved  om  Kirken,  er  den  lille  smule, 
jeg  lærte  i  Søndagsskolen.  Vil  du 
ikke  nok  sende  mig  noget  litteratur?" 
Sådan  er  det  sædvanligvis  med  de 
fleste  af  os.  Det  vi  ved  om  Kirken  er 
det,  vi  lærte  i  Søndagsskolen.  Vi  le- 
Denne  artikel  er  tilpasset  efter  en  tale 
i  april  1971  under  Søndagsskole-kon- 
ferencen i  Salt  Lake  City. 


Søndagsskolen 

som 

missionær 


ver  i  en  tid,  hvor  menneskenes  sind 
og  hjerter  påvirkes  i  tusind  retninger. 
Richard  M.  Nixon,  De  Forenede  Sta- 
ters præsident,  sagde  for  et  års  tid 
siden:  „Gennemsnitseleven  har,  når 
han  18  år  gammel  går  ud  af  sin  high 
schooi,  tilbragt  11,000  timer  i  skolen 
og  15,000  timer  med  at  se  TV,"  hvortil 
jeg  kan  føje,  at  han  har  tilbragt  færre 
end  500  timer  med  at  modtage  belæ- 
ring i  sin  søndagsskoleklasse. 
Med  den  slags  udfordringer  foran  sig, 
bør  der  i  hver  eneste  søndagsskole- 
funktionær og  i  hver  eneste  lærer  i 
Kirken  opstå  en  beslutning  om  at  ud- 
føre sin  gerning  en  tak  bedre.  Under 
glasset  på  mit  skrivebord  opbevarer 
jeg  en  storslået  udtalelse  fra  Brow- 
ning  —  Robert  Browning,  engelsk 
digter,  1812-1889  —  „A  man's  reach 
should  exceed  his  grasp"  (Et  men- 
neskes rækkevidde  bør  overgå  hans 
fatteevne.)  Vi  bør  allesammen  stræk- 
ke os  en  lille  smule  mere  for  at  kun- 
ne nå  langt  nok  ud  til  gavn  for  dem, 
som  ikke  kommer,  men  som  tilhører 
Kirken,  og  til  hjælp  for  dem,  som  ikke 
kommer,  men  som  kunne  tilhøre  Kir- 
ken. 

Jeg  erindrer  en  stavskonference  for 
nogle  år  siden  i  en  af  vore  kirker  ude 
på  landet.  Jeg  bad  alle  dem,  som  hav- 
de sluttet  sig  til  Kirken  i  de  sidste 
18  måneder  om  at  række  hånden  op. 
Blandt  dem  var  en  nydelig,  ung  mand, 
hans  hustru  og  tre  børn.  Jeg  sagde  til 
manden:  „Jeg  ved  godt,  det  ikke  er 
så  pænt  gjort  af  mig,  men  mon  jeg 
ikke  nok  kan  bede  dig  om  at  komme 
herop  på  forhøjningen  og  bruge 
10  minutter  til  at  fortælle  os,  hvorle- 
des det  gik  til,  at  du  blev  medlem  af 
Kirken,  og  hvad  det  har  betydet  for 
dig." 

Han  gik  op  og  fortalte:  „Jeg  var  så 
heldig  at  få  arbejde  som  ingeniør  i 
den  store  fabrik,  der  er  blevet  bygget 
herude  i  ørkenen.  Vi  bestemte,  at  når 
vi  kom  hertil,  ville  vi  slutte  os  til  en 
kirke. 


Min  hustru  havde  engang  arbejdet 
hos  en  mormon,  som  havde  gjort 
stærkt  indtryk  på  hende,  og  derfor 
bestemte  vi  os  til  at  prøve  hans  kirke 
først;  meget  generte  kom  vi  så  en 
søndag  morgen  til  denne  bygning  og 
gik  ind  ad  døren  dernede  i  hjørnet  af 
hall'en.  Da  vi  kom  ind,  var  der  en 
mand,  som  rakte  os  hånden  og 
sagde:  „God  morgen,  jeg  er  broder 
det  og  det,'  og  jeg  svarede:  ,Mit  navn 
er  det  og  det.'  Han  sagde:  Jeg  har 
ikke  set  jer  før,  er  I  lige  flyttet  hertil?' 
Ja.'  .Hvilket  ward  kommer  I  fra?'  Jeg 
blev  forvirret,  men  han  fandt  da  ud 
af,  at  vi  slet  ikke  var  medlemmer  af 
Kirken,  og  sagde  så:  .Værsågod  at 
komme  inden  for  og  sæt  jer  ned.  Jeg 
sætter  mig  ved  siden  af  jer,  så  kan 
jeg  forklare,  hvad  det  er,  der  foregår.' 
Så  han  satte  sig  hos  os,  og  da  det 
blev  tid  at  gå  til  klasserne,  fulgte  han 
børnene  til  deres  lærer,  og  præsen- 
terede dem  for  hende.  Bagefter  gik 
han  med  os  til  undersøgerklassen, 
hvor  han  satte  sig  med  os  på  bageste 
række,  for  at  man  ikke  skulle  lægge 
så  meget  mærke  til  os. 
Da  Søndagsskolen  var  forbi,  sagde 
han  til  os:  ,Vi  har  også  et  møde  i 
aften.  Min  hustru  og  jeg  vil  gerne 
komme  og  tage  jer  med.'  Jeg  svarede. 
,Tak,  men  det  er  ikke  nødvendigt,  vi 
kører  selv.'  Det  gjorde  vi,  og  manden 
og  hans  hustru  stod  der  for  at  byde 
os  velkommen;  vi  følte  os  beriget  og 
godt  tilpas.  Vi  opdagede,  at  vi  havde 
fundet  noget.  Nogle  få  uger  senere 
blev  vi  døbt." 

Medens  denne  broder  stod  på  taler- 
stolen, fik  han  tårer  i  øjnene,  og  de 
begyndte  at  trille  ned  ad  hans  kinder, 
da  han  fortalte  videre:  „For  en  måned 
siden  tog  vi  til  Salt  Lake  City  og  gik 
gennem  templet,  og  jeg  kan  slet  ikke 
fortælle  jer,  hvad  det  har  betydet  for 
os  og  vort  hjem." 

Den  broder  har  nu  en  søn  på  mission, 
nemlig  den  lille  dreng,  som  var  med 
til  stavskonferencen  den  søndag,   og 


som   lærte   Kirken   at  kende   gennem 
Søndagsskolen. 

Hvis  jeg  var  søndagsskolefunktionær, 
ville  jeg  arbejde  så  hårdt  som  aldrig 
før  på,  at  ærbødighedens  ånd  ville 
gøre  så  stærkt  indtryk,  undervisnin- 
gen blive  så  stimulerende  og  musik- 
ken så  opløftende  i  min  søndags- 
skole, så  alle,  der  kom  søndag  mor- 
gen, ville  gå  fornyede  derfra  med 
ønske  om  at  komme  igen  næste  søn- 
dag. Jeg  ville  udvikle  en  missionær- 
ånd i  mit  korps  af  funktionærer  og 
lærere,  et  ivrigt  ønske  om  at  komme 
i  kontakt  med  og  aktivere  dem,  der 
sidder  i  skyggesiden  —  og  det  skal 
nok  være  de  50%  —  cirka  for  hver 
en,  der  sidder  i  inderkredsen.  Jeg 
ville  få  mine  lærere  til  at  bede  war- 
dets  udøvende  sekretær  om  navnene 
på  hjemmelærerne  for  hver  enkelt. 
Så  ville  jeg  bede  disse  hjemmelærere 
om  at  gøre  en  særlig  indsats  til  gavn 
for  hver  enkelt  og  —  hvis  de  ikke 
kunne  gøre  det,  der  var  nødvendigt, 
ville  jeg  bede  om  at  få  en  lejlighed  til 
at  hjælpe  dem.  Jeg  ville  ikke,  når  jeg 
talte  med  de  pågældende,  tigge  dem 
om  at  komme  i  Kirken.  Jeg  ville  bede 
om  visdom  til  at  finde  en  eller  anden 
udfordrende  anledning  at  tilbyde  hver 
enkelt.  Folk  reagerer  ikke,  når  man 
tigger  dem  om  noget,  men  de  reage- 
rer over  for  en  udfordring.  Og  så  vil- 
le jeg  gøre  hvert  eneste  medlem  i  min 
klasse  til  missionær  og  bede  dem 
tage  en  med  til  søndagsskole,  som 
ikke  kender  Kirken. 
Under  et  vidnesbyrdmøde  for  et  år 
siden  i  en  gren  i  Syd-Afrika  gjorde 
det  stærkt  indtryk  på  mig  at  høre  en 
kvinde  tale.  Hun  var  kommet  ind  i 
Kirken  for  tre  måneder  siden.  Evan- 
geliet brændte  i  hende,  hun  var  be- 
gejstret, hun  talte  som  en,  der  havde 
haft  samme  oplevelse  som  Saulus 
fra  Tarsus.  Hun  ønskede  at  gøre  no- 
get, og  hun  gjorde  det.  Jeg  talte  med 
missionspræsidenten  om  hende  efter 
mødet,    og    han    sagde:    „Siden    hun 

blev  medlem  af  Kirken  for  tre  måne- 
der siden,  har  hun  givet  missionærer- 
ne 300  henvisninger,  hvoraf  de  67  er 
kommet  ind  i  Kirken  inden  for  en 
periode  af  tre  måneder.  Hun  har  fulgt 
dem  herhen  og  har  været  værtinde 
for  dem,  når  de  kom  til  søndags- 
skole, nadvermøde  og  GUF." 
Hvis  jeg  var  søndagsskolelærer,  ville 
jeg  knæle  ned  og  bede  Herren  om 
inspiration,  vejledning  og  hjælp  til 
dette  store  foretagende.  Og  jeg  ville 
i  den  grad  stræbe  efter  at  dygtiggøre 
mig  til  at  undervise  og  forbedre  ån- 
den i  min  undervisning,  så  mine  ele- 
ver ville  få  lyst  til  at  komme  igen  hver 
søndag.  Jeg  ville  aldrig  tabe  disse 
storslåede  ord  fra  Skriften  af  syne: 
for  det  første:  „Vær  ydmyg;  så  skal 
Herren  din  Gud  lede  dig  ved  hånden 
og  besvare  dine  bønner."  (L&P 
112:10.)  For  det  andet:  det  store  bud 
og  det  store  løfte  vedrørende  den 
sag,  vi  taler  om:  „Lær  flittigt,  og  min 
nåde  skal  ledsage  jer  .  .  ."  (L&P 
88:78.) 

Der  er  over  1900  grene  i  Kirkens  mis- 
sioner. Jeg  tror,  at  de  allesammen  — 
på  nogle  få  undtagelser  nær  —  be- 
gyndte som  søndagsskoler.  Fra  den- 
ne beskedne  begyndelse  er  der  ud- 
viklet stærke  grene,  store  distrikter, 
udstrakte  og  stærkt  udviklede  mis- 
sioner, samt  Zions  stave,  der  trives 
godt.  Den  lille  gren,  som  Søndags- 
skolen er,  er  for  Kirken,  hvad  knop- 
pen er  for  blomsten  og  videre  til  den 
modne  frugt.  Søndagsskolen  holder 
det  af  Kirkens  møder,  hvortil  det  er 
mest  naturligt  at  tage  undersøgere  af 
Evangeliet  med.  Man  kan  aldrig 
forudsige  konsekvensen  af  det,  man 
gør,  når  man  begynder  dette  arbejde 
efter  missionærmetoder. 
Præsident  Charles  A.  Callis  —  tidli- 
gere medlem  af  De  Tolvs  Råd,  1865- 
1947  —  fortæller  denne  beretning: 
„Medens  jeg  præsiderede  over  Syd- 
staternes Mission,  kom  en  ung  mand 
ind  på  missionskontoret;  han  var  fær- 


dig med  sine  to  år  som  missionær,  og 
kom   for   at  aflægge    sin   sidste   rap- 
port, inden  han  skulle  rejse  hjem.  Jeg 
spurgte:  ,Hvad  har  du  så  opnået?'  og 
han   svarede:   .Præsident   Callis,  jeg 
har  intet  opnået.   Jeg   har  spildt  min 
tid  og  min  faders  penge,  og  nu  skal 
jeg  hjem.'  Jeg  spurgte  videre:  ,Har  du 
ikke  haft  én  eneste  dåb?'  Han  svare- 
de: ,Jo,  jeg  har  haft  én.  Jeg  døbte  en 
mand   inde    i   urskoven,    hvor  vi    kun 
har  en  lille  søndagsskole  —  en  mand, 
som  ikke  engang  går  med  sko.'" 
Præsident  Callis  fortsatte:   „Den  un- 
ge  mands  følelse  af  nederlag  vakte 
min    interesse    og    nysgerrighed.    Da 
jeg  næste  gang  skulle  op  i  det  distrikt 
opsøgte  jeg   den   nævnte  mand.  Jeg 
opdagede,  at  han  havde  fået  sko  på, 
han  havde  skjorte  og  slips  på,  og  han 
var  sekretær  i  den  lille  gren  af  Søn- 
dagsskolen. Han  blev  senere  forstan- 
der for  den  søndagsskole,   han   blev 
ordineret  til  diakon,  derefter  til  lærer, 
til   præst  og  til  sidst  til   ældste.   Han 
blev  grenens  præsident.  Han  flyttede 
bort  fra   den    lille,    forpagtede    farm, 
hvor  hans  fader  før  ham  havde  levet, 
fik  et  stykke  jord,  som  han  ryddede 
og      gjorde      frugtbart.      Han       blev 
distriktspræsident.     Han     solgte     sin 
farm  og  flyttede  til    Idaho,  hvor  han 
oparbejdede    en    god    farm    i    Snake 
River-dalen.  Hans  drenge  voksede  op 
og  tog  på  mission,  og  nu  er  hans  søn- 
nesønner på  mission." 
Præsident  Callis  tilføjede:  „Jeg  var  i 
Idaho  i  sidste  uge  for  at  få  et  over- 
blik, og  jeg  fandt  ud  af,  at  som  resul- 
tat af  den  ene  dåb,  foretaget  af  en 
ung  mand,  som  rejse  hjem  med   den 
tanke,  at  hans  mission  var  slået  fejl, 
var  over  1,100  mennesker  kommet  ind 
i  Kirken." 

Herren  har  erklæret:  „Bliv  derfor  ik- 
ke trætte  af  at  gøre  godt,  thi  I  lægger 
grundvolden  til  et  stort  værk,  og  af  de 
små  ting  kommer  det,  som  er  stort. 
Se,  Herren  fordrer  hjertet  og  et  villigt 
sindelag  . .  ."  (L&P  64:33-34.) 


Udfordringen  til  denne  store  organi- 
sation er  altså  at  gøre  den  til  et  effek- 
tivt og  overbevisende  redskab  til  at 
få  dem  ud  af  skyggen,  som  lever  i 
elendighed,  under  uheldige  forhold,  i 
anger  og  længsel,  og  til  at  føre  dem, 
som  endnu  ikke  kender  Kirkens  frel- 
sende lære  ind  i  Kirken,  så  de  kan 
modtage  dens  evige  velsignelser.  O 


Ved  slutningen  af  forrige  århundrede 
tog  to  drenge,  som  havde  været  ven- 
ner i  en  lille,  engelsk  landsby,  afsked 
med  hinanden  for  hver  især  at  påbe- 
gynde det  erhverv,  de  havde  valgt 
sig.  Thomas  Townsley,  som  elskede 
teatret,  sluttede  sig  til  et  teatersel- 
skab, der  byggede  på  et  afvekslende 
repertoire,  mens  Robert  Westfield 
rejste  til  London  for  at  studere  teologi. 
Mange  år  senere  læste  Pastor  West- 
field, som  nu  var  præst  for  en  stor 
menighed  i  London,  om  et  dramatisk 
værk,  der  skulle  opføres  på  et  Lon- 
don-teater. Han  blev  henrykt,  da  han 
fik  at  vide,  at  lederen  af  skuespillet 
var  hans  barndomsven,  Thomas.  Da 
Præsten     lørdag     aften     overværede 


forestillingen,  gjorde  det  stærkt  ind- 
tryk på  ham  at  se  den  virkning,  spil- 
let havde  på  den  fyldte  sal.  Da  styk- 
ket var  slut  klappede  folk,  så  tæppet 
måtte  op  igen  fem  gange. 
Bag  scenen  lykønskede  Robert  sin 
gamle  ven  og  indbød  ham  til  sin  kirke 
den  følgende  morgen.  Han  indrøm- 
mede over  for  Tom,  at  skuespillet 
havde  rørt  teatergængerne  langt  me- 
re, end  hans  prædikener  nogen  sinde 
havde  rørt  hans  sognebørn. 
I  sognets  kirke  den  næste  morgen 
påpegede  Thomas  —  efter  at  have 
været  vidne  til  menighedens  uimod- 
tagelighed —  over  for  Robert  forskel- 
len mellem  den  forrige  aftens  skue- 
spil   og    denne    morgens    prædiken: 


„/  teatret  får  vi  de  uvirkelige  ting  til 
at  se  virkelige  ud.  I  din  prædiken  får 
du  de  virkelige  ting  til  at  virke  uvirke- 
lige." 

En  af  de  største  udfordringer,  vi  som 
lærere  stilles  over  for,  er  at  få  Evan- 
geliets virkeligheder  til  at  se  virkelige 
ud  for  vore  elever.  Vor  undervisning 
kan  blive  mere  effektiv  i  vore  elevers 
liv,  når  det  lykkes  os  at  klare  denne 
udfordring. 

På  grund  af  små  børns  tro  og  ren- 
hed, er  Evangeliets  usynlige  realiteter 
ofte  meget  virkelige  for  dem.  En 
3-årig  pige  gik  og  legede  for  sig  selv, 
hendes  forældre  havde  lært  hende, 
at  Jesus  var  i  Himmelen,  og  at  Han 
vågede  over  hende.  Uden  at  vide,  at 


At  gøre  realiteter 
virkelige 

moderen  lyttede,  hviskede  den  lille 
pige,  idet  hun  så  op  fra  sit  legetøj: 
„Hej,  Jesus,  er  du  der!"  For  hende 
var  Herren  ikke  noget  abstrakt,  men 
en  kærlig  ven,  hun  kunne  sige  noget 
til.  Med  mindre  vi  hjælper  vore  elever 
at  opretholde  deres  tro  på  sådanne 
realiteter,  kan  vi  risikere,  at  de  vok- 
ser fra  deres  barndoms  dyrebare 
vished  om  usynlige  ting. 
For  nylig  besøgte  biskoppen  for  et 
college-ward  en  inaktiv  dimitteret 
student.  Mens  biskoppen  talte  med 
ham,  fandt  han  ud  af,  at  denne  unge 
mand  som  ganske  ung  havde  været 
meget  aktiv  i  Kirken.  På  spørgsmålet, 
hvorfor  han  for  tiden  var  inaktiv, 
svarede   studenten:    „Jo,    biskop,    da 


jeg  kom  på  college,  gjorde  jeg  en 
stor  opdagelse:  jeg  fandt  ud  af,  at 
Jesus  virkelig  ikke,  når  alt  kommer 
til  alt,  ønsker  at  jeg  skal  være  en 
solstråle."  (Se  B-67  i  Syng  med  mig.) 
Det  fremgår  tydeligt  af  denne  unge 
mands  hentydning  til  en  sang  fra 
barndommen,  at  hans  vidnesbyrd  om 
Jesus  og  hans  forståelse  af  Frelse- 
rens kærlighed  til  ham  ikke  var  blevet 
udviklet  siden  han  gik  i  Junior-søn- 
dagsskole. Hvor  kunne  denne  opfat- 
telse af  Kristi  kærlighed  have  været 
helt  anderledes,  hvis  han  gennem 
teenagealderen  var  blevet  hjulpet  af 
en  hengiven  lærer  til  at  udvikle  sin 
tidligere  tro  på  det  begreb  denne  lille 
sang  forkynder! 


En  anden  ung  mand  —  måske  ikke 
ældre  end  denne  nybagte  student, 
tjener  som  et  storartet  eksempel  på 
en,  hvis  tro  på  Herren  og  pligtfølelse 
over  for  Evangeliets  pagter  bestemt 
ikke  var  uvirkelige.  Medens  Josef 
trællede  som  slave  i  Potifars  hus  — 
det  var  den  Josef,  der  var  søn  af 
Israel  —  modstod  han  med  fasthed 
de  onde  planer,  hans  herres  hustru 
havde  lagt.  Hans  modige  svar  til  hen- 
de viser,  hvor  virkelige  hans   pagter 

var  for  ham:   hvor  skulle  jeg  da 

kunne  øve  denne  store  misgerning 
og  synde  mod  Gud?"  (Se  1  Mos. 
39:9.)  Han  følte  virkeligheden  af  dis- 
se pagter  så  stærkt,  så  han  ikke  ville 
bryde  dem. 

Pionerernes  voldsomme  lidelser  er 
en  af  siderne  i  Kirkens  historie,  som 
det  ofte  er  svært  for  moderne  ung- 
dom at  værdsætte,  fordi  de  er  vel- 
signet med  så  megen  komfort.  En 
lærer  anvendte  et  stærkt  virkende 
eksempel  for  at  hjælpe  sine  elever 
til  at  fornemme  virkeligheden  af  disse 
prøvelser.  En  dag,  hvor  vejret  var  så 
køligt,  at  man  fik  kuldegysninger,  an- 
vendte han  de  første  få  minutter  af 
klasseperioden  til  at  forelægge  de 
forfærdelige  lidelser  og  vanskelig- 
heder, pionererne  måtte  kæmpe  mod. 
Han  fortalte  eleverne  om  de  over 
6,000  sørgelige  begravelser,  der  i 
hast  måtte  foretages  på  på  prærierne 
i  årene  mellem  1847  og  1869.  Forplig- 
tet til  fuldstændig  tavshed  gik  klas- 
sen derefter  udenfor  —  uden  overtøj 
på  —  og  omringede  en  dynge  sten, 
der  i  forvejen  var  blevet  anbragt  på 
det  mest  afsondrede  sted,  man  kunne 
finde.  Læreren  bad  dem  nu  om  at 
forestille  sig,  at  de  var  forældre  til 
et  barn,  der  lige  var  blevet  begravet. 
Han  forklarede,  at  stenene  var  blevet 
anbragt  over  graven  for  at  beskytte 
den  mod  ulvene.  Eleverne  stod  tavse 
i  kulden  nogle  få  minutter  og  medite- 
rede, inden  de  vendte  tilbage  til  klas- 
seværelset. 

Uden  yderligere  diskussion  indbød 
læreren  alle  eleverne  til  at  nedskrive 
de  tanker  og  følelser,  de  lige  havde 
erfaret.  Derefter  sang  de:  „Kom,  kom 
Guds  folk."  (Nr.  8  i  den  danske  mis- 
sions  sangbog.) 

Hvis  sådanne  oplevelser  ledes  effek- 
tivt, kan  eleverne  i  løbet  af  nogle  få 
minutter  vinde  mere  indsigt  i  deres 
forfædres  vanskeligheder  end  ved  i 
mange  timer  at  lytte  til  foredrag  om 
det  emne,  og  de  vil  huske  dem  i  lang 
tid. 

Betydningen  af  at  holde  budene  kan 
virkeliggøres  for  eleverne,  hvis  man 
lader  en  nøje  udvalgt  taler  besøge 
klassen.  En  time  tilbragt  sammen  med 
et  medlem  af  „Anonyme  Alkoholike- 
re" — ■  (en  sammenslutning,  hvis  med- 
lemmer stræber  efter  selv,  eller  ved 
andre  restituerede  alkoholikeres 
hjælp,  at  restitutere  sig)  —  kan  virke 
meget  effektiv.  Ligeledes  kan  et  be- 
søg af  en,  der  har  været   bundet  af 


tobak  eller  narkotika,  få  virkelig- 
heden af  Visdomsordets  værdi  til  at 
gøre  indtryk  på  eleverne.  I  mange 
stater  (i  Amerika)  besøger  fængsels- 
funktionærer en  klasse  sammen  med 
en  fange,  der  så  fortæller  eleverne, 
hvorledes  deres  ulykkelige  forbry- 
derliv begyndte. 

Hvis  vi  er  vågne  og  opmærksomme, 
kan  vi  alle  steder  finde  muligheder 
for  at  bryde  med  den  alt  for  meget 
anvendte  teknik,  der  somme  tider  har 
fået  virkeligheden  til  at  se  uvirkelig 
ud  for  eleverne. 

Også  ved  at  foretage  en  undersøgel- 
se kan  man  skaffe  eleverne  en  er- 
faring, der  vil  kunne  hjælpe  dem  at 
fornemme  virkeligheden  af  de  virke- 
lige ting.  I  stedet  for  at  man,  f.  eks. 
efter  en  serie  studier  over  en  fremra- 
gende leders  liv  —  f.  eks.  profeten 
Joseph  Smiths  liv  —  holder  en  slags 
prøve  med  at  udspørge  om  navne, 
datoer,  steder  og  begivenheder,  hvor- 
for så  ikke  bede  eleverne  om  at  give 
en  skriftlig  besvarelse  af  dette 
spørgsmål:  „Hvis  du  kunne  tilbringe 
et  kvarter  sammen  med  Joseph  Smith, 
hvad  ville  du  så  tale  med  ham  om?" 
Under  deres  besvarelser  ville  de 
forestille  sig  ham  som  en  virkelig 
person,  de  kunne  tale  til,  i  stedet  for 
kun  som  et  navn  eller  et  billede  i  en 
bog. 

En  lektie  om  fristelse  kan  gøres  vir- 
kelig ved  at  lade  eleverne  udarbejde 
et  diagram,  der  skridt  for  skridt  viser 
Satans  mening  om,  hvorledes  han 
kan  hindre  et  ungt  menneske  i  at 
tage  på  mission  eller  i  at  lade  sig  vie 
i  templet. 

Som  lærere  i  Evangeliet  kan  vi  næ- 
sten allesammen  forbedre  vor  under- 
visning ved  at  anvende  ideer,  der  er 
tilpasset  vor  egen  personlighed  og 
derved  hjælpe  vore  elever  at  opdage 
virkeligheden  af  de  virkelige  ting. 
Den  Helligånds  gave  og  fortsatte 
åbenbaring  gør  det  muligt  for  os  at 
kende  og  forkynde  virkeligheden  om 
Jesus  og  Hans  Evangelium.  Dette 
blev  illustreret  ved  en  hændelse  i  for- 
bindelse med  Verdensudstillingen  i 
New  York  City,  1964-65: 
Præsidenten  for  New  York  stav,  af- 
døde   G.    Stanley    McAllister,    havde 


anledning  til  at  tale  med  en  katolsk 
præst,  der  var  knyttet  til  Vatikan- 
pavillonen.  Da  de  talte  om  deres 
respektive  kirkers  udstilling,  bemær- 
kede de,  at  begge  havde  opstillet  en 
imponerende  statue  af  Jesus.  Den 
katolske  pavillon  husede  Michelange- 
los skulptur  „Pieta"  („Fromhed"), 
som  viser  Frelserens  livløse  legeme 
i  moderens  arme.  Mormon-pavillonen 
havde  Kristus-skikkelsen  af  Thor- 
valdsen, som  afbilder  den  opstandne 
Frelser  med  armene  udstrakt  mod 
menneskene.  Præsten  påpegede  for- 
skellen mellem  de  to  statuer,  idet  han 
bemærkede:  „Vi  har  den  døde  Kris- 
tus, men  I  har  den  levende." 
Hvilket  privilegium  at  undervise  om 
denne  levende  Kristus'  realitet  og  at 
tilhøre  Hans  genoprettede  Kirke  — 
den  eneste  sande  og  levende  Kirke 
på  hele  jordens  flade.  (Se  L&P  1 :30.) 

O 


Dr  Flake,  leder  af  det  religionsinstitut,  der  ligger 
ved  Cornell  University  campus,  er  medlem  af 
Ithaca  (New  York)  Ward,  Susquehanna  Stav. 

„Jeg  ved,  at  Gud  lever,  og  jeg  ved, 
at  Jesus  er  Kristus" 

Det  er  i  dag  et  år  siden,  at  vi  i  en  højtidelig  for- 
samling havde  det  privilegium  at  række  vore 
hænder  op  til  tegn  på,  at  vi  ville  støtte  Kirkens 
autoriteter,  akkurat  som  vi  har  gjort  det  i  formid- 
dag. Det  var  den  april-morgen,  jeg  hørte  mit 
navn  læst  op  og  præsenteret  for  jer,  så  I  kunne 
stemme  på  mig  som  medlem  af  De  Tolv  Apostles 
Kvorum.  Det  blev  min  pligt  at  træde  sammen 
med  disse  andre  levende  mænd,  der  er  blevet 
kaldet  som  specielle  vidner  om  den  Herre  Jesus 
Kristus  her  på  jorden. 

I  har  måske  —  ligesom  jeg  selv  —  undret  jer 
over,  hvorfor  dette  kald  skulle  komme  netop  til 
mig.  Det  syntes  somme  tider  at  være  uvæsent- 
ligt, at  jeg  blev  bevaret  værdig,  og  dog  havde 
jeg  altid  den  uforandrede,  rolige,  dvælende 
følelse  af  at  blive  ledet  og  beredt. 


Det  var  denne  morgen  vort  privilegium  at  støtte 
Kirkens  Præsident  ved  håndsoprækning.  Jeg 
regner  det  for  et  stort  privilegium  og  en  særlig 
forpligtelse,  for  jeg  har  et  vidnesbyrd  om  ham. 
Det  var  nogle  uger  før  mødet  sidste  april  måned, 
at  jeg  en  fredag  eftermiddag  forlod  kontoret 
med  weekend-konferencens  møde  i  tankerne. 
Jeg  stod  og  ventede  på  elevatoren,  der  skulle 
komme  ned  fra  femte  etage. 
Dørene  gik  stille  op  —  og  dér  stod  Præsident 
Joseph  Fielding  Smith.  Det  overraskede  mig  lige 
i  øjeblikket  at  se  ham  der,  fordi  hans  kontor  lå 
en  etage  længere  nede. 

Men  idet  jeg  så  ham  stå  der,  indrammet  af 
døråbningen,  kom  et  mægtigt  vidnesbyrd  til  mig: 
dér  står  Guds  Profet.  Åndens  stille,  sagte  stem- 
me, som  er  beslægtet  med  lyset  og  som  har 
noget  at  gøre  med  ren  intelligens,  bekræftede 
for  mig,  at  denne  mand  var  Guds  Profet. 
Det  er  ikke  nødvendigt  at  prøve  på  at  definere 
den   oplevelse  for  Sidste   Dages   Hellige.    Den 

Anden  bærer 
vidnesbyrd 

slags  vidnesbyrd  er  karakteristiske  for  denne 
Kirke.  Det  er  ikke  noget,  der  er  reserveret  dem 
i  høje  stillinger,  det  er  et  vidnesbyrd,  som  ikke 
blot  er  opnåeligt,  men  som  er  livsnødvendigt  for 
hvert  eneste  medlem. 

Som  det  er  med  Præsidenten,  således  er  det 
med  hans   rådgivere. 

Nord  for  os  i  Wasatch  Range  ses  tre  bjergtinder. 
En  digter  beskriver  dem  som  mægtige  stenpyra- 
mider. Den  midterste,  den  højeste  af  de  tre, 
siger  kortet,  er  Willard  Peak  (Willards  tinde). 
Men  pionererne  kaldte  dem  for  „Præsidentska- 
bet". Hvis  I  tager  til  Willard  og  ser  mod  øst  og 
opefter,  så  ser  I  „Præsidentskabet". 
Lad  os  takke  Gud  for  Præsidentskabet.  Som 
hine  tinder  står  de  med  intet  andet  over  sig  end 
himmelen.  De  har  brug  for  vor  stemme  til  at 
støtte  dem.  Der  er  somme  tider  ensomt  i  disse 
høje  kald  som  ledere  — ■  for  de  er  ikke  kaldet  til 
at  skulle  gøre  mennesker  tilpas,  men  for  at  være 
Herren  til  behag.  Gud  velsigne  disse  tre  store 
og  gode  mænd. 

I  løbet  af  det  år,  der  er  gået,  er  jeg  af  og  til 
blevet  stillet  et  bestemt  spørgsmål.  Det  stilles 
som  et  nysgerrigt,  nærmest  ligegyldigt  spørgs- 
mål med  hensyn  til  kvalifikationerne  for  at  være 
vidne  for  Kristus.  Spørgsmålet  lyder:  „Har  du 
nogen  sinde  set  Ham?" 

Det  er  et  spørgsmål,  jeg  aldrig  nogensinde  har 
stillet  andre.  Jeg  har  ikke  spurgt  mine  brødre  i 
Rådet  om  det,  fordi  jeg  synes,  det  må  være  så 
helligt  og  så  personligt,  at  ingen  vil  kunne  få 
særlig  inspiration  —  endsige  myndighed  —  til 
så  meget  som  at  spørge  om  det. 
Der  er  visse  ting,  der  er  alt  for  hellige  til,  at  man 
kan  tale  om  dem.  Vi  kender  det  f.  eks.  fra 
templet.  I  vore  templer  udføres  der  hellige  ordi- 
nanser  og  vi  får  hellige  oplevelser.  Men  på 
grund  af  oplevelsernes  hellighed  omtaler  vi  dem 
ikke  uden  for  templets  hellige  mure. 
De  er  slet  ikke  hemmelige,  men  de  er  hellige; 
der  skal  ikke  tales  om  dem,  de  skal  bevares, 
beskyttes  og  betragtes  med  dybeste  ærbødig- 
hed. 

Jeg  har  fået  en  forståelse  af,  hvad  profeten  Alma 
mente: 

„.  .  .  Det  er  givet  mange  at  forstå  Guds  hem- 
meligheder, men  alligevel  er  der  pålagt  dem  en 
streng  befaling  om,  at  de  kun  skal  meddele 
deraf  ifølge  den  del  af  hans  ord,  som  han  giver 


mennskenes  børn  i  forhold  til  den  flid  og 
agtpågivenhed,  som  de  skænker  ham. 
Og  derfor  modtager  den,  der  forhærder  sit 
hjerte,  en  mindre  del  af  ordet;  og  den,  der  ikke 
forhærder  hjertet,  til  ham  gives  der  en  større 
del  af  ordet,  indtil  det  forundes  ham  at  forstå 
Guds  hemmeligheder,  ja,  indtil  han  forstår  dem 
fuldstændigt.  (Alma  12:9-10.) 
Der  findes  også  dem,  som  hører  vidnesbyrd 
båret  i  Kirken  af  nogle  i  høje  stillinger  og  af 
medlemmer  i  wardene  og  grenene,  idet  de  siger: 
„Jeg  ved,  at  Gud  lever,  jeg  ved,  at  Jesus  er 
Kristus,"  —  og  så  stiller  de  det  spørgsmål: 
„Hvorfor  kan  det  ikke  blive  sagt  med  mere  tyde- 
lige og  klare  ord?  Hvorfor  er  vidnesbyrdene 
ikke  mere  bestemte  og  mere  beskrivende?  Kan 
apostlene  ikke  sige  mere  end  det?" 
Vort  personlige  vidnesbyrd  er  meget  lig  den 
hellige  oplevelse  i  templet.  Det  er  helligt,  og 
når  vi  er  vant  til  at  omsætte  det  i  ord,  siger  vi 
det  på  samme  måde  —  vi  anvender  allesam- 
men de  samme  ord.  Apostelene  bruger  de  sam- 
me udtryk  som  den  lille  dreng  i  Primary  og  det 
unge  menneske  i  Søndagsskolen.  „Jeg  ved,  at 
Gud  lever,  og  jeg  ved,  at  Jesus  er  Kristus." 
Vi  vil  gøre  vel  i  ikke  at  slå  profeternes  eller 
børnenes  vidnesbyrd  hen  som  noget  ligegyldigt, 
for  „han  meddeler  menneskene  sit  ord  ved 
engle,  ikke  alene  til  mænd,  men  også  til  kvinder. 
Men  det  er  ikke  alt;  der  gives  ofte  små  børn 
ord,  der  beskæmmer  de  vise  og  de  lærde." 
(Alma  32:23.) 

Nogle  søger  at  få  et  vidnesbyrd,  som  de  kan 
frembære  i  en  eller  anden  ny,  dramatisk  og  helt 
anderledes  form. 

At  bære  vidnesbyrd  er  noget  i  retning  af  en 
kærlighedserklæring.  Lige  fra  tidernes  begyn- 
delse har  romantikerne,  digterne  og  de  forelske- 
de par  søgt  mere  udtryksfulde  måder  at  sige, 
synge  eller  skrive  det  på.  De  har  anvendt  alle 
adjektiverne,  alle  superlativerne,  alle  poetiske 
udtryksformer.  Og  når  alt  er  sagt  og  gjort,  er 
den  erklæring,  som  har  den  største  magt,  en 
enkel  mangfoldighed  af  tre  ord. 
For  den,  som  ærligt  søger,  er  det  vidnesbyrd, 
der  bæres  med  de  nævnte,  enkle  udtryk,  nok, 
for  det  er  Ånden,  der  bærer  vidnesbyrd,  ikke 
ordene. 

Der  findes  en  forbindelsesmagt,  der  er  lige  så 
virkelig   og   følbar  som   elektricitet.   Mennesket 

har  fundet  midler  til  at  kunne  sende  billeder  og 
lyd  gennem  luften,  lade  dem  opfange  af  en 
antenne,  blive  reproduceret,  hørt  og  set.  Denne 
anden  forbindelsesform  kan  sammenlignes  der- 
med, bortset  fra  at  den  er  en  million  gange 
stærkere,  og  det  vidnesbyrd,  den  bringer,  er 
altid  sandheden. 

Der  findes  en  proces,  hvorved  ren  intelligens 
kan  tilflyde  os  og  gennem  hvilken  vi  kan  komme 
til  vished,  uden  skygge  af  tvivl. 
Jeg  sagde  før,  at  der  var  et  bestemt  spørgsmål, 
man  ikke  måtte  være  letsindig  med  eller  som  i 
det  hele  taget  ikke  skulle  besvares  uden  Åndens 
anvisning.  Jeg  har  ikke  stillet  det  spørgsmål  til 
andre,  men  jeg  har  hørt  dem  besvare  det  —  blot 
ikke,  når  de  blev  spurgt.  De  har  besvaret  det 
under  Åndens  påvirkning,  når  anledningen  har 
været  hellig,  det  er  når  „Ånden  bærer  vidnes- 
byrd". (L&P  1:39.) 

Jeg  har  hørt  en  af  mine  brødre  erklære:  „Jeg 
ved,  fra  oplevelser,  som  er  alt  for  hellige  til, 
at  jeg  kan  referere  dem,  at  Jesus  er  Kristus." 
Jeg  har  hørt  en  anden  bevidne:  „Jeg  ved,  at  Gud 
lever,  jeg  ved,  at  Herren  lever.  Og  endnu  mere 
end  det:  Jeg  kender  Herren." 
Det  var   ikke   deres   ord,   der  besad   meningen 

eller  kraften.    Det   var  Ånden thi    når  et 

menneske  taler  ved  den  Helligånds  kraft,  over- 
fører denne  kraft  til  menneskehjertet."  (2  Ne. 
33:1.) 

Jeg  taler  om  dette  emne  i  ydmyghed,  med  den 
bestandige  følelse,  at  jeg  i  alle  retninger  er  den 
mindste  af  dem,  som  er  kaldet  til  dette  hellige 
embede. 

Jeg  har  lært  at  forstå,  at  man  ikke  får  et  vidnes- 
byrd ved  at  søge  efter  tegn.  Det  kommer  gen- 
nem faste  og  bøn,  gennem  aktivitet,  prøver  og 
lydighed.  Det  kommer,  når  man  støtter  herrens 
tjenere  og  følger  dem. 

Karl  G.  Maeser  (tyskfødt  pædagog,  Brigham 
Young  Universitetets  første  præsident)  førte  en 
gruppe  missionærer  over  Alperne.  Da  de  nåede 
et  højdepunkt,  standsede  han.  Idet  han  pegede 
tilbage,  ned  ad  vejen  mod  nogle  pæle,  der  var 
stukket  ned  i  sneen  for  at  markere  vejen  over 
gletcheren,  sagde  han:  „Brødre,  der  står  Præ- 
stedømmet. De  er  blot  almindelige  stokke,  lige- 
som vi  andre  . .  .  men  den  stilling,  de  har,  gør 
dem  til  det,  de  er  for  os.  Hvis  vi  træder  uden  for 
den  sti,  de  afmærker,  er  vi  fortabte." 


Vidnesbyrdet  afhænger  af  opretholdelsen  af 
Hans  tjenere,  således  som  vi  har  gjort  det  her 
ved  et  tegn,  og  som  vi  bør  gøre  det  i  handling. 
Og  nu  —  jeg  undrer  mig  sammen  med  jer  over, 
hvorfor  sådan  en  som  jeg  skulle  blive  kaldet  til 
det  hellige  apostelembede.  Der  findes  så  mange 
kvalifikationer,  som  jeg  slet  ikke  er  i  besiddelse 
af.  Der  mangler  så  meget  i  min  stræben  efter 
at  tjene.  I  min  overvejelse  af  dette  har  jeg  fun- 
det én  eneste  ting,  én  kvalifikation,  der  måske 
kan  være  baggrunden  for  det,  og  det  er  den,  at 
jeg  har  det  vidnesbyrd. 

Jeg  erklærer  her  over  for  jer,  at  jeg  ved,  at 
Jesus  er  Kristus.  Jeg  ved,  at  Han  lever.  Han  blev 
født  i  tidernes  midte.  Han  forkyndte  sit  Evange- 
lium, blev  prøvet,  blev  korsfæstet.  Han  opstod 
den  tredje  dag.  Han  var  opstandelsens  første- 
grøde (Se  Kor.  15:20).  Han  har  et  legeme  af  kød 
og  ben.  Om  dette  bærer  jeg  vidnesbyrd.  Om 
Ham  er  jeg  vidne.  I  Jesu  Kristi  navn.  Amen.     O 

Mine  brødre,  jeg  er  altid  lykkelig  for  det  privi- 
legium, jeg  har,  at  mødes  med  præstedømmet. 
Som  jeg  før  har  sagt,  har  jeg  truffet  mænd  i  høje 
stillinger  i  forskellige  lande,  mænd  med  tunge 
ansvar,  ledende  mænd,  mænd  med  udøvende 
myndighed  og  så  videre;  men  jeg  føler  aldrig 
det  samme,  som  når  jeg  mødes  med  præste- 
dømmet. 

Medens  vi  lyttede  til  og  glædede  os  over  disse 
gode  taler,  og  medens  jeg  så  ud  over  denne 
forsamling  og  tænkte  på  alle  dem,  der  er  samlet 
i  aften  —  Præsident  Lee  sagde,  der  var 
170,000  —  og  glædede  mig  over  venskabet  og 
broderskabet  mellem  vore  brødre  i  Præstedøm- 
met, har  jeg  tænkt  og  spekuleret  på  den  unge 
mand  derude,  som  ikke  er  her  sammen  med  os, 
som  ikke  tilhører  denne  gruppe,  fordi  han  ikke 
tror,  han  er  ønsket,  forstået  eller  elsket. 
I  hvert  eneste  ward  findes  der  drenge  i  alderen 
fra  12-17  år,  som  —  selv  om  de  ikke  vil  indrøm- 
me det  —  længes  efter  lidt  opmærksomhed, 
efter  broderskab  og  efter  et  aktivt  liv  i  Kirken. 
Lad  os  som  ledere,  og  lad  os  allesammen  altid 
huske  og  aldrig  glemme,  at  de  alle  spejder  efter 
lykke.  Alle  mennesker  ønsker  at  blive  lykkelige. 
Det  er  vort  store  privilegium  og  vor  store  op- 
gave at  vise  dem  vejen  til  lykke  og  succes.  Det 
er  ofte  kun  en  lille  ting,  en  følelse  af  tilsidesæt- 
telse eller  en  misforståelse,  der  får  et  menneske 
til  at  blive  inaktiv.  Der  er  nogle,  som  taber  modet 
og  bliver  inaktive,  fordi  man  har  overset  dem 
eller  måske  endda  fornærmet  dem;  eller  også 
har  de  selv  gjort  sig  skyldige  i  overtrædelse  og 
tror,  at  de  er  blevet  udstødt  eller  at  der  ikke  er 


plads  til  dem  mere,  at  de  er  uværdige  eller  at 
man  ikke  ønsker  deres  tilstedeværelse.  De  tror, 
at  de  er  fortabt  og  ikke  kan  blive  tilgivet.  Som 
deres  ledere  må  vi  lade  dem  vide  og  få  dem  til 
at  forstå,  at  vi  elsker  dem,  og  vi  må  hjælpe  dem 
til  at  forstå,  at  Herren  elsker  dem,  og  at  Han 
vil  tilgive  dem,  hvis  de  i  sandhed  vil  omvende 
sig. 

I  Kirkens  sangbog  i  Amerika  findes  en  gammel 
sang:  „Hvor  er  min  vildfarne  dreng  i  aften?"  og 
jeg  gad  vide,  om  den  ikke  kunne  ændres,  så  den 
kom  til  at  betyde  mere  for  os,  nemlig  således: 
„Hvorfor  er  min  dreng  vildfaren  i  aften?" 
Hvis  alle,  som  lytter  i  aften,  og  de,  som  lyttede 
til  generalkonferencen  i  eftermiddags  og  i  for-« 
middags,  vil  følge  de  instrukser,  der  blev  givet 
dem,  vil  de  ikke  blive  „vildfarne  drenge". 
Men  somme  tider  farer  drenge  vild,  fordi,  som 
jeg  sagde  før,  de  bliver  behandlet  forkert,  fordi 
de  bliver  ignoreret,  eller  fordi  de  ikke  kan  mær- 
ke, at  deres  tilstedeværelse  er  ønsket. 

Og  både  farisæerne  og  de  skriftkloge  knurrede 
og  sagde: 

„Den  mand  tager  imod  syndere  og  spiser  sam- 
men med  dem." 

Herren    gav    os    lignelsen    om    Det   tabte    Får, 

og  jeg  vil  gerne  have  lov  til  at  læse  den,  fordi 

jeg  mener,  den  har  betydning: 

Alle  toldere  og  syndere  plejede  at  holde  sig  nær 

til  ham  for  at  høre  ham. 

Da  fortalte  han  dem  denne  lignelse  og  sagde: 

„Hvis  en  af  jer  har  hundrede  får  og  mister  ét  af 

dem,  forlader  han  så  ikke  de  nioghalvfems  og 

AF  PRÆSIDENT  N.   ELDON  TANNER, 
Anden  Rådgiver  i  Det  Første  Præsidentskab. 


„  Thi  jed  bar  fundet 

mit  får,  som  jeg  havde  mistet.3' 

(Se  Luk.  15:6.) 

går  ud  efter  det,  han  har  mistet,  indtil  han  finder 
det? 

Og  når  han  har  fundet  det,  lægger  han  det  på 
sine  skuldre  med  glæde. 

Og  når  han  kommer  hjem,  kalder  han  sine  ven- 
ner og  naboer  sammen  og  siger  til  dem:  ,Glæd 
jer  med  mig;  thi  jeg  har  fundet  mit  får,  som  jeg 
havde  mistet.' 

Jeg  siger  jer:  Således  bliver  der  mere  glæde  i 
Himmelen  over  én  synder,  som  omvender  sig, 
end  over  nioghalvfems  retfærdige,  som  ikke 
trænger  til  omvendelse."  (Luk.  15:1-7.) 
Enhver  biskop,  enhver  stavspræsident,  enhver 
leder  i  en  hvilken  som  helst  organisation  kender 
en  eller  anden,  som  trænger  til  lidt  opmærksom- 
hed, og  I  og  vi  har  ansvaret  for  at  gå  ud  og  finde 
netop  dette  „tabte  får".  Hvis  vi  i  aften  vidste  om 
en,  at  han  var  ved  at  gå  fortabt,  hvis  nogen  af 
jer  vidste,  at  der  var  en,  der  var  lige  ved  at  druk- 
ne, ville  I  ikke  tøve  et  eneste  minut  med  at  gøre 
alt,  hvad  der  stod  i  jeres  magt  for  at  frelse  dette 
menneske,  for  at  redde  den,  der  var  ved  at  gå 
fortabt,  den,  som  var  ved  at  drukne,  den,  som 
trængte  til  vor  hjælp.  Disse  unge  mænd,  og 
disse  ældre  mænd,  som  er  inaktive  i  Kirken,  som 
er  kommet  bort  fra  Kirken  på  grund  af  inaktivitet 
eller  af  hvilken  som  helst  anden  grund,  trænger 
til  vor  hjælp,  trænger  til  vore  bønner  og  til,  at 
vi  tager  lidt  hensyn  til  dem;  intet  vil  give  os 
større  glæde  og  lykke,  end  at  se  en  komme  til- 
bage og  blive  aktiv. 

Ved  at  redde  én,  kan  vi  måske  redde  en  hel 
familie.  Vi  frelser  måske  en  hel  generation.  Ved 
at  miste  én,  mister  vi  måske  ikke  blot  den  pågæl- 
dende, men  hans  familie  og  hans  efterkommere. 
Ansvaret  er  stort.  Nogle  af  os  synes  at  være 
glade,  hvis  vi  har  fra  40%  til  70°/o  tilstedeværel- 
se. Men  hvis  der  er  40%  til  stede,  så  er  der  60%, 
som  ikke  er  til  stede,  og  hvis  der  er  70%  til 
stede,  er  der  stadig  30°/o,  der  ikke  kommer,  og 
det  er  dem,  der  behøver  jeres  opmærksomhed 
—  de  trænger  meget  hårdt  til  den. 
Ved  en  stavskonference  var  der  noget,  der  gjor- 


de stærkt  indtryk  på  mig,  da  jeg  kaldte  en  biskop 
op  og  bad  ham  tale.  Medens  han  talte,  fik  han 
tårer  i  øjnene,  og  det  var  vanskeligt  for  ham  at 
tale,  da  han  sagde:  „Jeg  vil  gerne  her  i  aften  ved 
dette  møde  udtale  min  anerkendelse  for  min 
hjemmelærer.  Jeg  var  en  inaktiv  senior-bærer 
af  Det  aronske  Præstedømme,  og  denne  hjem- 
melærer arbejdede  med  mig.  Til  at  begynde 
med  var  jeg  ikke  interesseret  i  at  tale  med  ham, 
jeg  afviste  ham  faktisk,  men  han  blev  ved,  indtil 
jeg  lod  ham  komme  indenfor  og  belære  mig. 
Her  står  jeg  nu  som  hans  biskop,  og  jeg  ønsker 
at  udtrykke  min  dybeste  taknemmelighed." 
Herren  skal  have  tak  for  sådanne  værdifulde 
mennesker,  som  ikke  undlader  at  gøre  alt,  hvad 
der  står  i  deres  magt  for  at  redde  dem,  som  er 
ved  at  fare  vild. 

Muligvis  har  jeg  før  fortalt  denne  oplevelse,  som 
jeg  selv  har  haft:  Medens  jeg  var  stavspræsi- 
dent besøgte  jeg  en  ung  mand;  han  var  meget 
begavet,  havde  uddannet  sig  i  landbrug,  og  vi 
havde  brug  for  en  sådan  rådgiver  i  vor  velfærds- 
komité.  Han  var  ikke  aktiv  i  Kirken,  jeg  vidste, 
at  han  ikke  holdt  Visdomsordet,  men  jeg  gik 
hen,  hvor  han  boede,  og  bad  ham  om  at  spise 
frokost  sammen  med  mig  en  dag;  medens  vi  sad 
og  talte  sammen,  fortalte  jeg  ham,  hvad  det 
egentlig  var,  jeg  ønskede  af  ham.  Jeg  sagde: 
„Du  er  den,  der  er  bedst  forberedt  og  bedst 
egnet  til  dette  arbejde.  Vi  trænger  til  dig,  og  du 
trænger  til  at  blive  aktiveret." 
Vi  talte  sammen  i  nogen  tid,  og  han  sagde  bla. 
a.:  „Ja,  Præsident  Tanner,  du  ved  jo,  at  jeg  ikke 
holder  Visdomsordet." 

Jeg  svarede:  „Javel,  men  du  kan  holde  det,  ikke 
sandt?"  Det  var  muligvis  ikke  helt  pænt  sagt! 
Han  fortsatte:  „Præsident,  det  var  en  helt  anden 
måde  at  tage  det  på.  Min  biskop  kom  hen  til  mig 
i  sidste  måned  og  spurgte,  om  jeg  ville  påtage 
mig  en  stilling  i  wardet.  Jeg  svarede,  at  jeg  ikke 
holdt  Visdomsordet,  og  han  gjorde  kort  proces 
med  at  sige:  ,Godt,  så  finder  vi  en  anden.'" 
Jeg  talte  endnu  en  stund  med  den  unge  mand 
og  gentog:  „Hør  nu  her,  kære  broder,  du  trænger 

til  at  blive  aktiv  i  Kirken,  og  vi  trænger  til  dig,  vi 
trænger  virkelig  til  dig." 

Efter  at  vi  en  stund  havde  talt  sammen  sagde 
han:  „Mener  du,  at  hvis  jeg  modtager  en  stilling 
som  den,  du  taler  om,  vil  jeg  ikke  en  gang  kunne 
drikke  en  kop  kaffe?" 

„Ja,    det   er  nøjagtig,    hvad   jeg   mener.    Enhver 
leder  må  være  en    leder,  og  du  skal  være  et 
eksempel.   Hvis   du   kom   ind   i   en  stavskomité, 
ville   vi   forvente    at  du  efterlevede   Evangeliet, 
sådan  som  et  menneske  bør  efterleve  det." 
„Javel,  men  lad  mig  tænke  lidt  over  det." 
„Gør  du  bare  det.  Men  husk,  at  du  trænger  til 
aktivitet,  og  vi  trænger  til  dig." 
„Jeg  skal  nok  give  dig  besked." 
Han   ringede  ikke  til   mig  den  næste  dag.  Han 
ringede    heller    ikke    den    næste   dag,    og    den 
næste,  og  den  næste  —  og  han  ringede  ikke  den 
sjette  dag.  Jeg  tænkte:   „Nåh,   han  ønsker  nok 
ikke   at  indrømme,  at  han   ikke  kan  holde  Vis- 
domsordet." 

Den  8.  dag  ringede  han:  „Præsident  Tanner, 
ønsker  du  stadig,  at  jeg  skal  overtage  den  stil- 
ling?" 

Jeg  svarede:  „Ja,  det  var  faktisk  grunden  til,  at 
jeg  besøgte  dig  forleden  og  talte  med  dig  om 
den." 

„Så  modtager  jeg  den  —  og  det  bliver  på  dine 
betingelser." 

Han  gjorde  det,  og  han  gjorde  det  på  mine 
betingelser.  Han  var  ugift  og  over  30  år.  Han 
blev  aktiveret,  og  der  var  en  ung  kvinde,  som 
var  stavspræsidentinde  i  GUF,  en  rigtig  fin,  ung 
dame,  som  han  traf  på  og  blev  godt  kendt  med. 
Hånde  blev  han  forelsket  i  og  giftede  sig  med. 
Og  han  blev  biskop, der  efter  blev  han  medlem 
af  højrådet,  og  senere  stavspræsident.  I  forstår 
sikkert,  at  det  har  givet  mig  en  vis  tilfredsstillel- 
se at  vide,  at  denne  unge  mand  blev  aktiv,  og 
at  hans  familie  er  aktiv.  Nu  har  han  børn,  som 
er  aktive. 

Brødre,  uden  hensyn  til  hvor  eller  hvem  vi  er, 
bør  vi  forstå,  at  der  uden  for  er  en  dreng,  en 
ung   mand   eller  en   ældre   mand,   som    ikke  er 


aktiv,  men  som  ønsker  at  blive  aktiv,  hvis  vi  blot 
kan  finde  ud  af  noget,  der  vil  interessere  ham 
og  lader  ham  forstå  at  han  ønsker  at  være  aktiv. 
I  aften  vil  jeg  gerne  overgive  jer  denne  ud- 
fordring, mine  brødre,  at  hver  enkelt  biskop 
beslutter,  at  i  løbet  af  næste  måned  vil  han  selv 
være  meget  aktiv  for  at  gøre  en  eller  anden  ung 
mand  aktiv;  hver  rådgiver  må  gøre  det  samme, 
og  hver  enkelt  mand,  som  har  en  stilling  i  det 
ward  eller  den  stav,  det  samme.  Brødre,  der  er 
ikke  noget  i  hele  jeres  liv,  der  er  mere  vigtigt 
end  det  at  frelse  sjæle.  Vi  har  programmer  og 
vi  har  udarbejdet  lektiehjælp  til  lærerne,  vi  yder 
dem  hjælp  til  undervisningen  og  alt,  hvad  de 
skal  bruge  til  hjælp  for  dem,  de  har  i  klassen, 
men  jeg  er  bange  for,  at  vi  for  ofte  glemmer, 
tilsidesætter  og  ignorerer  dem,  der  ikke  er  til 
stede  hver  gang,  og  at  vi  er  tilfredse  med  at 
rapportere,  at  vi  havde  50  eller  60%  til  stede. 
Jeg  bryder  mig  slet  ikke  om  alle  de  procenter 
eller  statistikker,  men  jeg  er  interesseret  i  den 
bestemte  dreng  og  unge  mand,  som  står  uden- 
for, og  jeg  appelerer  til  jer  i  aften,  mine  brødre, 
til  hver  eneste  af  jer,  som  bærer  Guds  Præste- 
dømme, og  ganske  særlig  dem,  som  har  embede 
i  Kirken,  at  begynde  at  gøre,  som  Herren  sagde: 
finde  det  tabte  får,  bringe  det  tilbage  til  folden, 
således  at  I  sammen  vil  kunne  glæde  jer,  når  I 
mødes  hos  vor  himmelske  Fader. 
Og  til  jer,  I  unge  mænd,  vil  jeg  sige,  at  det  er 
ingen  spøg  at  fare  vild,  men  I  kan  undgå  det, 
hvis  I  hele  tiden  vil  ære  jeres  Præstedømme  og 
hjælpe  de  drenge,  som  har  vanskeligt  ved  at  ære 
deres  Præstedømme,  for  at  også  de  kan  blive 
lykkelige. 

Jeg  bærer  jer  mit  vidnesbyrd,  mine  brødre,  at 
det  er  Guds  Præstedømme,  vi  bærer.  Dette  er 
Hans  Kirke  og  Hans  Rige.  Han  har  pålagt  os  det 
ansvar  at  undervise  og  at  hjælpe  til  med  at  frelse 
vore  medmennesker.  Lad  os  gøre  det  på  den 
måde,  der  vil  være  acceptabel  for  Ham,  så  det 
kan  bringe  os  glæde  og  hjælpe  os  at  berede 
os  til  evigt  liv.  Det  beder  jeg  om  i  Jesu  Kristi 
navn.  Amen.  O 

Mennesker  kan  ikke  klare  sig 
igennem  ved  lånt  lys 


Når  man  aflægger  besøg  rundt  i  Kir- 
kens stave  og  bemærker  den  hen- 
givne tjeneste,  I  brødre  og  søstre 
lægger  for  dagen,  gør  det  stærkt 
indtryk  på  en,  at  I  er  så  ivrige  og 
villige  til  at  tjene  Herren  og  jeres 
medmennesker. 

Dette  ønske  om  at  tjene  er  baseret 
på  en  stærk  overbevisning  om,  at 
dette  i  sandhed  er  Herrens  værk,  vi 
er  engageret  i.  Den  overbevisning 
kaldes  for  et  vidnesbyrd,  en  tvingen- 
de, drivende  kraft,  der  resulterer  i 
retfærdige  gerninger  og  positive 
handlinger.  Når  man  betragter  denne 
indviede  tjeneste,  drager  man  den 
slutning,  at  den  styrke,  Jesu  Kristi 
Kirke  af  Sidste  Dages  Hellige  hviler 
på,  er  dens  enkelte  medlemmers  vid- 
nesbyrd. 

Hvert  eneste  medlem  af  Kirken  er  be- 
rettiget til  at  vide,  at  Gud,  vor  him- 
melske Fader,  lever  —  at  Han  ikke  er 
død.  Han  er  også  berettiget  til  at  vide, 
at  vor  ældre  broder,  Jesus  Kristus,  er 
verdens  Frelser  og  Forløser,  og  at 
Han  har  åbnet  døren  for  os  for  at  vi 
gennem  egne,  personlige  gerninger 
kan  modtage  frelse  og  ophøjelse  og 
engang  igen  bo  i  vor  himmelske  Fa- 
ders nærhed.  Denne  forvisning  og 
dette  vidnesbyrd  må  man  søge  op- 
rigtigt efter.  Heber  C.  Kimball,  en  af 
Præsident  Brigham  Young's  rådgive- 
re, underrettede  i  1856  de  hellige  om, 
at  deres  tro  ville  blive  sat  på  prøve 
gennem  mange  vanskeligheder,  at 
den  tid  ville  komme,  hvor  ingen  mand 
eller  kvinde  ville  være  i  stand  til  at 
klare  sig  igennem  ved  lånt  lys.  De 
måtte  hver  især  tilegne  sig  en  per- 
sonlig kundskab  om  sandheden  og 
lade  sig  lede  af  det  lys,  de  havde  i 
sig. 

Præsident  McKay  forsikrede  en  grup- 
pe unge  mennesker,  at  kundskab  om 
sandheden  og  et  vidnesbyrd  om 
Evangeliet  ville  komme  til   dem  gan- 


ske jævnt,  hvis  de  i  deres  ungdom 
ville  lære  en  stor  lektie:  „At  renhed 
i  hjertet  og  et  sind,  der  oprigtigt  og 
dagligt  søger  Frelserens  vejledning, 
vil  lede  til  et  vidnesbyrd  om  sand- 
heden af  Kristi  Evangelium  .  .  ."  Det- 
te råd  antyder,  at  et  vidnesbyrd  kan 
opnås  gennem  ren  livsførelse  og  bøn. 
Selv  om  Joseph  Smith  kun  var  en 
ung  mand,  havde  han  tro  til  at  bede 
til  vor  himmelske  Fader  om  en  løs- 
ning på  et  problem,  som  vakte  stor 
bekymring  hos  ham.  Ham  blev  vel- 
signet med  et  personligt  besøg  af  vor 
himmelske  Fader  og  den  Herre  Jesus 
Kristus. 

Saulus  fra  Tarsus,  som  forfulgte  Jesu 
tilhængere,  blev  til  Apostelen  Paulus, 
forsvarer  for  Kristus,  efter  en  drama- 
tisk oplevelse  på  vejen  til  Damaskus. 
Et  lys  viste  sig  på  himmelen,  og  en 
stemme  hørtes  sige:  „Saul!  Saul! 
hvorfor  forfølger  du  mig?"  Han 
sagde:  „Hvem  er  du  Herre?"  Og  Her- 
ren svarede:  „Jeg  er  Jesus,  som  du 
forfølger;  det  bliver  strengt  for  dig 
at  stampe  imod  brodden."  (Ap.  G. 
9:3-5  og  26:1-18.) 

Disse  to  begivenheder  var  sjældne 
tilkendegivelser,  men  de  indtryk,  den 
Helligånd  giver,  kan  virke  lige  så 
dybt  og  varigt.  Præsident  Joseph 
Fielding  Smith  har  sagt:  „Derfor:  det, 
man  ser  —  selv  om  det  også  er  Frel- 
seren, men  ser  —  efterlader  ikke  så 
dybt  et  indtryk  i  sindet,  som  den  hel- 
ligånds vidnesbyrd  til  ånden  ...  de 
indtryk,  sjælen  modtager  fra  Helligån- 
den, har  langt  større  betydning  end 
et  syn.  Det  er  her,  det  sker,  at  ånd 
taler  til  ånd,  og  det  indtryk  på  sjælen 
er  det  langt  vanskeligere  at  slette 
ud."  (Seek  Ye  Earnestly)  Deseret 
Book  Co.,  1970,  pp.  213-14.) 
Denne  sandhed  illustreres  yderligere 
gennem  de  tre  vidner  til  Mormons 
Bog.  Hver  af  de  tre  —  Oliver  Cow- 
dery,  David  Whitmer  og   Martin  Har- 

Ethvert  menneske  må  nå  til  personlig 

kundskab  om  sandhed  og  blive 

ledet  af  det  lys,  han  har  i  sig  selv. 


ris  —  så  englen,  så  og  berørte  de 
guldplader,  hvorfra  Mormons  Bog 
blev  oversat,  og  hørte  Herrens  røst 
erklære,  at  optegnelsen  var  sand. 
Alligevel  gik  de  alle  tre  senere  til 
grund  i  vantro  og  frafald,  fordi  de 
blev  utilfredse  og  ude  af  harmoni 
med  lederne.  Men  Åndens  præg  var 
så  uudsletteligt,  så  ikke  en  eneste  en 
af  dem  nogen  sinde  fornægtede  sit 
vidnesbyrd,  det  vidnesbyrd,  som  sta- 
dig står  trykt  i  hvert  eneste  eksem- 
plar af  Mormons  Bog.  Den  stille, 
sagte  stemmes  vidnesbyrd,  der  hvi- 
sker til  vort  inderste  væsen,  er  mere 
værd  end  ydre  tegn  eller  tilkendegi- 
velser. 

Da  Lorenzo  Snow  —  Kirkens  femte 
Præsident  —  som  ung  mand  boede 
i  Kirtland,  Ohio,  blev  han  omvendt  og 
døbt. 

Det  skete  i  1836.  Han  havde  om- 
hyggeligt og  samvittighedsfuldt  sam- 
menlignet missionærernes  forkyn- 
delse med  Frelserens.  Da  han  blev 
overbevist  om  Evangeliets  sand- 
heder, bad  han  om  at  blive  døbt  ved 
nedsænkning. 

Efter  at  have  fået  håndspålæggelse, 
blev  han  ved  med  at  vente  på  en  for- 
sikring om,  at  han  havde  modtaget 
den  Helligånd.  To  eller  tre  uger  efter 
dåben  tvivlede  han  på,  om  han  over- 
hovedet havde  modtaget  et  vidnes- 
byrd om  sandheden  endnu.  Urolig  til 
mode  lagde  han  sine  bøger  til  side, 
forlod  huset  og  gik  sig  en  tur  gennem 
makerne.  Han  var  i  trist  humør,  og  en 
ubeskrivelig  sky  af  mørke  syntes  at 
indhylle  ham.  Han  havde  for  skik  hen 
imod  aften  at  trække  sig  tilbage  til  en 
afsides  liggende  lund,  hvor  han  kun- 
ne bede  i  løn.  Men  denne  aften  var 
han  ikke  særlig  oplagt  til  det.  Bøn- 
nens ånd  havde  trukket  sig  tilbage, 
og  himlene  over  ham  syntes  uigen- 
nemtrængelige. Men  fast  besluttet  på 
ikke  at  afholde  sig  fra  sin  aftenvane, 


søgte  han  til  det  vante  sted  og  knæ- 
lede i  inderlig  bøn. 
„Ikke  så  snart  havde  jeg  åbnet  mine 
læber  i  forsøg  på  at  bede,"  fortæller 
Præsident  Snow,  „før  jeg  hørte  en 
lyd  lige  over  mit  hoved;  det  lød,  som 
raslen  af  silkerober,  og  i  samme  øjeb- 
lik dalede  Guds  Ånd  ned  over  mig; 
den  indhyllede  hele  min  person  fuld- 
stændigt, den  fyldte  mig  fra  isse  til 
fodsåler,  og  åh,  den  glæde  og  lykke 
jeg  følte!  Intet  sprog  kan  beskrive 
den  næsten  øjeblikkelige  forandring 
fra  tæt  sky  af  mental  og  åndeligt 
mørke  til  en  stråleglans  af  lys  og 
kundskab  ...  I  det  øjeblik  modtog  jeg 
fuldkommen  kundskab  om  at  Gud  le- 
ver, at  Jesus  Kristus  er  Guds  Søn,  om 
Det  hellige  Præstedømmes  gengivel- 
se og  Evangeliets  fylde.  Det  var  fuld- 
stændig som  en  dåb,  en  mærkbar 
nedsænkning  i  det  himmelske  princip 
eller  element:  Helligånden;  den  var 
endnu  mere  virkelig  og  fysisk  i  sine 
virkninger  på  hver  eneste  del  af  mit 
legeme  og  min  ånd,  end  nedsænknin- 
gen i  vandet."  (Eliza  R.  Snow:  Biogra- 
phy  and  Family  Record  of  Lorenzo 
Snow,  p.  8.) 

På  denne  måde  modtog  broder  Snow 
trøstende  vished,  da  Herrens  Ånd 
kom  over  ham,  og  den  Helligånd  vel- 
signede ham  med  et  vidnesbyrd,  der 
forblev  hos  ham,  til  han  afsluttede  sin 
jordiske  tilværelse. 
Et  vidnesbyrd  er  en  kostelig  gave  fra 
Gud.  Men  selv  om  et  menneske  kan 
modtage  et  vidnesbyrd  gennem  Hel- 
ligånden, er  der  ingen  garanti  for,  at 
dette  vidnesbyrd  vil  forblive  hos  ham, 
med  mindre  dette  menneske  bestan- 
dig stræber  efter  at  holde  det  vidnes- 
byrd levende.  Vundne  vidnesbyrd 
kan  mistes  ved  ligegyldighed,  tilside- 
sættelse og/eller  ringeagtelse. 
Vidnesbyrd  skal  næres  og  plejes. 
Præsident  Lee  har  givet  dette  kloge 
råd:  „Hvis  vi  ikke  daglig  læser  i  Skrif- 


terne, bliver  vore  vidnesbyrd  svagere, 
vor  åndelighed  øges  ikke  i  dybden." 
(Seminar  for  Regional  Representati- 
ves  of  the  Twelve,  December  12, 
1970.) 

Frelseren  blev,  medens  Han  under- 
viste ved  templet,  af  jødiske  lærere 
spurgt,  hvorfra  Han  havde  sin  lære, 
som  de  var  meget  forbavsede  over. 
Hvorfra  kom  denne  visdom  —  spurg- 
te de?  Jesus  besvarede  deres  bekym- 
rede spørgsmål  med  at  sige:  „.  .  .  Min 
lære  er  ikke  min  egen,  men  hans, 
som  sendte  mig.  Hvis  nogen  vil  gøre 
hans  vilje,  skal  han  erfare,  om  læren 
er  fra  Gud  eller  jeg  taler  af  mit  eget." 
(Joh.  7:16-17.) 

Herrens  svar  var  direkte  og  henven- 
der sig  også  til  os  i  dag,  som  det 
gjorde  til  det  folk,  Han  talte  til.  Hvis 
vi  vil  gøre  vor  himmelske  Faders  vilje 
og  holde  Hans  bud,  vil  den  Helligånd 
give  sandheden  til  kende  for  os  —  så 
enkelt  og  ligetil  er  det.  Må  vi  erfare 
dette,  beder  jeg  om  i  den  Herre  Jesu 
Kristi   navn.  Amen.  O 

Ærlighed  og 


Den  første  del  af  den  13.  trosartikel 
siger:  „Vi  tror,  at  vi  må  være  ærlige." 
Ærlighed  kan  have  mange  betydnin- 
ger, som  f.  eks.  retskaffenhed,  oprig- 
tighed, overensstemmelse  med  sand- 
heden, retfærdighed,  hæderlighed, 
dydighed,  renhed  i  sin  livsførelse, 
karakterfasthed  og  redelighed  i  fæl- 
les foretagender. 

Disse  principper  er  dyder,  der  kræ- 
ves af  sande  Sidste  Dages  Hellige. 
Jesu  Kristi  Kirke  af  Sidste  Dages 
Hellige  står  for  de  højeste  idealer, 
principper  og  standarder,  mennesket 
kender.  Der  er  intet  ved  Kirken,  dens 
lære  eller  det,  den  repræsenterer,  vi 
behøver  at  skamme  os  over.  Kirken 
udøver  umådelig  stor  indflydelse  for 
det  gode  i  mænds  og  kvinders  liv 
overalt  på  jorden. 

Robert  Bums  —  skotsk  digter,  1759- 
1796  —  udtalte:  „En  ærlig  mand  er 
Guds  ædleste  værk."  I  vore  dage, 
da  ærlighed  og  retskaffenhed  står 
lavt  og  er  ved  at  være  „forgangne 
dyder"  må  en  eller  anden  gruppe  om- 


hyggeligt forkynde,  praktisere  disse 
principper  og  sætte  dem  i  højsædet 
som  de  vigtigste  egenskaber  i  men- 
neskets karakter.  Det  bliver  mere  og 
mere  vigtigt,  at  de  mænd,  som  for- 
mer vore  skæbner  er  fuldstændig 
moralsk  retskafne,  ellers  vil  vort 
lands  friheder  blive  ofret.  Rapporter- 
ne om  uærlighed,  svindel  og  korrup- 
tion inden  for  regeringer,  forretnings- 
liv, faglige  og  finansielle  kredse  i 
vort  nationale  liv,  mindsker  vor  stil- 
ling og  styrke  som  ledende  i  verden. 
I  al  ydmyghed  og  oprigtighed  må  vi 
give  plads  for  en  magt,  der  er  højere 
end  vi  selv,  og  hvorfra  vi  kan  forskaf- 
fe os  en  positiv  morallov,  der  kan 
give  vort  liv  betydning  og  hensigt.  Vi 
skal  også  først  og  fremmest  huske, 
at  ærlighed,  respekt  og  ære  som 
sådan  ikke  er  til  købs  på  torvet.  Det  er 
ingredienser,  som  I  og  jeg  og  alle  men- 
nesker bør  benytte  i  vort  daglige  liv. 
Carlyle  —  Thomas  Carlyle,  skotsk 
essayist  og  historiker,  1795-1881  — 
udtalte:    „Gør  dig   selv    til   et   ærligt 

menneske,  for  så  kan  du  være  sikker 
på,  at  der  er  en  slyngel  mindre  i  ver- 
den." Kan  der  eksistere  et  virkelig 
ærligt  menneske,  som  ikke  også  er 
et  godt  menneske;  eller  kan  der  være 
et  virkelig  godt  menneske,  som  ikke 
også  er  et  ærligt  menneske?  Det 
forekommer  mig,  at  ærligheden  må 
begynde  med  en  selv,  ellers  kan  man 
ikke  anerkende  denne  egnskab  hos 
andre.  Vi  ser  ikke  tingene,  som  de  er, 
men  som  vi  er.  Vi  har  hver  især  det 
ansvar  at  være  ærlige  over  for  os 
selv,  ærlige  i  vore  foretagender  og 
forbindelser,  ærlige  i  vort  medlem- 
skab i  Kirken,  ærlige  i  at  holde  Guds 
bud. 

Om  kong  Mosiah's  sønner  blev  der 
sagt:  „. . .  det  var  sandhedskærlige 
og  ordentlige  mænd,  thi  de  var  blevet 
belært  om  at  holde  Guds  bud  og 
vandre  retskaffent  for  ham."  (Alma 
53:21.) 

Der  er  større  sandsynlighed  for,  at 
ærlighed  og  retskaffenhed  vil  blive 
børnenes  arv  og  rige  begavelse,  hvis 
de  findes  som  fuldkomne  dyder  hos 
forældrene.  Forældre  kan  ikke  give 
deres  børn  noget,  de  ikke  selv  besid- 
der. Alle  disse  fine  idealer  og  princip- 
per, som  hører  ind  under  Evangeliets 
lærdomme,  bør  —  sammen  med  alle 
de  egenskaber,  der  danner  en  god 
karakter  og  former  en  fin  livsførelse 
—  fuldkommes  i  os.  I  den  fuldkom- 
menhed bliver  de  en  del  af  vor  natur, 
og  når  tiden  kommer  for  os  til  at  blive 

retskaffenhed 


At  være  ærlig  over  for  sig  selv, 

over  for  andre  og  over  for  Gudy 

er  en  absolut  nødvendighed. 


forældre,  er  der  større  sandsynlig- 
hed for,  at  de  vil  blive  overført  til 
vore  børn.  Vi  læser  i  Ordsprogene: 
„Retfærdig  er  den,  som  lydefrit  vand- 
rer, hans  sønner  får  lykke  efter  ham." 
(Ordspr.  20:7.)  Hvor  denne  udtalelse 
er  sand  og  fundamental! 
Er  vi,  som  forældre,  ærlige  over  for 
vore  børn?  Hører  de  os  fortælle  små, 
hvide  løgne  for  at  slippe  fri  for  visse 
ansvarsfulde  opgaver?  Kan  vi  tillade 
os  at  skamme  dem  ud,  hvis  de  følger 
deres  fejlende  forældres  eksempel? 
Instruktionen  til  forældre  findes  i  Læ- 
re og  Pagter:  „De  skal  også  lære  de- 
res børn  at  bede  og  at  vandre  ret- 
skaffent for  Herren."  (L&P  68:28.) 
For  at  børnene  skal  kunne  vandre 
retskaffent  må  eksemplet  statueres 
af  forældrene.  Ægtemænd  og  hus- 
truer, er  I  trofaste  og  sande  over  for 
jeres  ægtemage?  Lever  I  jeres  liv 
moralsk  sundt  og  rent?  Vi  har  ikke 
råd  til  at  støtte  ugudeligheden.  At 
gøre  det,  vil  være  farligt  for  vor  og 
vore  børns  evige  frelse.  Vi  må  vandre 
retskaffent  for  Herren  og  være  sam- 
vittighedsfuldt ærlige,  og  således  bli- 
ve velsignet  med  en  høj  moral  og 
etisk  sans,  der  styrer  alle  vore  hand- 
linger. 

George  Eliot  —  psudonym  for  Mary 
Evans,  engelsk  forfatter,  1819-1880  — 
har  sagt:  „Der  er  kun  ét  nederlag, 
der  er  muligt  i  livet,  og  det  er  det, 
at  man  ikke  er  sand  over  for  det  bed- 
ste, man  kender." 


Livet  igennem  må  vi  rette  ikke  blot 
de  fejl,  der  begås  imod  os,  men  også 
dem,  der  sker  til  vor  fordel.  Det  lyder 
meget  enkelt,  men  til  karakterens  op- 
bygning er  det  meget  vigtigt,  fordi 
de  små  undladelsessynder  fører  til 
mere  alvorlige  fejl  og  spidsfindige 
vaner.  Hvor  ofte  har  I  været  inde  i  en 
forretning,  hvor  I  har  fået  for  mange 
penge  tilbage?  Det  er  noget,  der  ret 
tit  sker.  Det  kan  også  ske,  at  man 
får  for  lidt  tilbage,  og  så  glemmer 
man  jo  ikke  at  gøre  opmærksom  på, 
at  der  er  sket  en  fejl.  Ærlighed  —  at 
være  sand  og  fuldkommen  —  skal 
virke  i  begge  retninger. 
Er  vi  som  arbejdsgivere  ærlige  over 
for  dem,  der  er  ansat  hos  os?  Gælder 
reglerne  for  alle,  eller  er  der  undta- 
gelser, og  gælder  disse  undtagelser 
hele  tiden  de  samme  få  stykker? 
Hvis  vi  er  ansat,  yder  vi  så  en  dags 
ærlig  arbejdsindsats?  Snyder  vi  med 
frokosttiden  eller  tager  vi  tid  til  at 
løbe  unødvendige  ærinder  under  fal- 
ske foregivender?  Yder  vi  i  vor  om- 


gang med  vore  medmennesker  mere, 
end  der  forventes,  eller  prøver  vi  at 
slippe  med  mindst  mulig  ulejlighed? 
Med  hensyn  til  at  handle,  skriver  vi 
så  regningen  lidt  større  for  at  få  en 
ekstra  fortjeneste,  vi  ikke  er  beret- 
tiget til,  idet  vi  ikke  regner  med,  at 
der  er  nogen,  der  vil  opdage  det? 
Selv  om  et  menneske  tilsyneladende 
slipper  godt  fra  sådan  en  taktik,  så 
ved  han  selv  ganske  bestemt  besked 
med  sin  egen  uærlighed  —  ligesom 
også  de  ved  det,  som  han  har  snydt. 
Snyderi  er  en  form  for  uærlighed. 
Det  skader  både  den  enkelte  og  hans 
omgivelser. 

Og  I,  som  er  lærere,  er  I  ærlige  i  jeres 
karaktergivning?  Giver  I  virkelig  i 
overensstemmelse  med  det,  eleven 
har  fortjent,  eller  viser  I  personsan- 
seelse?  Alle  disse  fiksfakserier  med 
karakterer  eller  tilsidesættelser  af 
regler  og  regulativer  for  at  få  be- 
stemte hold  til  at  vinde,  er  uærlig- 
hed, og  man  bør  undgå  det.  Når  det 
at  vinde  bliver  vigtigere  end  karakte- 

ren  og  de  åndelige  værdier,  som  dis- 
se aktiviteter  er  beregnet  til  at  skabe, 
så  mangler  der  noger  hos  lederne.  Vi 
skal  ikke  retfærdiggøre  os  selv,  når 
vi  foretager  es  noget,  som  ikke  om- 
fattes af  loven  eller  reglen.  Love  og 
regler  kan  ikke  gøre  folk  ærlige. 
Dårlige  vaner  frister  de  unge  til  at 
være  uærlige.  Det  er  den  lille,  men 
tilsyneladende  ubetydelige  vane,  der 
fører  til  mere  alvorlige  vaner  som  at 
være  uærlig,  opføre  sig  uværdigt  og 
til  mangel  på  streng,  moralsk  retskaf- 
fenhed. Vi  må  indprente  de  dyder  i  et 
menneskes  hjerte  og  karakter,  som 
det  har  så  hårdt  brug  for,  for  at  det 
helt  ærligt  kan  løse  problemerne  i 
livet. 

Og  med  hensyn  til  elever  og  unge 
mennesker,  lytter  vi  så  ærligt  og  op- 
rigtigt til  deres  ønsker  og  behov? 
Prøver  vi  virkelig  at  forstå  dem,  eller 
giver  vi  dem  det,  som  vi  synes,  de 
skal  have? 

Og  de  af  os,  som  underviser  i  Kirkens 
organisationer,  er  vi  så  ærlige,  at 
vi  selv  efterlever  det,  vi  belærer 
andre  om,  eller  har  vi  en  dobbelt 
standard?  For  nylig  så  man  en  ung, 
gift  lærerinde  komme  til  Kirken  i  me- 
get kort  mini-dress.  Kan  hun  ærligt 
belære  om  Kirkens  standarder  for 
påklædning,  når  hun  ikke  selv  retter 
sig  efter  dem?  Shakespeare  ramte 
plet,  da  han  sagde:  „Men  fremfor  alt, 
vær  sanddru  mod  dig  selv,  da  følger 
vist,  som  natten  følger  dag,  at  du  ikke 
kan  være  falsk  mod  nogen."  (Hamlet, 
1.  akt   3.  scene.) 

Ens  formål  med  livet  må  illustrere 
ærlighed  og  oprigtighed.  Man  bør 
altid  holde  det,  man  er  gået  ind  på, 
og  være  villig  til  at  bøde  for  sine  egne 
fejl. Ærlighed  og  retskaffenhed  opbyg- 
ger tillid,  venskaber  og  sikrer  én 
andre  menneskers  goodwill  og  støtte, 
hvilket  ofte  giver  fyldestgørende  ren- 
ter. Når  et  menneske  ser  et  andet 
menneskes  ærlighed  og  retskaffen- 
hed, vil  han  gøre  sig  særlig  megen 
umage  for  at  være  til  hjælp  og  nytte 
for  så  oprigtig  og  pålidelig  en  person. 
En  søn  fik  for  mange  år  siden  tidligt 
en  lærestreg  af  sin  fader.  Han  var 
kun  en  knægt,  da  han  gik  hen  i  den 
forretning,  som  hans  far  ejede  i  kom- 


pagni med  to  andre  mænd.  Han  ville 
gerne  have  sig  en  lommekniv,  så  han 
gik  hen  og  tog  en  fra  en  udstillings- 
montre.  Det  blev  meddelt  hans  fader, 
som  gik  med  drengen  tilbage  til 
montren  og  lod  ham  lægge  kniven 
tilbage.  Derefter  forklarede  han  søn- 
nen, at  der  var  to  andre  parthavere  i 
forretningen,  så  de  to  tredjedel  af 
kniven  tilhørte  dem.  Selv  om  han  var 
søn,  kunne  han  ikke  tillade  sig  at  tage 
noget  som  helst  i  forretningen,  fordi 
ikke  hele  forretningen  var  hans  faders. 
Denne  fader  var  ærlig  og  redelig  i 
sine  handlinger,  han  var  en  retskaffen 
mand.  Når  han  sluttede  en  overens- 
komst eller  afgjorde  en  handel,  så 
holdt  han  sig  den  efterrettelig  uden 
hensyn  til,  hvad  det  muligvis  kunne 
komme  til  at  koste  ham  selv.  Han  hav- 
de ry  for  at  behandle  folk  ordentligt. 
For  ham  betød  den  egenskab  mere 
end  penge. 

Man  kan  se  gennem  fingre  med  man- 
ge synder,  men  det  er  yderst  vanske- 
ligt at  tilgive  uærlighed.  Vi  har  med- 
lidenhed med  folk,  der  har  svagheder, 
og  vi  viser  tolerance  i  vor  forbindelse 
med  dem,  men  der  ikke  noget,  der  i 
den  grad  bringer  os  ud  af  ligevægt 
eller  forvirrer  tilliden  som  det  at  have 
med  et  uærligt  menneske  at  gøre. 
George  Washington  fremhævede  ær- 
ligheden, da  han  sagde:  „Jeg  håber, 
at  jeg  altid  vil  kunne  være  fast  og 
stærk  nok  til  at  holde  fast  ved  det, 
som  jeg  betragter  som  den  mest 
misundelsesværdige  af  alle  titulatio- 
ner:  at  have  ry  for  at  være  en  ærlig 
mand." 

Hvorledes  kan  man  tale  om  ærlighed 
uden  at  forbinde  den  med  en  begiven- 
hed, som  før  i  tiden  førte  til  Frelse- 
rens korsfæstelse?  Da  Jesus  blev 
ført  frem  for  Pilatus  for  at  blive  for- 
hørt af  ypperstepræsterne  og  de 
skriftkloge,  fandt  Pilatus  ingen  fejl 
hos  Frelseren,  man  han  var  villig  til 
at  gøre  alle  dem  tilpas,  som  krævede 
Frelserens  liv,  fordi  han  satte  sin 
egen  prestige  over  ærlighed  og  ret- 
skaffenhed, og  derfor  lyttede  til  de- 
res krav. 

Mine  brødre  og  søstre,  vi  tilhører 
Kriste  sande  Kirke.  At  være  medlem 
af  den   er  et  herligt  privilegium,  en 


ærefuld  mulighed  og  en  velsignelse. 
Vi  må  fremfor  alle  andre  folk  stå  fast 
i  vor  fastholden  ved  de  åbenbaringer, 
Herren  har  givet  til  vejledning  for 
sine  børn.  Lad  os  være  trofaste  mod 
principperne,  idealerne,  standarder- 
ne og  pagterne  i  alt,  hvad  vi  foreta- 
ger os  og  over  for  alle  dem,  vi  kom- 
mer i  forbindelse  med.  Lad  os  være 
oprigtige  og  retskafne,  ærlige  og 
sandfærdige  og  fuldt  ud  praktisere 
det,  vi  forkynder. 

Ja,  „vi  tror,  at  vi  må  være  ærlige." 
Vi  tror  også,  at  vi  skal  være  „sand- 
færdige, kyske,  velgørende  og  dydi- 
ge og  gøre  godt  mod  alle  menne- 
sker." 

Mine  brødre  og  søstre,  jeg  har  en 
fast  overbevisning  om  sandheden  i 
Kristi  Evangelium.  Jeg  ved,  at  de  er 
givet  os  til  vejledning,  gavn,  velsig- 
nelse og  til  menneskets  frelse. 
Jeg  bærer  vidnesbyrd  til  jer  om  disse 
ting.  Jeg  ved,  at  vi  skal  ligne  Kristus 
i  alle  vore  forbindelser  med  vore  med- 
mennesker. Hvis  vi  gør  det,  vil  vi 
være  eksemplariske  og  egnede  til  at 
være  tjenere  for  vor  Herre  og  Frel- 
ser, Jesus  Kristus.  Dette  beder  jeg 
ydmygt  om,  i  Jesu  Kristi  navn.  Amen. 

O 

BØRNENES 
SIDER. 


Da  jeg  var  i  5-6  års  alderen  havde 
jeg  mange  huslige  pligter.  En  af  de 
vigtigste  var,  at  jeg  hver  dag  ved 
solnedgang  skulle  samle  æg  ind. 
Vi  boede  på  en  lille  farm  på  syd- 
grænsen af  Thatcher,  Arizona.  Vort 
hus  hå  på  et  hjørne  med  det  åbne 
landbrugsområde  mod  syd  og  øst. 
Bagves    huset    havde    vi    brønden, 


vandpumpen,  vindmøllen,  en  stor 
træbeholder  til  vort  vandforråd, 
redskabsskuret  og  —  lidt  længere 
tilbage  —  en  meget  stor  brænde- 
stabel. 

Så  var  der  grisestierne,  indhegnin- 
gerne til  kvæget,  høstakkene  og 
kornlageret.  Alle  disse  steder  var 
ideele  for  hønsene  at  skjule  deres 

æg  i,  så  det  var  slet  ikke  noget  ringe 
arbejde  for  en  dreng  at  finde  de 
skjulte  æggereder.  Men  efterhånden 
blev  jeg  god  til  at  opdage  dem.  Som 
jeg  altså  skulle,  tog  jeg  hver  aften 
ved  solnedgang  en  temmelig  stor 
spand,  gennemsøgte  hele  området 
og  bragte  æggene  hjem. 
En  dag  tog  min  moder  de  tre  yngste 
af  os  med  ud  på  en  lang  spadseretur. 
Vi  gik  hen  ad  den  støvede  vej,  der 
førte  til  biskoppens  hus,  Fanny  i 
barnevognen,  Alice  holdt  fast  ved 
den,  og  jeg  bar  spanden  med  æg. 
Medens  vi  gik  hen  ad  vejen,  spurgte 
jeg:  „Mor,  hvorfor  skal  vi  hen  til 
biskoppen  med  æg? 
Hun  svarede:  „Fordi  det  er  tiende- 
æg,  og  biskoppen  tager  imod  Tien- 
de på  vor  himmelske  Faders  vegne. 
Du  husker  nok,  at  hver  aften,  når  du 
kommer  ind  med  ægene,  sætter  jeg 
dig  til  at  tælle  dem.  Det  første  læg- 
ges i  den  lille  kurv,  de  næste  ni  i 
den  store.  Så  går  vi  ned  til  forråds- 
huset  med  den  store  kurv  og  får  en 
kvittering  for  dem.  For  denne  kvitte- 
ring kan  vi  købe  sko  og  mad  og  tøj 
til  familien,  og  den  lille  kurv  med  æg 
afleverer  vi  til  biskoppen." 
Det  var  min  elskede  moder,  der 
først  belærte  mig  om  tiendeloven. 


Vest  for  huset  havde  vi  et  stykke 
havejord,  og  jeg  red  på  hesten, 
medens  min  fader  pløjede  det.  Noget 
af  jorden  blev  anvendt  til  kartofler, 
og  den  nye,  fede  muld  gav  overvæl- 
dende afgrøde.  En  dag  sagde  Far  til 
Alice  og  mig:  „Der  er  mange  flere 
kartofler,  end  vi  kan  få  anvendt. 
Hvis  I  har  lyst  til  at  sælge  nogle,  må 
I  gerne  det."  Så  gravede  jeg  kartof- 
ler op  med  en  greb  og  Alice  rensede 
dem  for  jord.  Vi  lagde  dem  i  en  kas- 
se i  min  lille,  røde  vogn,  og  trak  dem 
ned  til  Brinkerhoff  Hotel. 
Søster  Brinkerhoff  var  en  meget 
venlig  dame,  men  vi  var  i  begyndel- 
sen stadig  en  lille  smule  bange  for 
at  prøve  at  sælge  kartofler.  Hun 
købte  straks  hele  kassen.  Jeg  tror 
nok,  vi  fik  to  dollars  for  hele  portio- 
nen. 

Da  vi  viste  Far  pengene,  spurgte 
han:  „Hvad  har  I  så  tænkt  jer  at 
gøre  med  dem?"  Vi  forklarede,  at  vi 
først  ville  dele  dem,  og  så  ville  vi 
købe  is,  popcorn  og  bolcher.  Så 
spurgte  han:  „Hvad  med  jeres  tien- 
de?" Vi  havde  haft  så  lidt  anledning 
til  at  tjene  penge,  så  -vi  helt  havde 
glemt  lektionen  med  æggene,  men 
han  forklarede  os  det  igen.  Bagef- 
ter gik  vi  ned  gennem  frugthaven  og 


kravlede  gennem  et  hul  i  ståltråds- 
hegnet for  at  give  ham  10  cents  fra 
hver,  og  han  gav  os  en  tiendekvitte- 
ring. 

Vi  havde  en  frugtplantage,  hvor  alle 
slags  frugttræer  bidrog  meget  til 
husholdningen,  men  det  betød  også 
meget  hårdt  arbejde  for  små  dren- 
ge. Ferskenerne  var  store  og  safti- 
ge, og  når  Mor  havde  fyldt  vort 
spisekammer  med  krukker  fulde  af 
frugt  til  vinterbrug,  bestemte  Far, 
at  vi  skulle  sælge  noget.  Jeg  var  ca. 
12  år  og  Alice  10  år,  og  vi  gjorde 
igen  forretning. 

Jeg  klatrede  op  i  toppen  af  træerne 
og    plukkede  de  største,   mest  far- 

vestrålende  ferskener;  Alice  lagde 
dem  i  kasserne.  Jeg  stablede  kasser- 
ne pænt  i  vognen  og  så  kørte  vi  den 
lange  vej  på  cirka  seks  miles  til 
Pima,  hvor  mange  af  de  gode  kvin- 
der købte  frugten,  og  vi  var  snart 
på  vej  hjem  igen.  Da  vi  talte  alle 
småpengene  sammen  havde  vi  fem 
dollars  (i  dag  cå.  35-40  kroner).  Det 
var  snart  jul,  så  vi  talte  ivrigt  om 
gaver  til  hele  vor  store  familie. 
Da  vi  kom  hjem  og  glade  lagde  vore 
penge  på  bordet,  mindede  Far  os 
igen:  „Har  I  regnet  jeres  tiende  ud?" 
Så  måtte  vi  naturligvis  knibe  lidt  på 
nogle  af  de  planlagte  julegaver.  Så 
snart  den  sveddryppende  hoppe  var 
sat  tilbage  i  engen,  vognen  sat  i 
skuret  og  kasserne  stuvet  af  vejen, 
gik  vi  gennem  plantagen  og  gennem 
hullet  i  hegnet  ind  til  biskoppen 
igen. 

Da  jeg  var  kommet  på  high  school, 
var  det  nødvendigt,  at  jeg  klarede 
mig  selv.  Jeg  tror  nok,  jeg  var  cirka 
16  år,  da  jeg  rejste  til  Globe,  Arizo- 
na, den  store  minedriftslejr;  der  sik- 
rede jeg  mig  et  job  med  at  malke 
køer  to  gange  om  dagen  for  et 
mejeri. 

Dengang  var  der  ikke  noget,  der  hed 
malkemaskiner,  vi  håndmalkede.  To 


gange  om  dagen  malkede  jeg  mel- 
lem 18  og  28  køer,  skummede  fløden 
af,  kom  mælken  på  flasker,  vaskede 
spande,  og  flasker,  fodrede  kvæget 
og  mugede  under  dem.  For  alt  dette 
fik  jeg  kost  og  logi,  d.v.s.  en  seng  i 
en  alkove  og  47,50  dollars  om  måne- 
den (i  dag  cirka  350,00  kr.) 
Nu  var  jeg  alene.  Der  var  ingen  til 
at  kontrollere  mig.  Da  jeg  fik  min 
første  løncheck,  spurgte  jeg  mig 
selv:  „Skal  jeg  betale  tiende  eller 
skal  jeg  lade  være?"  Jeg  sendte  min 
mejericheck  til  banken  og  modtog 
en  kvittering  og  et  checkhæfte.  Jeg 
nummererede  chekene  i  hæftet  og 
den  første  blev  udfyldt,  betalbar  til 
biskoppen. 

Herren  har  lovet,  at  hvis  drenge  og 
piger  er  trofaste  til  at  betale  tiende, 
vil  Han  udøse  store  velsignelser 
over  dem.  Jeg  ved,  at  Han  holder 
sit  løfte.  O 


DA  VID  O.  McKA  Y 

„Der  er  i  verden  folk, 
der  hævder,  at  skinsyge, 
fjenddighed  og  selviskhed 
i  menneskets  hjerte  altid 
vil  udelukke  oprettelsen  af 
det  ideelle  samfund, 
der  kendes  som  Guds  Rige. 
Uanset  hvad  tvivlere  og 
spottere  siger,  er  det  Jesu 
Kristi  Kirkes  mission  at 
bortskaffe  synd  og  ondskab 
fra  menneskets  hjerte  og 
at  ændre  samfundet 
saledes,  at  fred  og  velvilje 
vil  få  overhånd  her  på 
jorden." 

De  ejendommelige 


ILLUSTRATION  AF  DALE  KILBOURN 


Johns  sko  trængte  til  at  blive  repa- 
reret. Han  havde  slidt  dem  op  ved 
at  gå  op  og  ned  ad  Steensbakken, 
hvor  han  boede  sammen  med  sin 
moder,  Anna  Widtsoe,  og  sin  2-årige 
Broder,  Osborne.  Efter  deres  faders 
død,  da  Osborne  kun  var  2  måneder 
gammel,  var  familien  flyttet  fra  Frøya, 
den  yderste  ø  ved  Norges  kyst,  til 
hovedlandet.  De  boede  i  en  lille  lej- 
lighed i  Trondhjem,  den  by,  der  er 
kendt  som  Domkirkebyen.  De  to 
små  drenge  og  deres  moder  stirre- 
de ofte  ud  over  den  smukke,  gamle 
hovedstad,  ned  til  havnen  og  fjor- 
den, der  bugtede  sig  ud  mod  havet. 
Da  John  viste  sin  moder,  hvorledes 
hans  sko  var  slidt  op,  spurgte  hun 
sin  nabo,  om  han  kunne  anbefale 
hende  en,  der  kunne  reparere  dem. 
Han  kendte  lige  bestemt  den  rette, 
sagde  han,  og  snart  mødte  en  dreng 
op  ved  deres  dør.  Det  var  skomage- 
rens søn,  som  samlede  fodtøj  sam- 
men og  bragte  det  til  sin  fader.  Nog- 
le dage  senere  kom  drengen  tilbage 
med  Johns  sko,  nydeligt  repareret. 
En  mærkelig  lille  traktat  var  stukket 
ned  i  tåen  på  hver  sko. 
Johns  fader  havde  været  skolelærer. 
Inden  han  døde,  havde  han  fået 
lært  sin  lille  søn  at  læse,  men  der 
var  så  mange  fremmede  ord  i  den 


lille  traktat,  så  drengen  ikke  kunne 
forstå,  hvad  der  stod  skrevet. 
Den  næste  dag  pakkede  moderen 
et  andet  par  sko,  som  trængte  til 
reparation,  ind  som  en  pakke,  stak 
den  under  armen  og  gik  den  halve 
times  vej  hen  til  skomagerens  værk- 
sted. Hun  syntes  usædvanlig  stille, 
da  hun  kom  hjem,  og  i  de  følgende 
dage  var  hun  tankefuld  og  urolig. 
Da  skomagerens  søn  afleverede  det 
andet  par  sko,  var  der  igen  stukket 
nogle  traktater  i  skosnuderne.  John 
vidste,  at  hans  moder  tilbragte  man- 
ge timer  med  at  studere  dem  grun- 
digt. Næste  søndag  sørgede  hun 
for,  at  der  var  en,  der  kunne  være 
hos  drengene,  mens  hun  gik  til  et 
møde  i  skomagerens  hårdføre  bjæl- 
kehus. 

Først  nogle  år  senere  fortalte  hun 
John,  hvad  skomageren  havde  sagt, 
da  hun  første  gang  gik  hen  til  hans 
værksted  for  at  spørge  ham,  hvor- 
for han  havde  stukket  en  traktat  ned 
i  hver  af  Johns  sko. 
„De  vil  sikkert  blive  overrasket," 
havde  han  svaret,  „når  de  hører 
mig  sige,  at  jeg  kan  give  dem  noget, 
der  er  af  langt  større  værdi  end 
sålerne  til  Deres  barns  sko." 
Traktaterne  var  sådan  nogle,  som 
mormon-missionærerne  bruger.  Det 


var  på  grund  af  dem,  at  John,  hans 
moder  og  broder  blev  medlemmer 
af  Jesu  Kristi  Kirke  af  Sidste  Dages 
Hellige.  Ingen  af  deres  slægtninge 
eller  venner  ville  anerkende  dem; 
de  blev  allesammen  fjendtligt  ind- 
stillet over  for  Anna  og  drengene. 
To  år  efter  forlod  familien  Widtsoe 
Oslo,  Norge,  sammen  med  20  andre 
norske  hellige,  for  at  påbegynde  en 
lang  rejse  til  Amerika.  Den  11-årige 
John  førte  dagbog  over  deres  rejse 
over  Nordhavet,  deres  afskyelige 
rejse  tværs  over  midt-England,  de- 
res 3-dages  udflugtstur  i  Liverpool, 
rejsen  over  Antlanterhavet,  og  den 
lange  jernbanerejse  fra  New  York 
til  Logan,  hvor  de  bosatte  sig.  Der 
fandt  John  mange  og  forskellige 
jobs,  så  han  kunne  hjælpe  til  med 
at  sørge  for  familien.  Hans  moder 
syede  kjoler  og  udførte  meget  an- 
det arbejde,  hvad  som  helst  hun 
kunne  få  fat  på  for  at  klare  de  løben- 
de udgifter  og  for  at  spare  op  til 
sine  sønners  uddannelse. 
John  blev  kaldet  til  at  være  apostel 
i  1921,  da  han  var  49  år.  På  det  tids- 
punkt var  han  præsident  for  staten 
Utahs  universitet  i  Logan.  Han  sag- 
de ofte,  at  det  lige  fra  hans  tidligste 
ungdom  havde  været  hans  mål  at  få 
en  uddannelse.  John  A.  Widtsoe  vil 
altid  blive  husket  som  en  af  Kirkens 


store  mænd.  I  en  af  sine  bøger:  „In 
a  Sunlit  Land"  skrev  han: 
„Der  var  en  virkelig  længsel  efter 
at  lære  noget  .  . .  Kærligheden  til 
læsning  har  jeg  haft  lige  fra  jeg  var 
dreng.  At  slappe  af  fra  dagens  vane- 
mæssige arbejde  og  være  sammen 
med  store  mænds  store  tanker  har 
altid  været  mig  en  fryd  .  .  .  jeg  er 
ikke  fri  for  at  misunde  den  ungdom, 
for  hvem  dørene  til  ny  kundskab  er 
ved  at  blive  åbnet." 
Skomageren  i  Trondhjem,  Norge, 
som  reparerede  Johns  sko,  gav  i 
sandhed  Johns  moder  og  hendes  fa- 
milie noget  af  langt  større  værdi  en 
sålerne  til  et  par  udslidte  sko.  Han 
var  også  med  til  at  give  Kirken  en 
fremragende  forfatter,  pædagog,  le- 
der og  ven!  O 

Kirsten  fra  Norge 


af  Virginia  Sargent 


AF  OLIVE  W.  BURT 


Det  var  en  lørdag  med  strålende 
klart  vejr,  tidligt  på  efteråret.  Det 
ville  snart  blive  vinter,  og  så  ville 
der  ikke  være  meget  solskin  i  man- 
ge uger.  Luften  fyldtes  med  legende 
børns  latter  og  støj,  medens  de  drog 
fordel  af  det  solskin,  der  badede 
Oslo  i  en  klar,  kølig  stråleglans. 
Martin  Ruud  var  ikke  med  blandt  de 
lystige  børn.  Han  sad  med  hånden 
under  hagen  og  stirrede  ind  i  de 
klare  flammer,  der  hoppede  og  dan- 
sede i  den  store  ildovn.  Lyset  var 
muntert  nok  til  at  tage  mørket  fra 
stuen,  men  det  kunne  ikke  fjerne 
det  dystre  udseende  fra  Martins  an- 
sigt. 

Martins  søster,  Sonja,  kom  ned  ad 
trappen,  syngende  på  en  gammel, 
norsk  folkesang:  „PerSpelmann  han 
hadde  ei  einaste  ku." 
Da  hun  så  sin  broder  sidde  der  og 
se  trist  ud,  sagde  hun  til  ham:  „Lad 
os  nyde  solen,  mens  vi  har  den, 
Martin.  Det  bliver  snart  tidlig  mørkt. 
Kom  nu,  lad  være  med  at  sidde  der 
og  se  ud,  som  om  du  har  mistet  din 
bedste  ven!" 

„Jamen,  sådan  er  det  næsten,"  sva- 
rede Martin.  Så  rettede  han  sig  op 
og  så  på  sin  søster:  „Nej,  jeg  har 
ikke  mistet  min  ven,  men  min  bedste 
ven  har  spillet  mig  et  slemt  puds! 


Jeg  var  lige  ovre  hos  ham,  og  ved  du 
hvad,  Sonja?  Antons  reliefkort  er 
meget  bedre  end  mit.  Nu  får  han 
præmien,  de  ski,  som  jeg  så  meget 
har  ønsket  mig!" 

„Årh  Martin,"  svarede  Sonja  utål- 
modigt, „vær  glad  på  Antons  vegne. 
Og  hvor  ved  du  forresten  det  fra? 
Dit  kort  er  smukt!  Hvorfra  ved  du, 
hvad  dommeren  vil  vælge?" 
„Jeg  ved  det  bare,"  sagde  hendes 
broder  stædigt.  „Hvis  jeg  var  dom- 
mer, ville  jeg  give  Anton  præmien. 
Hans  kort  er  meget  bedre  end  mit. 
Det  er  absolut  perfekt!" 
Martin  gik  ind  på  sit  værelse.  Han 
studerede  det  reliefkort  over  Norge, 
som  han  havde  arbejdet  så  hårdt 
med.  Det  var  et  smukt  kort.  Meget 
nøjagtigt  havde  han  trukket  sit  lands 
omrids:  fra  Kirkeness  i  nordøst,  hvor 
Norge  går  i  en  kurve  rundt  om  Fin- 
land, til  Stavanger  på  sydvestkysten, 
så  op  til  Oslo  og  langs  grænsen 
mellem  Norge  og  Sverige.  Han  hav- 
de formet  fjeldene  af  en  dej  af  mel 
og  vand  og  havde  farvet  dem  grøn- 
ne, for  dette  kort  skulle  repræsen- 
tere Norge  i  sommertiden.  Han  hav- 
de anvendt  grå  maling  blandet  med 
hvidt  til  den  sne,  der  dækkede  alting 
i  det  nordlige  område. 
Han  kunne  ikke  vise  alle  fjordene, 

men  han  havde  afmærket  de  store: 
Hardangerfjord,  Sognefjord  og  and- 
re, og  havde  farvet  vandet  i  disse 
forrevne  vige  dybblåt.  Svagt  farve- 
de prikker  på  de  lavere  skråninger 
repræsenterede  de  blomster,  der 
blomstrer  så  farverigt  hele  somme- 
ren, når  solen  aldrig  går  helt  ned  i 
seks  lange,  lykkelige  uger. 
Nu,  da  han  undersøgte  sit  værk, 
kunne  han  se  nogle  fejl,  som  godt 
kunne  rettes.  Men  selv  da  han  hav- 
de gjort  det,  var  hans  kort  ikke  så 
flot  som  det,  hans  ven  Anton  Nissen 
havde  fremstillet.  Anton  havde  i 
hvert  fald  haft  tanke  for  mange 
ekstra  finesser.  Han  havde  sat  små, 
bitte  vikingeskibe  ned  i  en  af  fjor- 
denes mørke  svælg.  Det  var  lykke- 
des ham  at  vise  de  store  byer:  Oslo 
og  Bergen,  Trondhjem  og  Stavanger, 
så  dygtigt,  at  enhver  nemt  kunne 
se,  hvilken  by,  der  var  repræsen- 
teret. 

Om  mandagen  lagde  Martin  sit  kort 
på  sin  vogn  og  trak  det  hen  til  sko- 
len. Det  blev  anbragt  sammen  med 
de  kort,  de  andre  børn  havde  lavet. 
Grupper  af  drenge  og  piger  og  læ- 
rere flokkedes  omkring  bordene  og 
undersøgte  de  udstillede  opgaver. 
Martin  kunne  se,  at  hans  og  Antons 
kort  var  de  bedste. 
„Men  Antons  er  det  allerbedste," 
sagde  Martin  bedrøvet  til  sig  selv. 
„Han  vil  få  præmien." 
Fredag  eftermiddag  var  klassen 
stuvende  fuld  af  børn  og  forældre, 
der  var  kommet  for  at  høre,  hvem 
der  blev  vinderen. 
Martin  ville  helst  gå  sin  vej,  helst 
gemme  sig,  men  han  kunne  ikke 
slippe  afsted.  Han  måtte  pænt  blive 
siddende  og  høre  frøken  Svendsen 
tale  om  konkurrencen  og  om,  hvad 


den  havde  betydet  for  hendes  ele- 
ver. 

„Af  alle  fine  arbejder,  der  er  udført," 
sagde  hun  stolt,  „er  der  to,  der  er 
helt  enestående.  Martin  Ruuds  kort 
er  ganske  storartet  og  fortjener  den 
største  præmie.  Der  er  imidlertid 
kun  én  præmie,  og  dommerne  har 
bestemt,  at  den  skal  gå  til  det  smuk- 
ke kort,  der  er  fremstillet  af  Anton 
Nissen!" 

Det  var  ikke  andet  for  Martin  at 
gøre  end  at  deltage  i  klapsalverne, 
da  Anton  stod  oppe  foran  alle  de 
besøgende.  Antons  kinder  blussede 
af  lykke,  hans  blå  øjne  strålede.  Han 
takkede  dommerne,  frøken  Svend- 
sen og  sine  forældre,  og  modtog 
skiene,  der  var  præmien,  med  hæn- 
der, der  rystede  af  spænding. 
Da  Martin  gik  ud  i  forhallen,  stod 
Sonja  og  ventede  på  ham.  „Du  kom 
da  i  hvert  fald  ind  som  nr.  2,"  sagde 
hun.  „Det  bør  du  være  stolt  af." 
„Der  er  da  ikke  noget  ved  at  være 
nr.  2.  Jeg  kunne  lige  så  godt  have 
været  nr.  sidst.  Gid  jeg  aldrig  hav- 
de været  med  til  den  konkurrence!" 
„Hvorfor  siger  du  det?"  spurgte  en 
mand,  som  stod  i  nærheden.  „Ved 
du  ikke,  at  der  er  et  gammelt,  norsk 
ordsprog,  som  siger,  at  der  ikke  er 
noget,  der  kan  skæres  så  tyndt,  så 
det  kun  har  én  side!  Du  havde  her 
en  anledning  til  at  strække  vingerne, 
til  at  gøre  noget,  du  ellers  ikke  ville 
have  prøvet  at  gøre.  Tænk  blot,  hvor 
meget  du  har  lært  om  dit  land.  Tænk 
på  den  tilfredshed,  man  føler  ved 
at  have  udført  et  fint  stykke  arbejde 
—  præmieret  eller  ikke  præmieret." 
Martins  ansigt  blussede.  Hvem  var 
denne  mand  i  det  hele  taget?  Den 
nyankomne  så  ud  til  at  have  gættet 
drengens  tanke. 

„Mit  navn  er  Harald  Larsen,"  sagde 
han.  „Jeg  var  en  af  dommerne,  og 
jeg  kom  ud  for  at  tale  med  dig,  fordi 
jeg  virkelig  har  beundret  dit  arbejde. 
Jeg  har  en  forretning  på  Karl  Jo- 
hansgate,  og  jeg  kunne  tænke  mig 
at  udstille  dit  kort  i  mit  vindue  i  nog- 
le dage.  Dér  vil  mange  mennesker 
få  det  at  se,  folk,  som  ikke  går  i 
skole  nu,  og  som  måske  har  glemt, 
hvor  smukt  vort  land  er.  Vil  du  låne 
mig  det  et  stykke  tid?" 
Sonjas  øjne  strålede.  Martin  så  fra 
hende  hen  på  den  høje  mand. 
„Ja,  naturligvis,  når  De  så  gerne  vil 
have  det." 

„Det  vil  jeg  ganske  bestemt,  og  lad 
mig  gratulere  dig  med  det  fine  styk- 
ke arbejde." 


Da  manden  var  gået,  sagde  Martin 
til  sin  søster:  „Nu  tror  jeg  alligevel, 
at  mit  arbejde  ikke  har  været  helt 
spildt!  Hvis  kortet  bliver  udstillet  i 
hans  vindue  — " 

„Ja,  Martin,  der  kan  du  bare  se!  Dit 
kort  vil  gøre  mere  godt  der  på  Karl 
Johansgate,  end  det  ville  gøre  i  sko- 
len! Som  hr.  Larsen  sagde:  folk  har 
glemt,  hvad  de  lærte  i  skolen,  de  vil 
se  det  og  erindre  det.  Jeg  synes  det 
er  vidunderligt!" 

Martin  rettede  sine  skuldre,  stak 
hagen  frem  —  jo,  naturligvis,  han 
havde  ikke  vundet  skiene,  men  han 
havde  vundet  noget  andet:  stolthed 
og  tilfredshed  ved  at  have  gjort  det 
allerbedste,  han  kunne.  O 


Dette  dyr  dypper  sin  føde  i      \  \  / 

vand,  når  det  skal  spise  det. 

Hvad  er  det  for  et  dyr? 

5" 
#.6 

AF  CAROL  CONNER 


ujøfqa>)seA  ug  ueAg 

AF  LOLA  FRANK 

Søhesten  Olsen  sku'  skynde  sig  hjem, 

men  en  stor  stime  fisk  havde  spærret  ham  vejen. 

Ka  du  hjælpe  Olsen  med  at  komme  frem, 

så  han  ikke  går  glip  af  rejepostejen. 

I  dette  billede  er  der  skjult 
en  indianer,  der  ror  en  kano, 
en    gris,    en   fjerkost,    et 
kalkunhoved,   en  kokkehat,   en 
violin,   et   par  briller,   et  elefant- 
hoved, en  sæbeboble-pibe  med 
en  sæbeboble  og  så  en  ring. 

Kan  du  finde  dem? 


Den  Lille 
Rødhætte 

AF  JUDY   CAPENER 

Elia,  Det  røde 
Hav  -  og  DIT 
Præstedømme 


AF  JOHN   H.  VANDENBERG, 
præsiderende  Biskop 


Der  er  mange  sideveje  i  livet,  og  de 
beskrives  som  så  tillokkende,  at  unge 
mennesker  —  især  dem,  der  bærer 
Guds  Præstedømme  —  bliver  nødt  til 
fuldstændig  at  forpligte  sig  over  for 
de  evige  mål,  hvis  de  vil  undgå  at 
blive  vildledt.  Efterhånden,  som  livet 
i  vore  dage  bliver  mere  og  mere  kom- 
pliceret, vil  fristelsen  til  blindt  at  følge 
de  stier,  andre  følger,  blive  stærkere 
og  stærkere. 

Vi  vil  også  fortsat  høre  en  masse 
filosofier  og  nye  bevægelser  hæve 
alle  former  for  djævelske  samfunds- 


mæssige og  politiske  programmer  til 
skyerne.  Sådanne  bevægelser  retfær- 
diggøres ofte  i  den  akademiske  fri- 
heds navn  eller  forsvares  til  fremme 
af  bemærkelsesværdige  motiver  som 
f.  eks.  udryddelse  af  fattigdom  eller 
som  forudsættelse  for  ligeberettigel- 
se og  ligeret. 

Lad  os,  inden  vi  giver  os  til  at  in- 
teressere os  for  eller  støtte  en  af 
disse  bevægelser,  undersøge  den 
grundigt.  Lad  os  spørge  os  selv: 
Hvem  er  det  egentlig,  der  står  bag 
denne  bevægelse?  Hvad  vil  det  ende- 

lige  resultat  af  en  sådan  filisofi  blive? 
Udvider  eller  indskrænker  den  det 
enkelte  menneskes  frihed?  Hvorledes 
stemmer  denne  filosofi  sammen  med 
Evangeliets  åbenbarede  sandheder? 
Lad  os  altid  benytte  Evangeliet  som 
vurderingsgrundlag,  for  de  beslutnin- 
ger vi  skal  træffe. 

Det  er  vor  opgave  at  være  ledere,  at 
være  et  lys  til  vejledning  for  den  øvri- 
ge verden.  I  fortiden  vendte  nationer- 
ne sig  til  mænd  med  åndelig  visdom 
og  stabilitet,  når  de  trængte  til  vejled- 
ning. I  vor  tid,  hvor  man  stilles  over 
for  hurtige  forandringer,  er  det  et 
desperat  behov  i  vort  samfund,  at  vi 
har  ledere,  som  kan  dømme  ud  fra 
det  evige  perspektiv.  Vor  forståelse 
af  og  forpligtelse  over  for  Evangeliet 
sætter  os  ganske  særligt  i  denne 
lederposition. 

Vi  betragtes  som  et  særegent  folk  på 
grund  af  vort  Visdomsord,  Velfærds- 
planen  og  vort  omfattende,  storslåede 
ungdomsprogram.  Vi  er  særegne  i  vor 
tro  på  en  personlig  Gud,  som  er  den 
samme  i  går,  i  dag  og  til  evig  tid  (Se 
Mormon  9:9),  en  Gud,  som  taler  til 
sine  profeter  i  dag,  som  Han  gjorde 
det  i  fordums  tid. 

Jesus  er  en  autoritet  på  livsførelsens 
område.  Han  ønsker,  at  alle  unge  skal 
forstå,  hvorledes  tingene  virkelig  hæn- 
ger sammen,  hvorledes  det  gik  til,  at 
de  er,  som  de  er  og  hvorledes  de  vil 
blive  i  fremtiden.  Trofaste  Sidste  Da- 
ges Hellige  behøver  ikke  at  lade  sig 
vildlede.  Vi  har  Bibelen.  Vi  har  Mor- 
mons Bog.  Vi  har  nyere  åbenbarings 
bøger,  kendt  som  Lære  og  Pagter  og 
Den  kostelige  Perle.  Vi  har  en  levende 
profet,  som  modtager  åbenbaring  fra 
Gud  i  vore  dage  for  at  lede  os  i  den- 
ne vor  hurtig-udviklende  verden.  Vi 
har  indviede  mænd,  der  virker  som 
biskopper  og  i  andre  ledende  stillin- 
ger, mænd,  hvis  hovedinteresse, 
-anvsar  og  -opgave  er  at  lede  og  råde 
ungdommen. 

Lad  os  ikke  skamme  os  over  Evange- 
liet. Jeg  vil  gerne  sige  til  jer,  at  I  aldrig 
behøver  at  give  undskyldninger  for, 
hvad  Kirkens  standarder  er,  hverken 
i  forretnings-  eller  fabrikslivet.  Jeg 
ved  det,  for  jeg  har  selv  været  i  det. 
Jeg  tilbragte  20  år  i  kvægkoncernen, 


og  der  var  landsmøder  forretningsmø- 
der  og  lokale  møder,  hvor  det  første 
punkt  var  en  cocktail,  der  på  dags- 
ordenen figurerede  som  „reception" 
eller  „hyggeligt  samvær".  Disse  mø- 
der blev  holdt  på  hoteller  eller  i  of- 
fentlige mødelokaler,  og  man  var  fak- 
tisk presset  til  at  deltage  i  det  fælles 
drikkeri.  Men  man  behøver  aldeles 
ikke  at  deltage,  og  jeg  kan  bevidne, 
at  hvis  man  modstår  dette  pres,  vil 
folk  beundre  en,  fordi  man  har  styrke 
til  at  leve  op  til  sine  principper.  I  ved 
lige  så  godt  som  jeg,  at  vi  ikke  behø- 
ver den  slags  stimulanser,  og  I  kan 
sige  nej,  lige  så  godt,  som  jeg  sagde 
nej.  Og  folk  vil  sige  til  jer,  som  de 
sagde  til  mig:  „Det  respekterer  jeg 
Dem  for;  jeg  ville  ønske,  jeg  også 
kunne  sige  nej." 

Jeg  ved,  at  det  er  vigtigt,  at  vi  lever 
op  til  det,  vi  tror,  og  jeg  ved,  hvad  det 
betyder  for  andre,  når  vi  er  i  stand  til 
at  sige  til  dem,  at  de  kan  stole  på  os. 
Når  alt  kommer  til  alt,  er  der  ingen 
faktorer  i  livet,  der  er  mere  vigtig  end 
erkendelsen  af,  at  vi  er  vore  egne 
skabere  i  den  forstand,  at  „hvad  et 
menneske  sår,  det  skal  han  også 
høste."  (Gal.  6:7.)  Dette  princip  kal- 
des ofte  for  „høstens  lov". 
Barnard  Mannes  Baruch  —  1870-1965, 
amerikansk  finansmand,  filantrop  og 
offentlig  embedsmand;  rådgiver  for 
flere  af  U.S.A.S  præsidenter  —  sagde 
det  på  denne  måde:  „Den  eneste  fri- 
hed, mennesket  nogen  sinde  kan 
have,  er  friheden  til  at  disciplinere 
sig  selv.  Det  er  det,  vi  kæmper  for:  at 
beholde  retten  til  selvdisciplin  i  stedet 
for  at  en  kuende  fjende  skal  herske 
over  os  med  slaveriets  og  tyranniets 
disciplin." 

Hele  menneskehedens  tyranniserende 
fjende  er  Satan,  som  vil  slavebinde 
os  med  skammelige  og  skadelige  va- 
ner, der  fuldstændig  besejrer  os,  og 
det  vil  —  medmindre  vi  overvinder  det 
—  hindre  os  i  at  fuldføre  vor  virkelige 
mission  i  livet  og  i  evigheden. 
Gud  har  tillid  til  sin  Kirkes  ungdom. 
Han  har  kaldet  de  unge  mænd  til 
tjeneste  og  stoler  på,  at  de  gør  deres 
pligt  og  viser  det  rette  eksempel  over 
for  de  unge  kvinder,  de  kommer  sam- 
men med.  Han  har  givet  os  sin  magt 


her  på  jorden  —  den  samme  magt, 
hvorved  denne  jord  og  andre  verdener 
blev  skabt,  den  samme  magt,  hvorved 
vandene  i  Det  røde  Hav  blev  skilt  og 
den  samme  magt,  hvormed  Elia  be- 
seglede himlene,  så  der  ikke  faldt 
nogen  regn;  den  samme  magt,  hvor- 
med Jesus  gav  den  blinde  synet  til- 
bage, gav  den  lamme  kraft  til  at  gå  og 
nyt  liv  til  den  døde. 
Vore  unge  mænd,  som  har  denne 
magt,  bør  forberede  sig  til  at  forkyn- 
de Jesu  Kristi  Evangelium  for  jordens 
nationer.  De  bør  forberede  sig  til  at 
være  missionærer  hjemme  blandt  de- 
res kammerater  gennem  den  måde, 
de  lever  deres  liv  på.  Jesus  sagde: 
Hvis  I  bliver  i  mit  ord,  er  I  sandelig 
mine  disciple."  (Joh.  8:31.) 
Det  aronske  Præstedømme  er  mere 
end  et  ungdomsprogram,  det  gives  de 
unge  mænd  som  forberedelse  til  stør- 
re ting  såsom  Det  højere  Præstedøm- 
mes ansvar.  Det  betyder,  at  vor  him- 
melske Fader  er  interesseret  i  deres 
fremgang  og  i  deres  evne  til  at  lede 
Hans  børn. 

Ingen  ung  mand  kan  modtage  dette 
Præstedømme  og  flittigt  virke  deri 
uden  at  blive  et  bedre  og  et  stærkere 
menneske.  Præstedømmet  er  karak- 
terdannende.  Det  lærer  en  ung  mand 
de  rette  begreber  og  værdier.  Efter- 
hånden som  han  forøger  sine  pligter 
i  Præstedømmet,  erfarer  han  den  ud- 
fordring og  vækst,  der  hidrører  fra 
de  evige  principper.  Det  var  denne 
udfordring,  der  tilskyndede  til  de  in- 
spirerede ord,  der  blev  givet  til  pro- 
feten Joseph  Smith:  „At  præstedøm- 
mets rettigheder  er  uadskilleligt  for- 
bundet med  himlens  kræfter,  og  at 
himlens  kræfter  ikke  kan  kontrolleres 
eller  bruges  uden  ved  retfærdighe- 
dens grundsætninger."  (L&P  121:36.) 
Det  er  gennem  retfærdighedens  prin- 
cipper, ved  at  efterleve  Evangeliet, 
således  som  vi  kender  det,  fuldt  og 
med  stolthed,  at  alle  Sidste  Dages 
Hellige  kan  komme  til  at  kende  Gud 
og  Hans  plan  for  evigt  liv,  og  mod- 
tage troens  styrke,  der  kan  lede  os 
til  den  celestiale  ophøjelses  glæde. 

*  Elia  — er  betegnelsen  for  „profeten  Elias"  (eng. 
Elija)  vedtaget  for  at  vi  kan  skelne  mellem  de  to 
Elias'er  i  Biblen.  Det  er  den  tyske  betegnelsen, 
som   ifølge  Joseph   Smith  er  den  bedste. 

En  samtale  med 
Præsident 

Paul  H.  Dunn 

om, 

hvorledes  det  er  at 

være  missionær 


Spm.:  Hvad  kan  man  gøre  for  at  for- 
berede sig  til  en  mission? 
Præsident  Dunn:  Opnå  et  ønske  om 
at  tjene!  En  missionær  må  nødvendig- 
vis ønske  at  følge  Frelserens  forma- 
ning om  at  glemme  sig  selv  i  tjeneste 
for  andre.  Hvis  dette  kendetegner 
hans  livsførelse,  kan  alle  de  andre 
ting  meget  hurtigt  føjes  til.  At  have  et 
ønske  om  at  tjene,  og  at  være  i  den 
rette  sindsstemning  er  de  mest  vigti- 
ge karaktertræk  hos  en  missionær. 
Dette  —  mener  jeg  — ■  forudsætter, 
at  han  har  et  vidnesbyrd,  tror  på  Gud 
og  på  Frelseren,  og  anerkender  Jo- 
seph Smith  som  profet,  fordi  en  mis- 
sionær straks  efter  sin  ankomst  til 
missionsmarken  skal  bære  vidnes- 
byrd om  disse  ting.  Det  forholder  sig 
ofte  således,  at  de  af  vore  missionæ- 
rer, der  opnår  de  største  resultater, 
er  nye  medlemmer,  der  kun  har  været 
i  Kirken  1-2  år.  Jeg  tror  ikke,  det 
tidsrum,  man  har  været  i  Kirken,  er 
så  vigtigt  som  det  faktum,  at  gode 
missionærer  har  et-  positivt  vidnes- 
byrd og  et  virkeligt  ønske  om  at 
tjene. 

Spm.:  Der  kan  godt  være  flere  ting, 
der  forhindrer  en  i  at  forberede  sig 
til  en  mission.  For  nogle  er  det  udgif- 
terne til  en  mission,  for  andre  er  det 


den  modstand,  de  møder  fra  hjemmet. 
Hvad  kan  man  gøre  for  at  overvinde 
sådanne  forhindringer? 
Præsident  Dunn:  Naturligvis  behøver 
udgifterne  til  en  mission  ikke  at  være 
uoverkommelige.  Vi  har  missioner, 
der  koster  omkring  65-70  dollars  om 
måneden  på  de  fjerne  øer  i  Stille- 
havet, og  vi  har  andre,  der  koster  fra 
125-130  dollars  i  egne  af  verden  (hen- 
holdsvis kr.  475-525  og  kr.  950-1.000). 
Vi  har  opdaget,  at  mange  af  vore  unge 
har  haft  evne  til  af  deres  egne  ind- 
tjeningsmuligheder at  lægge  så  meget 
som  det  halve  eller  tre  fjerdedele  af 
det  samlede  beløb  til  side.  Med  andre 
ord:  den  missionær,  der  tilsyneladen- 
de hurtigst  får  resultater  og  viser  den 
største  begejstring,  er  ham,  som  hol- 
der sig  selv  på  mission,  fremfor  at 
lade  andre  skaffe,  hvad  han  skal 
bruge.  Og  jeg  tror,  det  ligefrem  er  en 
fundamental  lov  i  livet.  Fordi:  hvis 
man  selv  har  tjent  de  penge,  man  skal 
bruge,  er  der  større  sandsynlighed 
for,  at  man  passer  på,  hvad  man 
giver  dem  ud  til.  En  missionær  er 
ikke  spor  anderledes. 
Hvis  penge  er  et  problem,  og  det  kan 
det  godt  være,  træder  biskoppen, 
ældsternes  kvorum  eller  de  halv- 
fjerds'   kvorum    ofte    til    og    hjælper. 


Udgiften  til  missionen  er  ikke  den 
vigtigste  faktor,  selv  om  mange  tror 
det,  fordi  de  ikke  forstår,  hvad  der 
skal  til. 

Med  hensyn  til  modstand  fra  foræld- 
renes side,  så  reagerer  forældre  for- 
skelligt. Jeg  tror,  at  en  god  kommuni- 
kation er  det  bedste  svar,  hellere  end 
at  argumentere,  kræve  eller  true, 
hvilket  aldrig  virker,  og  det  er  heller 
ikke  efter  Herrens  facon.  Jeg  tror,  at 
det  alt  for  ofte  er  et  spørgsmål  om 
følelsesmæssige  konflikter  —  „Jeg 
har  altså  i  sinde  at  tage  på  mission, 
uden  hensyn  til,  hvad  I  synes."  — 
Men  sådanne  trusler  gør  kun  proble- 
met større.  En  mission  er  noget,  der 
ordnes  individuelt.  Venner,  og  da 
særlig  biskopper  og  stavspræsiden- 
ter,  kan  ofte  gå  i  forbøn  for  det  unge 
menneske.  Hjemmelærerens  indsats 
er  ideel  på  dette  punkt,  selv  om  det 
drejer  sig  om  at  tale  med  en  fader, 
der  ikke  er  medlem,  eller  en  moder, 
som  er  direkte  modstander. 
Hver  eneste  missionspræsident  ople- 
ver, at  så  snart  en  ung  mand  eller  en 
ung  pige,  hvis  forældre  ikke  støtter 
dem,  rejser  på  mission,  sker  der  ofte 
en  forandring  med  forældrene.  Søn- 
nen og  datteren  kommer  ofte  til  at 
stå  dem  meget  mere  nær.  En  mission 

binder  familier  sammen  —  den  split- 
ter dem  ikke.  En  af  mine  største  glæ- 
der er  at  opleve,  hvorledes  mange 
modstræbende  forældre,  inaktive  for- 
ældre eller  forældre,  som  ikke  er 
medlemmer,  bliver  aktive  eller  inter- 
esserede i  Evangeliet,  fordi  de  kom  til 
at  opleve  en  missionær  i  familien. 
Mange  inaktive  fædre  og  mødre  er 
kommet  til  mig  og  har  takket  mig  for 
det,  der  er  sket  i  deres  hjem;  sædvan- 
ligvis har  de  selv  forberedt  sig  til  at 
komme  i  templet.  Dette  sker  oftere, 
end  I  kan  forestille  jer. 
Spm.:  Bør  unge  piger  tage  på  mis- 
sion? Tilskynder  Kirken  dem  til  det, 
og  er  de  lige  så  effektive  som  æld- 
sterne? 

Præsident  Dunn:  Jeg  tror,  at  kvinde- 
lige missionærer  yder  et  stort  bidrag; 
det  er  noget,  der  har  gjort  særlig  ind- 
tryk på  mig,  efter  at  jeg  har  haft  tilsyn 
med  denne  mission  de  sidste  tre  år. 
Kirken  tilskynder  ikke  åbenlyst  kvin- 
der til  at  tage  på  mission  i  samme 
grad,  som  tilfældet  er  med  de  unge 
mænd.  Deres  første  og  vigtigste  kald 
er  ægteskab,  og  det  har  flere  af  Kir- 
kens præsidenter  udtalt.  Men  hvis  en 
ung  kvinde  ønsker  at  komme  på  mis- 
sion, gør  vi  alt,  hvad  vi  kan,  for  at 
hun  kan  komme  af  sted.  Den  filosofi 
er  grunden  til,  at  ældsterne  kaldes, 
når  de  er  19  år,  og  søstrene,  når  de 
er  21  år. 
Kvindelige    missionærer    er    lige    så 


effektive  som  ældster.  Jeg  tror  aldrig, 
jeg  har  haft  anledning  til  at  sige,  at 
ældsterne  overgår  søsterne,  eller  at 
søstrene  overgår  ældsterne.  Der  kan 
være  tider,  hvor  en  missionær  virker 
mere  effektiv  end  en  anden.  Kvinde- 
lige missionærer  kan  f.  eks.  somme 
tider  få  adgang  til  hjem,  hvor  ældster- 
ne er  blevet  afvist,  og  faktum  er  vir- 
kelig, at  de  oftere  end  ældsterne 
kommer  ind  i  hjemmene  gennem  kon- 
takt ved  dørene.  Måske  folk  ser  lidt 
anderledes  på  kvinderne. 
Det  er  et  handicap  for  kvindelige  mis- 
sionærer, at  de  ikke  holder  Præste- 
dømmet, det  gør  dem  sommetider 
afhængig  af  ældsterne  på  visse  om- 
råder. 

Kvindelige  missionærer  er  øjensynlig 
mere  tolerante  og  forstående  end 
ældster.  Man  skal  heller  ikke  nær  så 
mange  gange  bede  en  kvindelig  mis- 
sionær om  at  „komme  igang"  og  an- 
vende de  timer,  der  er  viet  til  Herren. 
Spm.:  Kan  De  beskrive  en  missionærs 
daglige  arbejdsplan,  og  vil  De  også 
give  os  et  indblik  i,  hvorfor  missionæ- 
rer har  så  streng  en  plan? 
Præsident  Dunn:  Alle  missioner  drives 
efter  omtrent  samme  fundamentale 
plan,  selv  om  detaljerne  kan  variere 
alt  efter  landets  kultur  og  geografiske 
beliggenhed.  I  New  England  lader  vi 
missionærerne  stå  op  kl.  6:00  om 
morgenen.  Det  giver  ham  en  god  start 
på   dagen,   det  giver  ham   styrke  til 


både  legeme  og  ånd,  og  der  er  en 
del  at  gøre  —  både  åndeligt  og  legem- 
ligt —  før  han  er  rede  til  at  udføre  en 
hel  dags  gerning.  For  at  kunne  nå  alt 
det,  der  nødvendigvis  skal  gøres,  fin- 
der vi,  at  det  er  passende  at  begynde 
kl.  6:00.  Det  giver  ham  1-1 1/2  time  til 
at  soignere  sig,  gøre  værelset  i  stand, 
spise  morgenmad  og  de  andre  daglige 
gøremål. 

To  timer,  fra  7:30  til  9:30  tilbringes 
med  private  og  fælles  studier.  Vi  for- 
langer —  og  det  tror  jeg,  de  fleste 
missioner  gør  —  én  time  fælles  stu- 
dium, hvor  de  to  kammerater  sidder 
ved  et  bord  og  —  i  tilfælde  af,  at  det 
er  en  udenlandsk  mission  —  gennem- 
går sproget.  De  gennemgår  også  da- 
gens lektie,  deres  skriftsteder,  deres 
flonelstavle-  illustrationer,  det,  de  vil 
sige,  når  de  banker  på  folks  døre, 
idet  de  prøver  at  variere  deres  frem- 
toning, så  de  undgår  at  sige  den  sam- 
me gamle  remse  hvergang.  De  lærer 
med  andre  ord  at  blive  kreative. 
Den  time,  der  anvendes  til  privat  stu- 
dium, er  beregnet  på  at  lære  stan- 
dardværkerne grundigt  at  kende,  og 
der  skulle  også  blive  tid  til  at  læse 
„Jesus  Kristus" ,  „Trosartiklerne" ,  „Et 
Stort  og  Forunderligt  Værk«  og  må- 
ske de  tilhørende  studievejledninger. 
(e II.:  et  studieprogram,  hvori  disse 
bøger  indgår.) 

Klokken  9:30  er  de  klar  til  at  gå  ud, 
og  vi  lægger  stærk  vægt  på,  at  man 

går  ud  på  klokkeslet.  Punktlighed  er 
meget  vigtigt  i  en  missionærs  liv.  Det 
hjælper  med  til  at  diciplinere  ham  og 
holde  ham  organiseret.  De  virkelige 
beklagelser  kommer  fra  missionærer, 
som  har  organiseret  deres  livsførelse 
dårligt,  ikke  fra  dem,  der  er  velorga- 
niserede. I  de  næste  2y/2  time  „skrif- 
ter" missionærerne  —  eller  de  „ban- 
ker på  dørene"  som  vi  siger  —  de 
opsøger  folk  efter  henvisninger  eller 
andre  former  for  proselyt-aktivitet. 
Efter  frokost  fortsætter  besøgene  ef- 
ter henvisningerne,  der  bankes  videre 
på  dørene,  og  man  sætter  sig  i  for- 
bindelse med  medlemmer  for  at  ar- 
rangere gruppemøder.  Missionærerne 
er  hjemme  igen  kl.  17:00  for  at  spise 
til  aften.  Vi  lægger  stærkt  vægt  på  den 
rigtige  ernæring,  og  det  tror  jeg,  alle 
missioner  gør. 

Fra  klokken  18:30  til  21:30  er  den 
mest  produktive  undervisningstid.  Det 
er  det  tidsrum,  hvor  man  går  ud  til  de 
mennesker,  man  tidligere  har  truffet 
aftaler  med,  og  „giver  lektierne"  til 
familierne. 

Kirken  lægger  megen  vægt  på 
dette  med  familien.  Som  I  ved,  har 
vi  før  i  tiden  haft  problemer,  når  en 
kvinde  ville  være  medlem  af  Kirken, 
men  hendes  mand  ikke  ville  tillade 
det,  eller  omvendt.  Vi  prøver  at  samle 
familierne,  ikke  at  splitte  dem,  så  vi 
lægger  stor  vægt  på  undervisning  af 
hele  familien  med  faderen  som  dens 


overhoved.  Vi  har  stor  succes  med  at 
undervise  familier  om  aftenen. 
Klokken  21:30,  når  man  har  været 
programmet  igennem  og  der  kan  na- 
turligvis være  undtagelser  —  en  rig- 
tig god  diskussion  kan  godt  trække 
tiden  lidt  ud  —  skal  missionærerne 
være  på  vej  hjem,  og  de  skal  være  i 
seng  kl.  22:30.  Vor  erfaring  er,  at 
hvis  en  missionær  sover  fra  22:30  til 
6:00,  vil  han  være  styrket,  aktiv  og 
produktiv.  Hvis  han  snyder  sig  selv 
ved  ikke  at  sove  så  mange  timer  eller 
sove  længere,  begynder  han  at  blive 
træg,  han  bliver  doven  og  tvær,  og 
han  fanger  ofte  hver  eneste  influenza- 
eller forkølelsesbakterie,  han  kommer 
i  nærheden  af. 

Vi  er  temmelig  strenge  med  disse  reg- 
ler, ikke  fordi  vi  prøver  at  lege  kom- 
mandér-sergenter,  men  fordi  disse 
regler  har  vist  sig  at  være  den  mest 
effektive  metode  til  at  gøre  missionæ- 
rer åndeligt,  fysisk  og  mentalt  rede 
til  at  gøre  deres  bedste.  Kirken  har 
haft  140  år  til  at  gøre  sine  erfaringer 
vedrørende  dette,  så  det  er  ikke  blot 
en  prøvemetode,  hvor  man  forbehol- 
der sig  ret  til  at  gøre  visse  fejl,  den 
virker  virkelig. 

Spm.:  Det,  vi  her  får  at  vide,  er  fak- 
tisk dette,  at  en  mission  kan  for  så 
vidt  blive  de  to  bedste  år  af  ens  liv 
indtil  nu,  men  de  vil  ikke  være  de  let- 
teste. Er  det  rigtigt? 
Præsident  Dunn:  Ja,  bestemt!  En  mis- 


sion er  hård!  Det  burde  vi  faktisk 
råbe  ud  i  hvert  eneste  præstedømme- 
kvorum  og  fra  hver  eneste  mormon- 
hustag i  verden. 

Jeg  tror,  at  en  af  de  store  udfordrin- 
ger til  missionæren  er,  at  vi  tager  ham 
bort  fra  de  vante  omgivelser,  og  med 
„vante  omgivelser"  tænker  jeg  lige 
nu  på  forholdet  mellem  drenge  og 
piger.  Vi  siger,  at  han  ikke  må  gå  ud 
med  piger,  han  må  ikke  holde  dem  i 
hånden,  han  må  ikke  kysse,  han  må 
ikke  danse,  han  må  ikke  svømme,  han 
må  ikke  gå  på  jagt,  han  må  ikke  køre 
motorcykel,  ikke  løbe  på  ski  eller  på 
skøjter  —  der  er  flere  ting,  han  ikke 
må. 

Så  her  står  han,  forpligtet  til  en  helt 
ny  livsførelse.  For  at  beskytte  ham 
åndeligt  er  der  visse  ting,  han  ikke 
må  foretage  sig,  og  der  er  nogle,  for 
hvem  dette  spiller  en  rolle.  Lige  så 
sikkert,  som  jeg  sidder  her,  er  jeg 
vis  på,  at  den  Onde  bruger  dette  som 
et  udmærket  middel.  En  missionær  har 
således  2-3  ting,  der  arbejder  imod 
ham:  Restriktioner,  der  er  abnorme  i 
hans  nuværende  livsførelse,  den 
Onde,  der  vil  anstrenge  sig  meget 
for  at  få  ham  ud  til  områder,  hvor  han 
ved,  at  missionæren  vil  blive  fristet, 
og  så  den  indskrænkede  handlefrihed, 
som  han  skal  lære  at  leve  med. 
Jeg  har  erfaret,  at  næsten  ethvert  pro- 
blem, et  ungt  menneske  har  derhjem- 
me —  det  kan  være  moralsk,  at  lære 


sprog,  at  bande,  bruge  slang,  det 
kan  være  klædedragten,  vægten, 
ængstelse  og  uro  eller  et  følelses- 
mæssigt problem  —  vil  blive  meget 
mere  udtalt,  når  han  kommer  på  mis- 
sion. De  svage  punkter  bliver  svagere 
og  de  stærke  bliver  stærkere,  med 
mindre  missionæren  tager  skridt  til 
at  sørge  for,  at  det  bliver  hans  samvit- 
tighed, der  kommer  til  at  beherske 
hans  livsførelse. 

Men  det  er  altså,  hvad  vi  bør  meddele 
om  en  mission,  og  vi  bør  hjælpe  et 
ungt  menneske  med  at  forberede  sig 
til  at  blive  stærkt  på  sine  svage 
punkter.  Vi  anvender  —  takket  være 
Kirken  —  en  hel  del  tid  på  „hvorledes 
man  overvinder".  Mange  problemer 
kan  blive  løst,  når  man  finder  ud  af, 
hvem  „man"  er.  Mange  løses,  når 
man  har  passende  forbindelse  med 
Herren.  Det  hjælper  også  meget,  når 
man  opdager,  at  man  har  et  vidnes- 
byrd om  Evangeliet.  Vi  skal  erkende, 
at  alt,  hvad  der  var  grænser  for  der- 
hjemme, er  der  også  grænser  for  på 
en  mission,  og  erkendelse  er  det 
første  skridt  til  løsning  af  et  problem. 
Spm.:  Vil  De  fortælle  os  lidt  om  ud- 
viklingen af  det  foreliggende  mis- 
sionærprogram og  om  alle  for  nylig 
foretagne  ændringer,  De  har  bemær- 


ket,    medens     har    været    missions- 
præsident  her? 

Præsident  Dunn:  Hovedtanken  er  ikke 
blevet  ændret,  siden  missionærarbej- 
det  begyndte  for  140  år  siden.  Herren 
har  givet  os  guddommelig  befaling 
om  at  bringe  Evangeliet  til  alle  natio- 
ner, slægter,  tungemål  og  folk.  (Se 
vidnesbyrdet  fra  Vidnerne  til  Mor- 
mons Bog  og  Joh.  Åb.  14:6.)  Det  er 
det,  vi  er  i  færd  med  at  gøre.  Der  ér 
imidlertid  nogle,  som  har  førsteret, 
nemlig:  vi  skulle  først  gå  til  Josefs 
hus,  derefter  til  jøderne  og  andre  fol- 
keslag, som  Profeten  har  anvist  os. 
Evangeliet  er  for  alle  mennesker,  det 
må  være  det  fremherskende. 
For  nogle  år  siden  begyndte  Kirken 
på  den  nu  så  kendte  lektiemetode. 
Den  har  vist  sig  meget  effektiv  til  at 
nå  dem,  vi  kalder  „de  ærlige  af  hjer- 
tet". Forskellige  planer  har  været  an- 
vendt i  fortiden,  og  de  har  varieret 
fra  30  til  60  lektier  —  nogle  af  dem 
har  indeholdt  over  100  lektier.  For 
nogle  år  siden  var  det  ikke  ualminde- 
ligt, at  man  underviste  en  familie  i 
både  to  og  tre  år  og  dyrkede  fælles- 
skabet ind  imellem  at  man  holdt  lek- 
tierne, for  så  til  sidst  at  opdage,  at 
de  slet  ikke  var  „ærlige  af  hjertet". 
Derfor   mente    man   det  tilrådeligt  at 


danne  et  system  for  præsentation  af 
lektierne,  hvorved  folk  kunne  sorte- 
res. Når  jeg  siger  sorteret,  mener  jeg 
ikke,  at  Herren  ikke  bryder  sig  om  alle 
eller  at  vi  er  lige  glade;  vi  leder  blot 
først  efter  dem,  som  er  oprigtigt 
interesseret  i  at  høre  Herrens  ord.  De 
seks  lektier,  vi  nu  har,  har  lige  be- 
stemt været  det  rette  system.  En  mis- 
sionær, som  er  vel  forberedt,  oplært 
og  modtagelig  for  Ånden,  kan  i  løbet 
af  nogle  få  timers  samtale  afgøre,  om 
en  person  ønsker  at  høre  Evangeliet, 
eller  om  han  kun  længes  efter  fælles- 
skab eller  kammeratskab. 
Men  vær  nu  så  venlig  at  gøre  jer  én 
ting  klart:  Vi  prøver  ikke  på  at  for- 
kynde hele  Evangeliet  i  løbet  af  5-6 
lektier,  det  ville  vi  aldrig  kunne  gøre. 
Evangeliet  er  et  livslangt  studium,  og 
der  er  ikke  én  iblandt  os,  som  har 
lært  det  hele.  Men  det  forhindrer  os 
ikke  i  at  være  aktive  Sidste  Dages 
Hellige.  Aktiviteten  svarer  til  vidnes- 
byrdet, ikke  sandt?  Kirkens  styrke  er 
dens  medlemmers  personlrge  vidnes- 
byrd. Det,  vi  forsøger  at  gøre  med  de 
seks  lektier,  er  ganske .  enkelt.  Vi 
prøver  på  at  få  et  menneske,  som  ik- 
ke kender  Kirken,  til  for  sig  selv  — 
og  med  Herrens  hjælp  —  at  finde  ud 

(Forts,  på  side  35) 

Kærlighed 
til  det, 
der 
er  ret 


AF  ÆLDSTE  MARVIN  J.  ASHTON, 
Assistent  til  De  Tolvs  Råd 


I  de  sidste  par  dage  har  mine  tanker 
gentagne  gange  været  optaget  af  det 
store  budskab  om  styrke,  som  findes 
i  Lære  og  Pagter  (124:15):  „...thi 
jeg,  Herren,  elsker  ham  (Hyrum 
Smith)  for  hans  hjertes  oprigtigheds 
skyld,  og  fordi  han  elsker  det,  der  er 
ret  for  mig  . .  ."  Hvilken  velsignelse 
det  er  at  være  sådan  indstillet,  så  man 
elsker  det,  som  er  ret. 
Det  ser  ud  til,  at  der  blandt  mange  af 
os,  der  lever  i  vort  nuværende  sam- 
fund, er  en  tendens  til  at  leve  på 
kompromiser,  rationalisering,  sam- 
menligninger og  selv-retfærdiggørel- 
se. Kærlighed  til  det,  der  er  ret,  er 
blevet  erstattet  med  kærlighed  til 
anerkendelse  og  bekvemmelighed. 
Der  er  nogle,  som  fejlagtigt  tror,  at 
vejen  til  sikkerhed  ligger  et  sted  mel- 
lem vejen  til    retfærdighed  og  vejen 


Den  ungdom,  som  lever  livet  ærligt  og 
forhåbningsfuldt,  søger  ikke  „vildledere'3. 


til  ødelæggelse.  Andre  synes  at  have 
overbevist  sig  selv  om,  at  vejen  til 
fuldkommenhed  findes,  når  man  bare 
kører  frem  ad  kompromisernes  mo- 
torvej. 

Forleden  dag  omtalte  en  moder  sin 
søns  opførsel  —  han  var  i  gymnasie- 
alderen  —  i  en  let  og  tilfreds  tone, 
idet  hun  sagde:  „Det  kan  godt  være, 
at  han  ikke  gør  så  meget  ved  sine 
studier,  men  han  deltager  i  hvert  fald 
ikke  i  universitetsoptøjerne."  En  fange 
i  et  fængsel  —  indsat  på  grund  af  en 
dom  for  indbrudstyveri  —  syntes  at 
give  sin  stemme  en  klang  af  position, 
da  han  pegede  på  en  anden  fange 
og  sagde:  „Jeg  er  i  hvert  fald  ikke  så 
slem,  som  den  fyr  der. 
Han  er  indsat  for  uoverlagt  mord.  En 
butikstyv  mente  ikke  selv,  at  det  var 
særlig  uærligt,  at  hun  var  blevet  gre- 
bet i  at  tilegne  sig  en  hat,  for  der  var 
andre,  der  havde  stjålet  hele  dragter. 
Og  hvad  er  det  for  en  tankegang,  folk 
udviser,  når  man  hører  nogen  sige: 
„Jeg  kan  godt  ryge  to  pakker  cigaret- 
ter om  dagen,  men  jeg  holder  mig  fra 
stoffer"? 

Verden  lægger  virkelig  pres  på  både 
unge  og  gamle  for  at  få  dem  til  at 
eksperimentere  og  rette  sig  efter  den, 
og  det  bliver  værre  og  værre.  Mange 

af  os  forfærdes,  når  man  i  dag  bliver 
klar  over,  at  der  er  stofbrugere  selv 
blandt  de  12-13  årige,  Hvad  der  bør 
chokere  os  endnu  mere  er  den  taktik, 
der  anvendes  for  at  overtale  vore 
unge  til  at  prøve  at  tage  stoffer.  Unge 
mennesker,  som  er  blevet  rodet  ind  i 
den  slags  ondskabsfulde  tidsfordriv, 
har  fortalt  mig,  at  tilnærmelser  som 
nedenstående  anvendes  i  vid  ud- 
strækning: „Stoffer  hjælper  jer  til  at 
flygte  fra  den  lusede  verden,  I  skal 
leve  i,  på  en  sjov  måde."  „Stofferne 
er  den  ensommes  ven."  „Stofferne  gi- 
ver jer  den  fornemmelse  af  at  være 
voksne  og  jer  selv  nok,  som  I  så 
brændende  ønsker."  „Stoffer  erstat- 
ter mennesker." 

Jeg  ønsker  at  erklære  med  al  den 
overbevisning,  jeg  er  i  besiddelse  af, 
at  disse  ødelæggende  lokkemidler 
kommer  fra  den  Onde.  Unge  men- 
nesker ledes  til  at  tro,  at  de  „trips", 
stofferne  tager  dem  ud  på,  er  den 
sikre  „in"-vej  at  rejse  på  mellem  from 
retfærdighed  og  ødelæggelse. 
Stofferne  er  årsag  til,  at  mange  af 
vore  unge  mennesker  „kvitter",  før  de 
i  det  hele  taget  er  begyndt.  De  berø- 
ver et  menneske  hans  sans  for  vær- 
dier. Stofpåvirket  ungdom  spiller  abe- 
katte i  et  kulturerstatningselement. 
Jeg  anbefaler,  at  vi,  når  vi  overvejer 
stofmisbruget  eller  andre  samfunds- 
problemer, samler  os  om  årsagen  i 
stedet  for  om  symptomerne. 
Når  en  ung  mand  stiller  sig  selv  eller 
en  ven  dette  sprøgsmål:  „Hvorfor 
skulle  jeg  ikke  tage  stoffer?"  stiller 
han  højst  sandsynlig  et  forkert 
spørgsmål.  Hvad  han  i  virkeligheden 
ønsker  at  vide  og  har  brug  for  at  vide 
er:  „Hvorfor  skulle  jeg  i  det  hele  taget 
ønske  at  tage  nogen  som  helst  form 
for  stimulans  eller  noget  nedbrydende 
overhovedet?  Hvad  findes  der  i   mit 


liv,  som  jeg  er  så  ulykkelig  over,  så 
jeg  ønsker  at  flygte  fra  det  ind  i  en 
djævelsk  verden  af  illusioner?"  Hvis 
vi  som  forældre  og  venner  fortæller 
vor  ungdom,  at  narkotika  er  noget 
dårligt,  ondt  og  umoralsk,  og  stadig 
ikke  prøver  at  forstå,  hvorfor  vore  un- 
ge vender  sig  til  denne  onde  erstat- 
ning for  virkeligheden,  så  bliver  stof- 
ferne i  sig  selv  det  foreliggende  pro- 
blem og  ikke  symptomet  på  det  langt 
større  problem,  som  det  er,  at  de  er 
ulykkelige.  Vi  har  brug  for  at  forstå, 
hvorfor  vore  elskede  unge  ønsker  at 
løbe  fra  deres  nuværende  livsførelse 
til  det  ukendte,  men  så  farlige  liv  i 
afhængighed  af  narkotika.  Hvad  er 
det,  der  får  et  stærkt,  dejligt,  spille- 
vende ungt  menneske  til  at  tillade  et 
kemisk  produkt  at  beherske  sin  ad- 
færd? Hvad  er  det  ved  hjemmet, 
skolen,  arbejdspladsen  eller  Kirken, 
som  er  så  ubehageligt,  at  det  synes 
nødvendigt  at  flygte? 
Hvis  vi  ikke  var  stillet  over  for  mari- 
juana.  LSD,  speed  og  heroinets  on- 
der, ville  vi  møde  en  anden  form  for 
flugtmekanisme,  fordi  nogle  af  os  som 
brødre,  søstre,  forældre,  venner  og 
lærere  endnu  ikke  har  været  i  stand 
til  at  nå  vor  ungdom  på  en  sådan 
måde,  så  vi  kan  indgyde  dem  den  til- 
lid og  kærlighed,  de  søger.  Nogle  af 
os  sørger  ikker  for  den  stabilitet  i 
hjemmet,  den  respekt  og  omhu,  som 
ethvert  menneske  trænger  til.  De 
trænger  til  mere  end  at  blive  kirkeligt 
opdraget  —  de  trænger  til  et  kærligt 
hjemmeliv. 

Hvor  kan  vi  bedre  lære  vore  unge 
kærlighed  til  det,  der  er  ret,  end  i  en 
lykkelig  hjemme-atmosfære?  Vore 
unge  mennesker  ønsker  ikke  „erstat- 
ning for  mennesker",  hvis  vi  sørger 
for  en  hjemlig  atmosfære  med  indbyr- 
des kærlige  forhold,  hvor  en  fader,  en 


moder,  brødre  og  søstre  virkelig  lever 
for  hinanden. 

Forældre,  lad  os  sikre  os,  at  vore  un- 
ge ikke  fortsat  udsættes  for  den  idé, 
at  det  daglige  livs  stress  kræver 
kemisk  befrielse.  Man  bør  bestandig 
fremholde  de  faktiske  oplysninger  om 
narkotika  —  hellere  end  at  forsøge  at 
skræmme  dem  eller  skamme  dem  ud. 
Vi  må  prøve  at  opdrage  vore  børn 
således,  at  de  hverken  føler  sig  berø- 
vet vor  kærlighed  eller  bliver  for- 
kælet. Vi  skal  give  dem  ansvar  i  for- 
hold til  deres  evner  og  aldrig  over- 
beskytte dem  mod  de  vanskeligheder, 
de  vil  støde  på.  Lige  så  sikkert,  som 
nogle  voksne  —  fædre  og  mødre  — 
fortsætter  med  at  „så  vind,"  lige  så 
sikkert  vil  de  „høste  storm".  Lad  os 
mere  målbevidst  forskanse  os  i  de 
sande  hensigter  med  familielivet,  så 
vi  sår  samhørighed  og  høster  glæde. 
Når  fristelser  og  udfordringer  sætter 
ind,  vil  der  komme  smertefulde  prø- 
velsens tider,  ikke  kun  for  vor  ung- 
dom, men  også  for  deres  forældre 
Altså  er  det  mere  påkrævet  end 
nogensinde  før,  at  der  findes  kærlig- 
hed, forståelse  og  anerkendelse  i 
hjemmet,  således  at  vore  unge  kan 
lære,  at  kun  urokkelig  forbliven  på 
Guds  veje  vil  lede  til  et  rigt,  lykkeligt 
liv. 

Det  er  tiden  nu  til  igen  at  slå  den 
store  sandhed  fast,  at  Guds  veje  er 
de  rette.  De  fører  ikke  blot  til  sikker- 
hed, men  også  til  lykke  og  evig  ud- 
vikling. 

Når  vi  taler  om  at  blive  på  de  rette 
veje,  må  jeg  altid  tænke  på  en  op- 
levelse, jeg  havde  sammen  med  en 
ven  i  Central  Utah  for  nogle  år  siden. 
Hans  hobby  var  løvejagt  i  bjergene. 
Sammen  med  andre  bekendte,  pålide- 
lige heste,  geværer  og  veltrænede 
hunde    ville    han    prøve    at    opspore 

løverne  eller  få  dem  jaget  op  i  træer- 
ne, så  han  kunne  fange  dem.  En  dag, 
da  jeg  besøgte  hans  forretning,  stod 
der  en  fuldvoksen  jagthund  bundet 
til  et  af  skurene.  „Hvor  er  han  dog 
flot!"  bemærkede  jeg.  Han  svarede: 
„Jeg  er  nødt  til  at  skille  mig  af  med 
ham,  jeg  gider  ikke  have  ham  mere." 
„Hvad  er  der  da  i  vejen?"   fortsatte 

jeg- 

„Siden  han  var  hvalp,  har  jeg  trænet 
ham  op  til  at  spore  løver.  Han  ved, 
hvad    jeg    forventer    af    ham.    Sidste 
gang,  vi  var  ude  på  en  tre  dages  jagt, 
for  han  af  sted  efter  en  hjort,  derefter 
gav  han  sig  til  at  jage  en  hyæne  og 
endelig  var  han  efter  nogle   kaniner 
og    blev   borte    det   meste   af   en    hel 
dag.  Han  ved  godt,  at  han  skal  blive 
på  løvens  vej  for  at  være  min  hund. 
Vort  hverv  er  bjergløver,  så  —  han 
er  kort  sagt  billigt  til  salg." 
Hvor  ofte   ledes  vi  ikke  bort  fra  det 
rette  spor  ved  at  lade  os  distrahere 
af  f.  eks.  „stoffer"  der  krydser  vor  vej? 
Opsøger  vi  somme  tider  den  „kanin", 
det  er  nemt  at  få  fat  på,  når  „det  store 
slag"  foregår  længere  oppe  ad  vejen? 
Narkotikaproblemer  er  alvorlige  i  dag, 
og  Kirken  er  dybt  bekymret.  Familier, 
forældre  og  Kirkens  funktionærer  bør 
gøre  alt,  hvad  det  er  muligt  at  gøre 
for  at  forhindre  eller  behandle  disse 
onder.    Stofmisbrugets    opståen    har 
næsten  dannet  et  sær-samfund  inden 
for  det  større  verdensomspændende 
samfund.   Folk,   unge  og  gamle,   som 
spiller   en   rolle    på    narkotikascenen, 
klæder  sig  usædvenligt,  har  mærkeli- 
ge   frisurer   og    andre    manerer,    der 
skiller   dem    ud   fra    samfundet.    Men 
medmindre   de   bliver   uforskammede 
og  går  til  angreb  eller  er  uacceptable 
på   grund   af  yderliggående   opførsel, 
gør  man  kun  skade  ved  at  lukke  dem 
ude  fra  vore  møder  og  fra  vort  fælles- 


skab. Det  er  vort  håb,  at  vi  kan  und- 
gå panik  i  os  over  det,  der  faktisk  er 
vise  dem  overdreven  opmærksomhed 
på  bekostning  af  den  majoritet,  der 
lever  i  lydighed. 

På  den  anden  side  må  der  heller  ikke 
gå  panik  i  os  over  det,  der  faktisk  er 
et  symptom  på  værre  sygdomme.  Der 
er  kort  sagt  ting,  der  tyder  på,  at  vi 
har  overfodret  ungdommen  i  og  uden 
for  Kirken  med  information  om  stoffer. 
Vi  har  —  uden  at  det  har  været  vor 
hensigt  —  gennem  vore  kraftige  kam- 
pagner lært  dem  hvorledes  og  hvor 
de  kan  få  fat  i  stofferne. 
Kirken  anerkender  og  støtter  agtvær- 
dige menneskers  og  organisationers 
bestræbelser,  når  de  forsøger  at  be- 
kæmpe og  behandle  narkotikaproble- 
mer. Biskopper  og  andre  ledere  inden 
for  Præstedømmet  bør  hjælpe  stof- 
misbrugere at  finde  hjælpemidlerne 
til  helbredelse  og  rehabilitering. 
Når  folk  er  nysgerrige  og  begynder 
at  beskæftige  sig  med  stoffer,  bør  vi 
hjælpe  dem  til  at  styrke  deres  hjem 
og  personlige  livsførelse  gennem 
hjertelig,  kærlig  omskoling  omkring 
Evangeliets  fundamentale  principper. 
Vor  ungdom  spejder  efter  hensigts- 
mæssig ledelse.  Det  er  nødvendigt, 
at  vi  fører  de  vildfarne  tilbage.  Vi 
skal  lære  de  andre  at  fortsætte  med 
at  vælge  det  rette  og  holde  sig  på 
Herrens  veje. 

Lad  mig  gentage,  at  selv  om  narkotika 
er  et  yderst  alvorligt  problem,  og  selv 
om  Kirken  er  et  fleksibelt  redskab  i 
Herrens  hænder,  må  vi  ikke  lade  os 
lede  bort  fra  vor  evige  og  højst  virk- 
somme kurs  af  problemer,  som  — 
skønt  de  er  alvorlige  —  kun  er  sympto- 
mer på  værre  sygdomme. 
Høje  standarder  for  adfærd  vil  altid 
være  grundet  på  kærlighed  til  det, 
der  er  ret.  Ugudelighed  under  hvilken 


som  helst  form  vil  aldrig  føre  til  lyk- 
ke. Vi  skal  være  på  vagt  over  for  dem, 
der  vil  have  os  til  at  tro,  at  der  ingen 
Himmel  findes,  intet  helvede,  og  at 
den  eneste  vej  til  lykke  er  afmærket 
med  kompromiser  og  bekvemmelig- 
heder. Satan  er  virkelig,  og  han  er 
effektiv  (virksom).  Stofmisbrug  er  et 
af  hans  redskaber.  Han  vil  slå  men- 
nesker ud  og  gennem  sin  snuhed  vil 
han  gøre  alle  mennesker  fremmede 
for  Gud.  Vi  må  ikke  lade  os  bedrage. 
Gud  lever,  og  gennem  Ham  og  med 
Ham  kan  vi  udføre  alle  ting.  Vi  må 
ikke  give  os  selv  lov  til  at  blive  ind- 
draget i  stofmisbrugets  synd  eller  i 
den  synd,  det  er,  at  gå  på  akkord  med 
vore  standarder;  vi  må  hellere  lære 
at  undgå  Satans  veje. 
Vor  himmelske  Fader  er  så  interesse- 
ret i,  at  vi  gør  det  rette,  så  Han  vil 
velsigne  hver  af  os  med  et  tegn,  hvis 
vi  vil  bede  Ham  om  råd.  Er  vi  klar 
over,  at  Herren  har  lovet  os  en  fysisk 
tilkendegivelse,  hvis  vi  blot  beder 
Ham  om  at  lede  os  til  det,  der  er  ret?  I 
det  9.  afsnit  af  Lære  og  Pagter,  vers  8, 
giver  Herren  os  denne  indrømmelse: 
„Men  se,  jeg  siger  dig:  Du  må  ud- 
tænke det  i  dit  eget  sind,  og  da  må 
du  adspørge  mig,  om  det  er  rigtigt; 
og  dersom  det  er  rigtigt,  vil  jeg  be- 
virke, at  dit  hjerte  brænder  i  dig,  og 
derved  skal  du  fornemme,  at  det  er 
rigtigt." 

Brødre  og  søstre,  vi  går  på  akkord 
med  vore  velsignelser,  vi  ræsonnerer 
os  bort  fra  den  sikre  og  trygge  vej, 
når  vi  ikke  beder  Gud  om  at  lede  os 
i  de  bestemmelser,  der  skal  tages  i 
vort  daglige  liv. 

Herren  har  lovet,  at  Han  vil  hjælpe  os 
i  vor  stræben  efter  lykke,  hvis  vi  vil 
vise  Ham  tillid  og  følge  Hans  vej.  Et 
righoldigt  liv  vil  vi  få,  hvis  vi  stoler  på 
Hans  styrke.  Hvis  vi  vil  herliggøre  det 

Præstedømme,  vi  bærer,  og  anvende 
vore  talenter  hver  eneste  dag,  vil  Sa- 
tan ikke  have  magt  over  os,  og  vor 
himmelske  Faders  styrke  vil  gøre  alle 
retfærdige  handlinger  mulige.  Ammon 
anviser  i  sine  bemærkninger  til  bro- 
deren Aron  i  det  26.  kapitel,  vers  12, 
hos  Alma,  en  livsfilosofi,  der  giver 
tryghed: 

„Ja,  jeg  ved,  at  jeg  intet  er;  med  hen- 
syn til  min  egen  styrke  er  jeg  svag; 
derfor  vil  jeg  ikke  rose  mig  af  mig 
selv,  men  jeg  vil  rose  mig  af  min  Gud, 
thi  i  hans  styrke  kan  jeg  gøre  alt;.  . . 
for  hvilke(t)  vi  vil  prise  hans  navn 
evindelig."  Det  eneste,  vi  skal  gøre, 
for  at  kunne  nyde  et  evigt  liv,  er  at 
efterleve  Jesu  Kristi  Evangelium. 
Efter  en  af  vore  for  nylig  afholdte 
generalkonferenceafdelinger,  kom  en 
bekymret  moder  hen  til  mig  og  sagde: 
„Jeg  vil  meget  gerne  vide,  hvad  der 
menes  med  denne  udtalelse:  , Ingen 
succes  kan  erstatte  nederlag  i  hjem- 
met.'" (Familieaftenens  hæfte  1968- 
69.  David  O.  McKay:  „Til  forældre  i 
Kirken.")  Da  jeg  ved  lidt  om,  hvilke 
byrder  denne  min  gode  bekendt 
bærer  i  sine  tanker  og  i  sit  hjerte  på 
grund  af  en  oprørsk,  vildfaren  datter, 
forklarede  jeg  hende  denne  betyd- 
ning: Jeg  tror,  vi  begynder  at  lide 
nederlag  i  hjemmet,  når  vi  opgiver 
hinanden.  Vi  har  ikke  lidt  nederlag, 
før  vi  er  holdt  op  med  at  prøve.  Så 
længe,  vi  virker  ivrigt  med  kærlighed, 
tålmodighed  og  langmodighed  trods 
overmagten  eller  den  tilsyneladende 
mangel  på  fremgang,  kan  man  ikke 
sige,  at  man  har  lidt  nederlag  i  hjem- 
met. Det  begynder  først,  når  vi  op- 
giver en  søn,  en  datter,  en  fader,  eller 
en  moder. 

For  nogle  dage  siden  fik  jeg  den  dej- 
lige opgave  at  skulle  besøge  nogle 
af  vore  lamanitiske  venner  i  Supai,  i 


bunden  af  Grand  Canyon  i  Arizona. 
Medens  jeg  gik  på  vejen  dér  i  Grand 
Canyon  fik  jeg  anledning  til  at  tale 
med  nogle  unge  hippier,  som  var  rejst 
ud  til  dette  afsides  liggende  sted  i 
forsøg  på  at  flygte.  Stoffer  og  et  af- 
gjort ønske  om  at  komme  bort  fra  alt 
og  alle  —  efter  hvad  de  selv  sagde  — 
ansporede  dem  til  at  søge  til  dette 
område  og  herfra  til  andre  områder, 
når  dette  blev  for  trivielt.  „Der  er  in- 
gen, der  bryder  sig  om  os,  og,  ærlig 
talt,  så  bryder  vi  os  ikke  om  det  be- 
stande" var  det  budskab,  de  overlod 
mig,  jeg  garanterer  jer  imidlertid, 
at  det  ikke  var  de  ord,  de  anvend- 
te. Som  jeg  sagde  til  en  ung  mand, 
og  jeg  giver  den  samme  tanke  til 
andre  unge  venner,  som  for  tiden  er 
grebet  af  stofvaner:  „Lige  så  sikkert, 
som  man  kan  gå  ud  genem  Canyon  i 
løbet  af  3-4  timer  med  alle  sine  verds- 
lige ejendele  bundet  på  ryggen,  kan 
man  komme  ud  af  denne  stofvane. 
Vi  er  mange,  der  bryder  sig  om  jer 
og  som  gerne  vil  hjælpe  jer  tibage  ad 
stien  op  til  motorvejen." 
Til  vore  unge  venner  og  desoriente- 
rede forældre,  der  er  indfanget  i  stof- 
misbrugets stærke  greb  og  dets 
hjertesorger,  siger  vi,  at  der  er  en  vej 
tilbage.  I  kan  komme  bort  fra  det.  Der 
er  håb. 

Jeg  bærer  vidnesbyrd  til  jer  i  dag,  at 
kærlighed  til  det,  der  er  ret,  vil  give 
os  vor  himmelske  Faders  styrke  og 
beskyttelse.  På  Hans  veje  vil  vi  finde 
tryghed.  Min  bøn  er,  at  vi  vil  have  det 
ønske  i  vore  hjerter,  at  vi  oprigtigt 
vil  søge  de  veje,  der  yder  sikkerhed 
mod  sådanne  onder  som  narkotika, 
når  vi  holder  alle  Hans  bud. 
Medens  vi  forener  os  om  at  virke  for 
vore  unge  og  hjælpe  dem  til  at  kæm- 
pe mod  og  undgå  alle  tidens  fristel- 
ser, må  vi  da  mindes  følgende  ord: 


Enhver  skal  være  snar  til  at  høre, 

sen  til  at  tale,  sen  til  vrede;  thi  et 
menneskes  vrede  virker  ikke  det,  som 
er  ret  for  Gud."  (Jakobs  Brev  1 :  19-20.) 
Jeg  beder,  at  vor  himmelske  Fader 
vil  hjælpe  os  at  forkynde  og  elske 
det,  der  er  ret,  i  Jesu  Kristi  navn. 
Amen.  O 


(Forts,  fra  side  4) 

Men  vær  nu  forsigtige,  at  I  ikke 
misforstår  Skrifternes  sande  be- 
tydning. Man  kan  ikke  vælte  sig  i 
smudset  og  syndens  sump  og  le- 
ve sit  liv  på  en  måde,  der  er  ulov- 
lig i  Guds  øjne,  og  så  regne  med, 
at  omvendelse  vil  viske  virknin- 
gerne af  ens  synd  bort  og  an- 
bringe en  på  det  plan,  man  ville 
have  været,  dersom  man  altid 
havde  levet  et  retfærdigt  og  dy- 
digt liv.  Herren  viser  kærlig  barm- 
hjertighed og  godhed  ved  at  til- 
give os  de  synder,  vi  begår  imod 
Ham  eller  Hans  værk,  men  Han 
kan  aldrig  fjerne  resultaterne  af 
den  synd,  vi  har  begået  mod  os 
selv  ved  således  at  hindre  vores 
egen  fremgang  mod  vore  evige 
mål. 

Der  er  ikke  noget,  der  hedder 
„heldige"  syndere.  Alle  skal  en 
dag  stå  for  Gud  og  dømmes,  en- 
hver i  overensstemmelse  med  sine 
gerninger  i  kødet.  —  Hvad  tror  I 
nu?  Er  synderens  byrde  lettere 
end  den  helliges?  —  (Se  Åb. 
20:12.) 

Må  i  altid  blive  velsignet  og  ledet 
i  jeres  søgen  efter  det  bedste  i  li- 
vet —  beder  jeg  om  i  den  Herre 
Jesu  Kristi  navn.  Amen.  O 

Assistent  til  De  Tolvs  Råd 


Ægteskabet 


Ægteskabet  er  en  hellig  for- 
bindelse, som  man  først  og 
fremmest  indgår  for  at  op- 

er  bestemt  til  at  skulle  vare  evigt  fostre  en  familie 


Mine  kære  brødre  og  søstre,  som  jeg 
står  her  for  jer  i  dag,  beder  jeg  om 
jeres  tro  og  bønner,  medens  jeg  siger 
de  ting,  jeg  har  på  hjerte. 
Vielse  i  templet  for  tid  og  evighed 
bør  være  målet  for  hver  eneste  med- 
lem af  Kirken,  for  ægteskabet  er  ind- 
stiftet af  Gud  (Se  L&P  49:15.)  Ægte- 
skab er  en  befaling.  Ægteskabet  blev 
indstiftet  ved  guddommeligt  dekret. 
Herren  sagde:  „Atter  siger  jeg  jer: 
Den,  der  forbyder  ægteskab,  er  ikke 
af  Gud,  thi  ægteskabet  er  indstiftet 
af  Gud  for  menneskene. 
Derfor  er  det  lovligt,  at  en  mand  har 
en  hustru,  og  de  to  skal  blive  ét  kød, 
for  at  jorden  kan  opfylde  formålet 
med  sin  skabelse, 

og  blive  fyldt  med  det  bestemte  antal 
mennesker  i  overensstemmelse  med 
deres  skabelse,  før  verden  blev  til." 
(L&P  49:15-17.) 

Ægteskab  er  en  hellig  forbindelse, 
som    man    først   og   fremmest   indgår 


for  at  opfostre  en  familie  i  opfyldelse 
af  Herrens  befalinger. 
Ægteskab,  hvor  der  findes  børn,  og 
det  smukke  familieforhold,  der  kan 
komme  ud  af  det,  er  livets  opfyldelse. 
Hvis  tingene  gik,  som  de  skulle,  bur- 
de enhver  fader  og  moder  i  et  hjem 
være  viet  i  templet  for  tid  og  evighed. 
Faderen  skulle  ære  sit  Præstedømme 
og  præsidere  over  sit  hjem  i  retfær- 
dighed. Faderen  og  moderen  skulle 
elske  hinanden  og  deres  børn.  Bør- 
nene skulle  elske  og  respektere 
hinanden  og  deres  forældre.  Alle 
børn  burde  være  aktivt  optaget  af 
deres  kirkelige  opgaver.  Herrens  hen- 
sigt var,  at  ægteskab,  indgået  for  tid 
og  evighed  i  templet,  skulle  vare 
evigt.  Sådan  var  Hans  plan.  Præsident 
Joseph  Fielding  Smith  har  sagt: 
Ægteskabet,  således  som  det  forstås 
af  Sidste  Dages  Hellige,  er  en  pagt, 
der  er  ordineret  til  at  vare  evigt.  Der 
er  grundlaget  for  evig  ophøjelse,  for 


uden  det,  ville  der  ikke  være  evig 
udvikling  i  Guds  Rige."  (Doctrines  of 
Salvation,  Bookcraft  1967,  vol.  2,  p. 
58.  Se  Den  danske  Stjerne,  febr.  1971, 
artiklen  af  Joseph  Fielding  Smith.) 
„Derfor:  hvad  Gud  har  sammenføjet, 
må  et  menneske  ikke  adskille."  (Mar. 
10:9.)  Det  fremgår  klart  af  Skriften, 
at  ægteskab,  indgået  efter  Herrens 
anvisning,  ikke  bør  opløses. 
Det  er  i  sandhed  sørgeligt  at  se,  hvor 
letsindigt  mange  tager  deres  ægte- 
skabsløfte. Der  er  stor  bekymring 
blandt  brødrene  over  det  stigende 
antal  skilsmisser  inden  for  Kirken  i 
vore  dage. 

Selv  om  skilsmisseprocenten  blandt 
Kirkens  medlemmer  er  betydelig  lave- 
re end  nationens  procent  og  skilsmis- 
seprocenten blandt  dem,  der  er  viet 
i  templet  er  mindre  end  blandt  dem, 
der  er  borgerligt  viet,  er  procenten 
alligevel  alarmerende  høj. 
Skilsmisse  er  sædvenligvis  resultatet 


af,  at  en  af  parterne,  eller  begge,  ikke 
efterlever  Evangeliet.  Jeg  tror,  at  det 
var  den  samme  grund  til,  at  skilsmisse 
til  sidst  blev  tilladt  på  Moses'  tid, 
således  som  Frelseren  refererede  til 
den,  da  Han  svarede  farisæerne  og 
sagde: 

„Det  var  på  grund  af  jeres  hårdhjer- 
tethed,  at  Moses  tillod  jer  at  skille 
jer  fra  jeres  hustruer;  men  fra  begyn- 
delsen har  det  ikke  været  således." 
(Matt.  19:8.)  Og  således  er  der  også 
i  vor  tid  medlemmer,  som  ikke  retter 
sig  efter  Evangeliets  lov  i  sin  fylde, 
og  ligesom  på  Moses'  tid  bliver  skils- 
misse tilladt,  når  det  skønnes  nødven- 
digt, selv  om  det  aldrig  har  været 
meningen,  at  det  skulle  være  således. 
Hvis  begge  parter  i  et  ægteskab  ville 
lægge  evangeliske  standarder  og  prin- 
cipper til  grundlag,  ville  der  ikke  op- 
stå ret  mange  problemer,  som  de  ikke 
kunne  klare.  Når  den  ene  eller  den 
anden  eller  begge  begynder  at  gå  på 
akkord  med  Evangeliets  standarder, 
opstår  problemerne.  Ægteskabet  er 
en  hellig  forbindelse,  og  gode  med- 
lemmer af  Kirken  vil  vide,  at  det  først 
og  fremmest  bliver  indgået  med  hen- 
blik på  at  opfostre  en  familie.  Andre 
vigtige  ønsker  og  planer  i  ægteskabet 
bør  forstås  lige  vel  af  begge  parter. 
Med  hensyn  til  den  alvor,  hvormed  vi 
indgår  ægteskabets  kontrakt:  „.  .  .  at 
betragte  ægteskabet  som  slet  og  ret 
en  kontrakt,  man  kan  indgå  efter  for- 
godtbefindende og  i  en  romantisk  gril- 
le eller  med  egenkærlige  hensigter, 
for  derefter  at  bryde  den  ved  den 
første  vanskelighed  eller  misforståel- 
se, der  opstår,  er  et  onde,  som  fortje- 
ner alvorlig  fordømmelse,  især  i  de 
tilfælde,  hvor  børn  kommer  til  at  lide 
på  grund  af  en  sådan  seperation." 
(Citeret  i  Blaine  R.  Porter,  The  Latter 
Day  Saint  Family,  Deseret  Book  Co., 
1966,  pp.  402-403.  Se  Den  danske 
Stjerne,  juni  1971,  artikel  af  David 
O.   McKay.) 

En  liste  over  nogle  af  de  mest  almin- 
delige årsager  til  skilsmisser  blandt 
borgerligt  viede,  vil  måske  hjælpe  os 
til  at  undgå  disse  problemer:  „gemyt- 
ternes uoverensstemmelse,"  ægte- 
skabsbrud, pengevanskeligheder, 
grov  behandling,  uærlighed,  manglen- 


de   efterlevelse    af    Evangeliet,    utro- 
skab,    mangel     på    ærbødighed     for 
Præstedømmet,   svigten,    ustandseligt 
mundhuggeri,  ligegyldighed,  drukken- 
skab,  ubehersket  temperament. 
„Gemytternes       uoverensstemmelse" 
er  blevet  så  almindeligt  et  udtryk,  at 
det    synes    at    retfærdiggøre    mange 
problemer.  Jeg   er  vis   på,   at  der  er 
tilfælde,  hvor  dette  er  berettiget,  men 
hvad  er  „gemytternes  uoverensstem- 
melse"? Synes  I  ikke,  det  antydet  en 
vis  egoisme?  Er  vi  virkelig  så  uselvi- 
ske?   Elsker   vi    vor    næste,    som    os 
selv,  når  vi  ikke  kan  komme  overens? 
(Se  Luk.  10:27.)  Har  vi  i  alle  henseen- 
der bestræbt  os  på  at  udligne  vore 
sympatier  og  antipatier  med  dem,  vor 
ægtemage   føler?   Hvis  vi   i    sandhed 
lever  efter  Evangeliet,  ville  der  være 
meget  færre   uoverensstemmelser. 
Om  uoverensstemmelser  hos  gemyt- 
terne sagde  Præsident  McKay:   „Det 
er  i    sandhed   en   tragedie   daglig   at 
være  vidne  til,  at  et  par,  som  før  har 
solet   sig   i   hinandens  kærlighed,   nu 
lader  skyer  af  misforståelser  og  dis- 
harmoni   formørke    kærlighedslyset   i 
deres  liv.  I  det  mørke,  der  følger,  er 
kærlighedsglansen   i   deres  øjne  for- 
mørket, der  er  gjort  resultatløse  for- 
søg på  at  sige  og  gøre  det  rette,  der 
kunne  gengive,  men  ord  og  handling 
bliver  mistydet  og  skarpe  svar  river 
såret  op  igen;  de  hjerter,  der  engang 
var  forenede,    bliver   revet    mere   og 
mere  fra  hinanden.  Når  dette  hjerte- 
sønderknusende  punkt  er  nået,  søger 
man  skilsmisse."   (Gospel  Ideals,  Im- 
provement  Era,  1953,  p.  469.) 
Jeg  blev  chokeret,  da  jeg  fik  at  vide, 
i   hvilken  grad   mænd  er  grove   over 
for  kvinder.    Under  oktoberkonferen- 
cen i  1951  sagde  Præsident  McKay: 
„Jeg  kan  ikke  forestille  mig  en  mand 
være  grusom  mod  en  kvinde.  Jeg  kan 
ikke  tænke   mig,    at  hun    kan   opføre 
sig,    så   hun   fortjener  en   sådan    be- 
handling. Måske  er  der  kvinder  i  ver- 
den, som  irriterer  deres  mænd,  men 
ingen   mand  er  berettiget  til  at  ty  til 
fysisk  vold  eller  til  at  lade  sine  følel- 
ser eksplodere  i  banden  og  sværgen. 
Der  er  utvivlsomt  mænd  i  verden,  som 
er    i    den    grad    dyriske,    men    ingen 
mand,  der  bærer  Guds  Præstedømme, 


bør  nedværdige  sig  til  den  slags." 
(Gospel  Ideals,  p.  476.) 
Spørgsmålet  om  manglende  interesse, 
manglende  tilkendegivelse  af  sine 
følelser,  manglende  hengivenhed  er 
almindelige  årsager  til  et  ægteskabs- 
brud. Præsident  Harold  B.  Lee  sagde 
for  nylig  til  en  gruppe  ledere  inden 
for  Præstedømmet:  „Jeg  siger  jer, 
brødre,  at  det  farligste,  der  kan  ske 
mellem  jer  og  jeres  hustruer  eller 
mellem  mig  og  min  hustru,  er  sløvhed 
...  at  lade  dem  mærke,  at  vi  ikke  er 
interesseret  i  deres  foretagender,  at 
vi  ikke  giver  udtryk  for  vor  kærlighed 
og  viser  dem  vor  hengivenhed  på 
utallige  måder.  For  at  være  lykkelige 
skal  kvinder  elskes  —  og  det  samme 
gælder  mænd."  (Seminar  for  regional- 
repræsentanterne for  De  Tolv,  decem- 
ber 12,  1970,  p.  6.) 
At  tage  kyskhedens  lov  let  eller  over- 
træde Frelserens  moral-lære  er  en 
pinlig  affære.  Det  forekommer  mig 
utroligt,  at  bærere  af  Præstedømmet 
og  kvinder,  som  er  blevet  regnet  vær- 
dige til  at  få  en  tempelanbefaling  og 
blive  viet  dér,  så  ofte  gør  sig  skyldi- 
ge i  ægteskabsbrud,  utroskab  og  an- 
dre seksuelle  synder. 
I  vor  tid,  da  så  mange  kvinder  tager 
arbejde  uden  for  hjemmet,  og  hvor 
mænd  og  kvinder  arbejder  sammen, 
bliver  mange  hjem  opløst  på  grund 
af  noget,  der  begyndte  som  et  uskyl- 
digt bekendtskab. 

Præsident  McKay  gav  en  nøgtern  an- 
visning til  mændene,  da  han  sagde: 
„En  mand,  som  har  indgået  en  hellig 
pagt  i  Herrens  hus  om  at  blive  tro 
mod  sit  ægteskabsløfte,  er  en  forræ- 
der mod  den  pagt,  hvis  han  lader  sig 
skille  fra  sin  hustru  og  familie,  blot 
han  har  tilladt  sig  at  lade  sig  bedåre 
af  et  kønt  ansigt  og  en  pæn  skikkelse 
hos  en  pige,  som  smigrer  ham  med 
sit  smil.  Selv  om  en  unøjagtig  fortolk- 
ning af  landets  lov  vil  tilstå  en  sådan 
mand  en  skilsmisseattest,  mener  jeg, 
at  han  er  uværdig  til  en  anbefaling  til 
at  få  sit  andet  ægteskab  indgået  i 
templet."  (Gospel  Ideals,  p.  473.) 
Bortset  fra,  hvad  årsagen  til  skilsmis- 
se kan  være,  er  det  sædvanligvis 
børnene,  det  går  mest  ud  over.  Alt 
for  ofte   bliver  bornerte   berøvet   de- 

res  nødvendige  udrustning  til  livet. 
Præsident  McKay  sagde,  at  der  er  tre 
fundamentale  ting,  ethvert  barn  har  ret 
til:  1)  et  godt  navn,  2)  tryghedsfølelse, 
og  3)  muligheder  for  udvikling.  (En 
Sidste  Dages  Hellig  Familie,  s.  406.) 
Muligheden  for  hvilken  som  helst  af 
disse  fundamentale  ting  formindskes 
ved  en  skilsmisse. 

Da  søster  Cullimore  og  jeg  gik  til 
templet  for  at  blive  viet,  kaldte  præsi- 
dent George  H.  Brimhali  (for  Brigham 
Young  University)  os  ind  på  sit  kon- 
tor. Han  gav  os  nogle  retningslinier, 
som  vi  har  været  taknemmelige  for 
gennem  årene.  Han  sagde:  „De  fire 
kilder,  der  kan  bevare  jeres  .Edens 
Have'  fra  at  blive  en  ørken,  er  stadig 
tillid,  stadig  rådføring,  stadig  bilæg- 
gelse af  stridigheder,  stadig  bejlen." 
Vigtigt  i  ethvert  ægteskab  er  fuld- 
stændig tillid  —  pålidelighed  i  alle 
ting.  Den  tillid,  der  er  født  af  sand 
kærlighed,  vil  aldrig  tvivle,  aldrig 
mistænke  hinandens  retskaffenhed. 
En  eller  anden  har  sagt:  „Samfundet 
er  bygget  op  på  tillid  og  regner  med 
at  kunne  stole  på  hinandens  retskaf- 
fenhed." 

At  rådføre  sig  med  hinanden  og  træf- 
fe beslutninger  sammen  er  så  vigtigt 
for  et  lykkeligt  ægteskab.  Rådslag- 
ning med  hele  familien  samlet  er  med 
til  at  bygge  et  godt  familieforhold  op. 
At  rådføre  sig  med  hinanden  i  alt, 
hvad  man  foretager  sig,  vil  styrke 
ægteskabets  bånd. 
Jeg  tror  ikke,  der  findes  noget  større 
behov  i  ægteskabet  end  bestandig 
overensstemmelse.  Det  er  derigen- 
nem, vi  kommer  hinanden  nærmere. 
Når  vi  erkender  vore  egne  fejl  og 
anerkender  dyderne  hos  den  anden 
og  tilpasser  os  dem,  styrker  vi  vort 
ægteskab. 

Henry  Watterson  —  amerikansk  jour- 
nalist og  politiker,  1840-1921  —  har 
sagt:  „Jeg  kan  ikke  forlige  mig  med 
krig.  Jeg  kan  ikke  forlige  mig  med 
æresbevisninger.  Jeg  kan  gøre  ind- 
rømmelser over  for  alting  indtil  det 
punkt,  hvor  hadet  og  elendigheden 
kommer  ind,  hvor  kærligheden  hører 
op  med  at  være  kærlighed  og  livet 
begynder  sin  nedstigning  til  dødens 
skyggedal.   Men  jeg  vil  aldrig  kunne 


gå  på  akkord  over  for  sandheden.  Jeg 
vil  ikke  gøre  indrømmelser  over  for 
det,  som  er  ret." 

Bestandig  bejlen.  —  Præsident  McKay 
har  sagt:  „Spiren  til  et  lykkeligt  ægte- 
skab sås  i  ungdomstiden.  Lykken  be- 
gynder ikke  ved  alteret,  den  begyn- 
der i  ungdoms-  og  forelskelsestiden." 
(Pathways  to  Happiness,  Bookcraft 
1957,  p.  49.) 

Ens  forelskelse  og  bejlen  bør  heller 
ikke  slutte  ved  alteret.  Hvor  er  det 
vigtigt,  at  man  til  stadighed  er  sig  sit 
ægteskab  bevidst  og  arbejder  med 
det  hver  eneste  dag,  man  lever,  så 
man  holder  sin  forelskelse  og  bejlen 
i  live  gennem  venlige  handlinger,  be- 
tænksomhed og  hensyntagen  til  en- 
hver tid.  Archibald  F.  Bennett  udtryk- 
ker dette  så  smukt,  da  han  skriver 
om  familieophøjelse:  „Alt  for  mange 
ægtepar  er  kommet  til  vielsesalteret 
med  den  betragtning  at  vielsescere- 
monien  var  afslutningen  på  deres  bej- 
len i  stedet  for  begyndelsen  til  en 
evig  bejlen.  Lad  os  ikke  glemme,  at 
under  dagliglivets  byrder .  .  .  bliver  de 
venlige  ord  om  taknemmelighed,  de 
små  handlinger,  der  afspejler  vor 
forelskelse,  endnu  mere  påskønnet 
end  i  de  dage  forhen,  hvor  alting 
var  sødt  og  dejligt.  Det  er  efter 
vielsen  og  under  prøvelser,  der  dag- 
lig kan  opstå  i  hjemmet,  at  et  ,tak, 
skal  du  have,'  eller  ,Åh,  det  må  du 
undskylde,'  eller  , kunne  du  tænke  dig 
at  gøre  mig  en  tjeneste,'  ...  vil  bi- 
drage til  vedligeholdelse  af  den  kær- 
lighed, der  førte  jer  til  alteret  .  .  .  Viel- 
sesringen giver  ikke  nogen  mand  ret 
til  at  blive  grusom  eller  hensynløs, 
og  den  giver  ikke  nogen  kvinde  ret 
til  at  blive  sjusket,  tvær  eller  ubeha- 
gelig." (The  LDS  Family,  p.  236.  Se 
Den  danske  Stjerne,  juni  1971,  artikel 
af  David  O.  McKay.) 
Lad  os  holde  vore  ægteskabsløfter 
hellige  og  leve  siedes,  at  vi  kan  kom- 
me til  at  glæde  os  over  dets  evige 
velsignelser;  det  beder  jeg  om  i  Jesu 
Kristi  navn.  Amen.  O 


(Forts,  fra  side  28) 

af,  at  Joseph  Smith  er  en  profet,  at  få 
vedkommende  til  at  bøje  sine  knæ  og 
finde  ud  af,  om  Joseph  Smith  er  en 
profet.  Hvis  han  i  sit  hjerte,  gennem 
en  indre  overbevisning  fra  Herren, 
forstår,  at  Joseph  Smith  er  en  profet, 
falder  alt  andet  på  plads.  Så  kan  vi 
undervise  ham  —  og  os  selv —  resten 
af  vort,  og  det  er  det,  Præstedømmet 
og  alle  Kirkens  andre  programmer  er 
bestemt  til. 

Spm.:  Hvilken  oplevelse  under  Deres 
mission  er  De  mest  taknemmelig  for? 
Præsident  Dunn:  Det  bliver  svært  at 
skille  én  eneste  ud,  men  jeg  kan  sige, 
at  det,  at  se  snesevis  af  missionærer 
finde  sig  selv  og  Herren,  har  været 
den  oplevelse,  jeg  er  mest  taknem- 
melig for.  Jeg  vil  føje  den  sammen 
med  en  anden  velsignelse:  at  se, 
hvad  disse  missionærer  kan  udrette 
med  deres  kundskab  og  deres  vidnes- 
byrd ved  at  nå  til  andre,  som  ikke  er 
medlemmer  af  Kirken.  At  have  de 
mennesker,  de  har  nået,  siddende  i 
min  dagligstue  med  tårerne  trillende 
ned  ad  kinderne,  medens  de  takker 
Kirken  og  os  allesammen,  fordi  de  har 
fået  del  i  alt  dette,  det  er  noget,  der 
ikke  kan  måles  med  dollars  eller  løn- 
ningsposer eller  høje  stillinger  eller 
noget  som  helst  andet.  Det  sammen- 
trænges til  dette  enkle,  at  vi  deler 
med  andre,  hvad  vi  har,  og  vi  gør  det 
i  oprigtighed,  så  de  med  Herrens 
hjælp  for  sig  selv  kan  finde  ud  af,  at 
det  er  sandt,  Og,  tro  mig,  Evangeliet 
er  sandt.  Gud  lever  virkelig,  og  vi  i 
Kirken  er  allesammen  bogstavelig  talt 
Hans  betroede  tjenere,  hvilket  ingen 
af  jer  behøver  at  tvivle  på  et  eneste 
sekund.  Vi  er  allesammen  kaldet  til 
at  forkynde  Evangeliet  dagligt,  livet 
igennem,  i  ord  og  handling,  for  at 
bringe  glæde  og  fred  til  alle,  som  øn- 
sker det.  O 


Ældste  Dunn  fra  De  Halvfjerds'  Første  Råd  er  for 
nylig  vendt  hjem  efter  at  have  præsideret  over 
New  England  States  Mission;  han  besvarer  her 
nogle  af  de  mest  almindeligt  stillede  spørgsmål 
fra  unge  mennesker,  som  tænker  på  at  tage  på 
mission. 

Hvor  går  du  egentlig  hen? 


Mine  elskede  brødre  og  søstre  —  overalt: 
For  nogle  uger  siden  var  vi  nogle  stykker,  der  overvejede, 
hvad  der  ville  kunne  tiltrække  folks  opmærksomhed,  når 
de  passerede  en  travl  lufthavn  på  deres  rejse  fra  og  til 
mange  forskellige  steder  med  mange  forskellige  formål. 
De  ofte  citerede  spørgsmål  randt  os  i  hu:  Hvor  kom  vi 
fra?  Hvorfor  er  vi  her?  Hvor  går  vi  hen?  —  men  en  varia- 
tion af  dem  opstod  af  sig  selv:  Hvor  går  du  egentlig  hen? 
Og  dertil  kunne  vi  have  føjet:  Hvad  er  det  egentlig,  du 
ønsker? 

Vi  anvender  megen  af  vor  tid  til  bare  at  styrte  rundt;  vi 
tænker  ikke  altid  over,  hvor  vi  burde  være,  heller  ikke 
over,  hvad  der  er  mest  vigtigt. 

Somme  tider  er  vi  optaget  af  ting,  vi  mener,  at  vi  absolut 
skal  have,  og  når  vi  så  får  dem,  finder  vi  ud  af,  at  de 
ikke  betyder  nær  så  meget,  som  vi  engang  troede,  de 
gjorde. 

Og  sådan  går  årene  —  og  selv  om  vi  endnu  er  unge, 
bliver  vi  klar  over,  at  vi  er  ældre,  end  vi  var  før. 
Sådan  set  er  der  jo  allerede  gået  en  fjerdedel  af  dette 
år  —  måske  delvis  i  jagen  efter  noget,  der  ikke  er  særlig 
vigtigt  —  hvilket  minder  os  om  den  drøm,  som  John  Ruskin 
fortalte,  han  havde  haft: 

„Jeg  drømte,"  berettede  han,  „at  jeg  var  til  børneselskab, 
hvor  der  var  sørget  for  alle  slags  underholdning  ...  af  en 
klog  og  god  vært  . . .  Børnene  havde  fået  lov  til  at  boltre 
sig  i  stuerne  og  haven  uden  at  spekulere  på  andet  end 
at  more  sig  ...  Der  var  musik  . . .  alle  slags  morskabs- 
bøger ...  et  værksted  ...  et  bord  med  alle  mulige  læk- 


kerier, vi  kunne  tage  for  os  af  ...  og  alt,  hvad  et  barn 
kan  tænke  sig  . . .  men  midt  under  det  hele,  faldt  det  2-3 
af  de  mere  „foretagsomme"  børn  ind,  at  de  kunne  tænke 
sig  at  få  nogle  af  de  brede  messingsøm,  stolene  var 
beslået  med,  og  så  begyndte  de  at  trække  dem  ud.  I  løbet 
af  kort  tid  var  næsten  alle  børnene  ved  at  forstrække 
deres  fingre  for  at  trække  disse  søm  med  de  brede 
messinghoveder  ud.  Men  med  alt,  hvad  de  kunne  få  truk- 
ket ud,  var  de  andda  ikke  tilfredse,  og  så  ville  de  allesam- 
men have  nogle  af  dem,  de  andre  havde.  Og  det  endte 
med,  at  de  virkelig  .foretagsomme'  og  .fornuftige'  erklæ- 
rede, at  det  eneste,  der  virkelig  var  noget  ved  den  efter- 
middag, var  at  få  fat  i  en  hel  masse  messingsøm  ...  Til 
sidst  begyndte  de  at  slås  om  sømmene  .  . .  selv  om  de 
godt  vidste,  at  de  ikke  ville  få  lov  til  at  tage  så  meget 
som  én  eneste  messingdup  med  sig  derfra.  Men  nej!  det 
hed:  ,Hvem  har  flest  søm?  . . .  Jeg  vil  have  lige  så  mange, 
som  du  har,  inden  jeg  går  hjem,  ellers  har  jeg  ikke  ro  på 
mig.'  De  lavede  til  sidst  så  meget  spektakel,  så  jeg  vågne- 
de og  tænkte  ved  mig  selv:  .Hvilken  falsk  drøm  om  børn 
. .  .  Børn  bærer  sig  aldrig  så  tåbeligt  ad.  Det  kan  kun 
voksne  mennesker  finde  på.'"  (John  Ruskin:  engelsk  kunst- 
kritiker og  skribent,  1819-1900,  fra  „Little  Brass  Nails".) 
Nuvel,  jeg  har  ikke  drømt  en  drøm  som  den,  Ruskin  for- 
talte om,  men  jeg  har  utallige  gange  undersøgt  og  bedt 
og  tænkt  dette  igennem. 

Kære  unge  venner,  kære  ældre  venner,  hvor  går  I  egent- 
lig hen?  Hvad  er  det  egntlig  I  ønsker? 
For  nogle  måneder  siden  talte  jeg  ved  en  elsket,  gammel 

ÆLDSTE  RICHARD  L.  EVANS 
af  De  Tolvs  Råd 


Forbered  dig  til  de  anledninger, 
du  får  her  og  nu,  såvel  som  til  en 
fremtid,  der  er  evig. 


' 


vens  begravelse.  Jeg  tror  ikke,  han  havde  ejet  mange  af 
denne  verdens  ting,  men  jeg  hørte  hans  sønnesøn  sige: 
„En  gang  om  ugen  var  Bedstefar  sammen  med  hele  sin 
familie  —  børnebørnene  og  alle  de  andre.  Han  var  aldrig 
negativ,  han  gav  altid  udtryk  for  tro  og  opmuntring.  Der 
var  ingen  .generationskløft'." 

Og  jeg  tænkte  på,  hvor  velsignet  og  tilfreds,  jeg  selv 
ville  føle  mig,  hvis  et  af  mine  børnebørn  oprigtigt  kunne 
sige  sådan  om  mig,  når  dette  liv  afslutter  sit  korte,  uvisse 
løb. 

Jeg  tænkte  på  steder,  hvor  vi  havde  været,  over  hele  ver- 
den, hvor  der  findes  hundreder  af  millioner,  der  aldrig 
har  haft  den  mulighed  at  lære  at  læse  og  skrive.  Og  så 
gik  mine  tanker  til  andre  steder,  hvor  unge  mennesker 
falder  fra  og  tilsidesætter  deres  muligheder  i  en  verden, 
der  mere  og  mere  kræver  uddannelse  og  dygtighed  — 
hvor  mon  de  egentlig  tror,  de  går  hen? 
Mine  kære,  unge  venner,  hver  eneste  dag  er  en  del  af 
evigheden.  Det,  der  sker  her  og  nu,  har  betydning  for 
evigt. 

Og  jeg  beder  jer  indtrængende  om,  hvor  I  end  befinder 
jer,  at  berede  jer  for  de  muligheder,  der  venter  jer  her 
og  nu,  såvel  som  for  en  fremtid,  der  er  evig.  „Hvad 
betyder  en  anledning  for  det  menneske,  som  ikke  benytter 
den,"  spurgte  George  Eliot.  (George  Eliot,  pseudonym  for 
Mary  Ann  Evans,  engelsk  romanforfatterinde,  1819-1880; 
scenes  from  Clerical  Life:  Amos  Barton.) 
Naturens  love,  Guds  love,  livets  love  er  et  og  det  samme 
og  har  altid  fuld  energi.  Vi  lever  i  et  univers  af  lov.  Forår 


følger  vinter,  det  kart  vi  stole  på.  Sole/i  står  op  igen  til 
tiden  i  morgen.  Det  kan  vi  også  stole  på. 
Og  de  moralske  og  åndelige  love  er  også  fuldt  gyldige. 
Det  er  også  noget,  vi  kan  regne  med.  Vi  må  allesammen 
indse  resultaterne  af,  hvorledes  vi  lever  vort  Itv.  Lad  ikke 
nogen  som  helst  få  lov  til  at  sige,  at  „almindelige  men- 
nesker" har  ret  eller  magt  til  at  ophæve  Guds  bud  eller 
så  meget  som  at  tilsidesætte  dem  —  bud,  der  er  så 
praktiske  og  nødvendige,  som  en  del  af  livet,  fordi  de 
indvirker  på  både  helbred  og  lykke  og  fred,  på  ærlighed, 
moral  og  renhed,  på  alle  gode  egenskaber  og  på  alt  andet, 
hvad  der  vedrører  vort  liv. 


skyld  vii  fylde  folks  tanker  med  skammelige,  nedværdi- 
gende billeder  og  påvirkninger  på  tryk. 
Vi  bør  sandelig  med  alle  til  rådighed  stående  midler  drive 
et  sådant  onde  tilbage  —  et  onde,  der  aldrig  selv  vil 
begrænse  sig,  men  som  vil  blive  stadig  mere  og  mere 
udbredt  og  uhyggeligt,  så  længe  vi  tillader  det. 
Vi  er  forpligtede  til  at  vogte  børnene  t  deres  uskyldighed 
og  ærlighed.  Og  lad  der  foruden  det  stigende  råb  om 
at  udrydde  det  fysiske  fordærv  blive  et  lignende  om  at 
udrydde  tankens,  adfærdets  og  moralens  fordærv.  Vor 
bekymring  for  det  fysiske  fordærv  er  ikke  mere  påkræ- 
vet end  for  fordærvet  i  menneskenes  sind  og  sjæle. 


Hvts  nogen 

tilsidesætte 
fortæller  jer 


nner,  at  I  kan 


at  I  lytter 


—  og  sjc 
værste  af 
frikendt  i 
Junius  Juv 
Nuvel,  vi 
vil  behac 
forældre. 


Juvenal  sagde: 
intet  menneske 


er  liqqet 


af  sagen  må  man 
tf  sind  og  sjæl,  be- 
der henter  udbytte 
eller  andre  formåls 


Medens  vi  nu  går  fremad  i  livet,  er  der  to  ting,  der  nøje 
må  overvejes:  magten  til  at  forebygge  og  magten  til  at 
omvende  sig. 

Hvorfor  gå  imod  livets  love?  Hvorfor  styrte  sig  hovedkuls 
ind  i  svagt  helbred  og  ulykke?  Hvorfor  leve  imod  sin 
samvittighed?  Tænk  på  den  hjertesorg,  det  forfald  og  al 
den  anger,  der  kan  hindres,  hvis  vi  lever,  som  vi  bør 
leve.  Ingen  kan  skubbe  konsekvenserne  fra  sig.  Som 
Cecil  B.  DeMille  sagde:  „Vi  kan  ikke  destruere . . . 
budene.  Vi  kan  knuse  os  selv  imod  dem."  (Cecil  Blount 
DeMille,  filmproducent  og  forfatter,  1881-1959;  „Brigham 
Young  University  Commencement  Address,  1957.")  Lad 
os  tænke  på,  og  leve  efter  og  forkynde  magten  til  at 
forebygge.  „Hvis  det  ikke  er  rigtigt,"  sagde  Marcus  Aure- 

jiiiQ        qq    PKTir  fi£*t*   jk  kP  *    h\/i  <s    ti  fif*    t  le  w  &    &r   fi  fiUnt*     g  a    c  i/"t    Hof 


at  fejle),  så  lad  os  af  hele  vort  hjerte 
ndelsens  magt. 

jf  forkerte  handlinger  er  alt  for  stor  en 
•t  præsident  Lee  sige,  at  den  tungeste 
?n  er  syndes  byrde.  Det  er  ikke  noget 
se  dem  —  unge  eller  gamle  —  som 
på  denne  tunge  byrde  og  ønsker  til 
avde  båret  sig  anderledes  ad. 
)vet  for  omvendelsens  princip,  for  en 
r  os,  og  som  har  forsikret  os,  at  Han 
omvendelse,  så  vidt  som  den  er  oprtg- 
følgende: 


„Heraf  kan  I  vide,  om  et  menneske  omvender  sig  fra 
sine  synder:  Se,  han  vil  bekende  dem  og  aflægge  dem. 
. . .  den,  der  omvender  sig  fra  sine  synder,  ham  er  de 
forladt,  og  jeg,  Herren,  kommer  dem  ikke  mere  i  hu." 
(.L&r  00.40,  h£.  r\ursiv  iiirøjei.j 

Dette  kan  I  stole  på.  O,  vend  jer  bort  fra  de  veje,  som 
vil  føre  jer  derhen,  hvor  ingen  virkelig  ønsker  at  kom- 
me. Vend  jer  til  det,  som  vil  give  jer  fred  og  selvagtelse, 
renhed  og  god  samvittighed. 

Jeg  giver  mig  ikke  ud  for  at  kende  skemaet  for  vor  Faders 
planer  og  hensigter,  men  én  ting  ved  jeg,  at  for  hver 
af  os  gælder  det,  at  tiden  ti!  at  vende  om  og  gå  i  den 
retning,  vi  bør  gå,  ikke  er  senere  end  nu. 
Hvor  fører  vejen  os  egentlig  hen?  Hver  gang  vi  når 
den  årstid,  hvor  vi  højtideligholder  vor  levende  Herres 
og  Frelsers  opstandelse,  vil  vi  gøre  vel  i  at  huske  på 
den  guddommelige  plan  og  hensigt,  som  til  rette  tid  vil 
føre  os  fra  dette  hurtigt  passerende  liv  til  et  virkeligt, 
personligt,  evigtvarende  liv,  med  ubegrænsede,  evige 
muligheder,  hvor  vi  kan  have  vore  kære  hos  os,  altid 
og  for  evigt  Dette  er  vor  Faders  plan  og  hensigt.  Det 
er  derfor,  det  virkelig  betyder  noget,  hvor  vor  vej  fører 
os  hen,  og  hvorfor  vi  behøver  Hans  Evangelium  til  at 
fortælle  os,  hvorledes  vi  kommer  der. 
Vi  takker  Gud  for  Hans  åbenbaringer  til  sine  profeter  i 
fortiden  og  i  nutiden,  og  fordi  Han  ikke  lader  os  sejle 
vor  egen  sø.  Han  har  sagt  mere  til  os,  end  vi  nogen 
sinde  har  levet  op  til,  og  Han  vil  fortælle  os  endnu 
mere,  når  vi  tjener  Ham  og  holder  Hans  bud. 
Jeg  overgiver  jer,  mine  elskede  venner  alle  vegne,  mit 


vidnesbyrd,  at  Gud  virkelig  lever,  at  samme  Gud  og 
Fader,  som  dannede  os  i  sit  eget  billede,  sendte  sin 
guddommelige  Søn,  vor  Frelser,  til  at  vise  os  vejen  til 
livet  og  forløse  os  fra  døden;  at  Himlene  er  blevet 
åbnet  og  Evangeliets  fylde  gengivet  for  at  frelse  og 
ophøje  os  alle,  hvis  vi  vil,  thi  dette  er  Guds  hensigt: 
at  tilvejebringe  udødelighed  og  evigt  liv  for  mennesket. 
(Se  Moses  1:39.) 

Jeg  ved,  at  min  Forløser  lever  og  nedbeder  Hans  fred 
og  velsignelser  over  alle  mennesker  allevegne,  i  vor 
Herres  og  Frelsers  Jesu  Kristi  navn.  Amen.  O 

ÆLDSTE 
RICHARD  L  EVANS 

1906 


AF  ÆLDSTE  MARION  D.  HANKS,       assistent  til  De  Tolvs  Råd 


Da  Ældste  Richard  L.  Evans  den 
1.  november  1971  stille  gik  bort  fra 
dette  jordeliv,  efterlod  han  en  dyb 
tomhed.  I  fjerne  egne,  på  betydnings- 
fulde steder,  i  ydmyge  hjem  og  vantro 
hjerter  virkede  dette  slag  på  samme 
måde,  som  digteren  udtrykker  med 
følgende  ord: 

„Som  når  en  kongelig  ceder,  med 
grønne  grene  falder  under  høje 
råb  på  højene  og  efterlader  en  bar 
og  ensom  plet  på  jorden." 
Richard  Evans  var  berømt,  æret  som 
en  af  Herrens  apostle  af  medlemmer 
af  Jesu  Kristi  Kirke  af  Sidste  Dages 
Hellige  over  hele  verden,  elsket  og 
respekteret  af  millioner  som  ophavs- 
mand til  „Det  talte  Ord"  i  Tabernakel- 
korets udsendelse  fra  Tempelpladsen 
i  Salt  Lake  City,  og  velkendt  i  mere 
end  hundrede  lande  som  præsident 
for  Rotary  International. 
Præsidenter  og  dommere  og  et  stort 
antal  almindelige  mennesker  beklage- 
de hans  død  og  tog  sig  tid  til  at  give 
udtryk  for  deres  sorg  og  deres  kær- 
lighed til  hans  efterladte  familie. 
Og  dog  var  der  intet  i  de  enkle  for- 
hold, han  kom  til  verden  under,  som 
havde  varslet  alt  dette.  Som  den  yng- 
ste af  ni  børn  mistede  han  sin  far  ved 
en  ulykke,  da  Richard  Evans  var  kun 
ti  uger  gammel,  og  hans  liv  og  person- 
lighed blev  formet  af  en  kærlig  mor 
i  en  familie,  der  holdtes  sammen  af 
offervilje,  mod  og  tro. 
Der  var  ingen  der  forærede  Richard 
Evans  en  fremtrædende  plads  i  den- 
ne varden.  Han  talte  ved  forskellige 
lejligheder  om,  at  han  ikke  kunne 
huske,  at  han  nogensinde  var  gået  i 
skole   uden   først  at  gøre   et  stykke 


udendørs  arbejde,  for  at  hjælpe  til 
med  at  tjene  til  dagen  og  vejen.  Han 
dyrkede  og  solgte  blomster,  havde  en 
avisrute,  arbejdede  i  en  isbar,  kørte 
lastbiler,  solgte  uldtøj,  arbejdede  med 
reklame  og  trykkeri  og  med  opmåling 
af  jernbaner  og  arbejdede  samtidig 
indenfor  den  nystartede  radiofoni. 
Efter  at  have  gået  på  SDH-universi- 
tetet,  studerede  han  på  University 
of  Utah  men  afbrød  sin  uddannelse 
for  at  tage  imod  et  missionskald.  I 
næsten  tre  år  missionerede  han  i 
Storbrittanien,  hvor  han  blev  assiste- 
rende redaktør  af  Millenial  Star  og 
senere  hen  missionssekretær  i  den 
Europæiske  Mission. 
Efter  sin  mission  blev  ældste  Evans 
knyttet  til  radiostationen  KSL  i  Salt 
Lake  City,  samtidig  med  at  han  genop- 
tog sine  studier  på  University  of  Utah, 
hvorfra  han  tog  sin  bachelor-grad  og 
master-grad  med  udmærkelse.  I  den- 
ne og  den  følgende  tid  blev  han  kendt 
som  en  fremragende  radiospeaker  og 
-leder. 

Richard  L.  Evans  begyndte  at  blive 
verdenskendt  i  1930  i  forbindelse  med 
sin  stilling  som  producer  og  speaker 
ved  de  nyligt  påbegyndte  landsdæk- 
kende radioudsendelser  med  Taber- 
nakelkoret. Han  producerede  pro- 
grammet og  han  skrev  og  forkyndte 
sine  altid,  udfordrende  og  opløftende 
korte  prædikener  hver  søndag  mor- 
gen i  mere  end  fyrre  år  og  lige  indtil 
sin  død.  Hans  skarpsindige,  trøsten- 
de og  motiverende  inspiration  nåede 
ind  i  millioners  hjem  og  liv.  For  utal- 
lige mennesker,  der  ikke  havde  noget 
særligt  kendskab  til  Jesu  Kristi  Kirke 
af  Sidste  Dages  Helliges  teologi,  var 


han  den  eneste  kirke  de  kendte  og 
den  eneste  religion,  de  havde  berøring 
med  udadtil.  Utallige  andre  menne- 
sker lagde  deres  gudstjeneste  om- 
kring hans  udsendelser. 
Det  litterære  talent,  der  gav  sig  til 
kende  i  hans  missionærtid,  førte  bro- 
der Evans  i  en  alder  af  tredive  år  til 
opgaven  som  administrerende  redak- 
tør af  Improvement  Era,  hvor  han  med 
hædersbevisning  virkede  mere  end 
tre  årtier. 

Toogtredive  år  gammel  blev  han  en 
af  Kirkens  Generalautoriteter.  Hans 
kald  til  de  Halvfjerds'  første  Råd  gav 
ham  i  udstrakt  grad  mulighed  for  mis- 
sionærvirksomhed. Han  blev  i  oktober 
1953  af  Herren  kaldet  til  apostel  og 
til  medlem  af  De  Tolvs  Råd. 
Hvorend  han  som  rejsende  taler  kom 
hen,  ved  Kirkens  møder  eller  uden- 
for, prædikede  han  omvendelse  og 
belærte  om  evigtvarende  principper 
og  vidnede  om  livets  guddommelig- 
hed og  Guds  godhed  og  om  de  evige 
og  vedvarende  velsignelser.  Han  le- 
vede uselvisk,  tjente  Gud,  hjalp  sine 
medmennesker  og  brugte  sin  tid  og 
sine  talenter  flittigt  til  at  fremme  Her- 
rens værk  og  gøre  godt  for  menne- 
skene. 

I  vanskelige  tider  og  når  folk  havde 
personlige  problemer,  tænkte  mange 
mennesker  på  Richard  Evans,  både 
mennesker  i  fredtrædende  stillinger 
og  ydmyge  mennesker,  medlemmer 
af  Kirken  og  mennesker,  som  ikke 
var  medlemmer.  Under  hans  sygdom 
rejste  mennesker,  han  havde  mødt 
på  sin  vej,  langvejs  fra  for  at  være 
ved  hans  seng  på  hospitalet  og  op- 
muntre hans  familie  og  ved  hans  be- 

Richard  L.  Evans  ved  mikrofonen  un- 
der en  udsendelse  med  Tabernakel- 
koret 


gravelse  den  4.  november,  var  der 
repræsentanter  tilstede  fra  hele  det 
verdensomspændende  samfund,  han 
havde  nået  ud  til  i  sit  arbejde. 
Ganske  nær  ved  hans  kiste,  hvori 
hans  legeme  hvilede  under  begravel- 
seshøjtideligheden  for  ham  i  Taber- 
naklet på  Tempelpladsen,  sad  hans 
elskede  hustru  Alice  og  de  fire  søn- 
ner, der  er  født  i  deres  ægteskab, 
sammen  med  nogle  af  deres  børn.  På 
forhøjningen  i  den  tætfyldte  sal  var 
hans  kollegaer  blandt  Generalautori- 
teterne. Tabernakelkoret  sang  for  ham 
og  væggene  gav  genlyd  af  musik  og 
sand  pris  og  salen  var  fyldt  med  kær- 
lighed og  Herrens  Ånd. 
Richard  Evans'  navn,  liv  og  gerning 
vil  ikke  blive  glemt.  Han  er  og  vil  blive 
husket  med  kærlighed  og  taknemme- 
lighed „i  dag  og  for  altid".  O 


Richard  L.  og  Alice  Thornley  Evans 
med  deres  sønner:  William  Forrest, 
og  fra  v.t.h.  Richard  LTlr.,  John  Thorn- 
ley og  Steven.  (Taget  i  1953,  da  ældste 
Evans  blev  apostel.) 

Fra  Missionens  Præsidentskab 

Kære  danske  søskende! 

Nu  er  det  den  tid  på  året,  hvor  vi  bør  tænke 
på  de  ting,  som  vi  gerne  vil  udføre  i  1972.  Føl- 
gende er  nogle  af  de  ting,  vi  bør  tænke  på: 

Efterhånden  som  verden  går  fremad  i  et  stadig 
hurtigere  tempo,  kommer  der  flere  krævende 
ting  ind  i  vort  liv:  nye  biler,  nyt  tøj,  nye  møbler, 
ferier  etc,  og  disse  ting  er  nødvendige,  når  de 
holdes  inden  for  det  rette  perspektiv,  og  når  vi 
har  råd  til  dem,  men  hvis  vi  påtager  os  alt  for 
mange  forpligtelser  og  kommer  i  stor  gæld,  bliver 
vore  problemer  plagsomme  og  skaber  mismod. 
Vær  derfor  omhyggelige,  forsigtige  og  kloge  med 
jeres  forpligtelser.  Køb  ikke  mere,  end  I  kan  be- 
tale for. 


godt  at  tale  med  jeres  grenspræsident  om  alle 
usædvanlige  ting.  Han  har  nøglen  til  at  give  gode, 
sunde,  fordomsfri  råd  om  alle  problemer.  Brug 
ham,  det  er  det  Herren  ønsker  vi  skal.  Mange 
mennesker  har  opdaget,  at  der  ikke  findes  en 
tønde  guld  for  enden  af  regnbuen,  hvis  vi  træk- 
kes ind  i  „Bliv  hurtig  rig-handeler." 

Pas  på!  Der  findes  ikke  noget,  der  er  gratis.  Alt 
må  man  betale  for.  Rådfør  jer  i  jeres  familiekreds 
med  hustru  og  børn  om  de  ting  og  planer  I  på- 
tænker, så  vil  I  opdage,  at  det  betaler  sig  at  bruge 
tid  til  det.  Tænk  før  I  springer  ud  i  noget.  Vent 
til  i  morgen  med  at  træffe  beslutning.  Sov  på  det. 
Hold  bøn,  så  vil  I  være  på  rette  vej. 

Kom  ud  af  jeres  gæld,  og  bliv  udenfor.  Dette 
omfatter  ikke  jeres  hjem.  Et  hjem  er  en  vidunder- 
lig investering.  Betal  af  på  det  så  hurtigt  som 
muligt,  og  få  den  virkelig  dejlige  følelse,  som 
kommer  af  selv  at  eje  hus  og  hjem. 

Vær  ærlige  i  jeres  handlemåde  med  andre.  Betal 
jeres  tiende  og  andre  ydelser,  og  det  er  nøjagtig 
lige  så  vigtigt  at  betale  jeres  skat  ærligt.  Vær  fair 
over  for  alle  mennesker. 

Vær  stadig  aktiv  i  Kirken.  Hvis  I  er  det,  vil  jeres 
vidnesbyrd  vokse.  Hvis  I  ikke  er  det,  vil  I  falde 
fra.  Det  er  lige  så  sikkert,  som  at  nat  følger  efter 
dag. 

Elsk  hverandre.  Tjen  hinanden,  for  ved  at  gøre 
det  holder  I  det  første  og  største  bud. 

Brug  de  talenter  Gud  har  givet  jer  til  at  opbygge 
Guds  rige,  så  det  ikke  skal  tages  fra  jer. 


Vær  overordentlig  forsigtige  med  hensyn  til  alle 
planer  om  at  blive  hurtigt  rig.  Temmelig  ofte  hører 
vi  om  noget,  som  kan  gøre  én  rig  i  løbet  af  en 
nat.  Pas  på,  være  forsigtig,  brug  visdom!  Det  er 


Tænk  alvorligt  over  enhver  opgave  I  får  Kirken. 
Afvis  ikke  nogen,  med  mindre  I  har  talt  om  det 
med  jeres  grenspræsident  angående  grunden  til 
det. 

Tilgiv  hverandre,  som  I  vil  have,  at  Gud  skal  til- 
give jer. 

Bed  med  et  rent  hjerte.  Herren  kan  løse  alle 
problemer.  Giv  Ham  mulighed  for  det. 

Hold  alle  lovene  og  befalingerne  med  et  rent 
hjerte,  så  vil  I  have  ret  til  alle  himlens  velsignel- 
ser. Han  vil  ikke  tilbageholde  dem. 

Den  første  lov  til  at  skabe  frafald  er  unødig  slad- 
der, at  tale  ilde  om  en  broder  eller  søster.  I  vil 
blive  dømt  efter  jeres  ord.  Lad  dem  være  gode. 

Præstedømmebærere:  Elsk  jeres  hustru,  vis  jeres 
børn  vejen.  Efterlev  Evangeliet  i  jeres  hjem,  så 
vil  I  frelse  jeres  familie. 

Sidst,  men  ikke  mindest:  Er  I  alle  missionærer? 
Først  ved  jeres  eksempel,  dernæst  ved  jeres 
handlinger.  Sender  I  henvisninger  til  jeres  grens- 
præsident?  I  har  en  hellig  forpligtelse.  Vi  har 
allerede  12  danske  missionærer  i  marken.  Hjæl- 
per I  med  jeres  støtte?  Der  vil  komme  flere. 
Begynd  i  dag.  Alle  kvorum'er  bør  sende  penge 
hver  måned  til  missionens  hovedkvarter  for  at 
støtte  dem.  Har  I  gjort  jeres  del  i  1971?  Vi  har 
brug  for  jeres  hjælp  i  1972.  I  har  nogle  storartede 
danske  brødre  og  søstre  i  missionsmarken. 

I  kan  ikke  give  alting  bort.  Det  kommer  tidobbelt 
tilbage.  Giv  ikke,  så  det  smerter.  Giv,  til  I  føler 
jer  godt  tilpas.  I  vil  vide,  hvornår  I  har  denne 
gode  følelse. 

Må  Gud  velsigne  ethvert  sidste  dages  helligt 
hjem  i  Danmark,  fordi  de  holder  alle  budene. 


Jeg  elsker  jer  alle! 
Paul  L.  Pehrson, 
missionspræsident 


Hilsen  fra  Amerika 

Søster  Mary  G.  Sorensen  og  riendes  søn 
David  sender  de  kærligste  hilsener  med 
ønsket  om  en  glædelig  jul  og  et  velsignet 
nytår  til  alle  danske  søskende. 

Fødselsdage 

Stjernen     ønsker     tillykke     til     følgende 

søskende: 

Olga    Louise    Petersen,    Randers,    90    år 

den  1 .  januar 

Edy  West  Hansen,  Odense,  70  år  den  12. 

januar 

Elna    Madsen,    Aalborg,    70    år    den    13. 

januar 

Otto  Edvard  Larsen,  Aalborg,  75  år  den 

14.  januar 

Edmund  Henry  Christensen,  Randers,  70 
år  den  28.  januar 

Johan  Hugo  Strømberg,  Nordre  Gren,  75 
år  den  30.  januar 

Døde 
Aalborg 

den    18.    juli    1971    døde    broder   Morten 
Pedersen,  67  år  gammel.  Æret  være  bro- 
der Pedersens  minde 
Nordsjælland 

Den  29.  september  1971  døde  søster 
Ellen  Margrethe  Riege,  71  år  gammel. 
Æret  være  søster  Rieges  minde. 

Dåb 
Esbjerg: 

24.  juli  1971: 

Bitten     Nielsen     døbt     af     broder     Kurt 
Schrøder,  håndspålæggelse  ved  samme 
Aarhus: 
29.  juli  1971: 

Aase     Inge    Andersen     døbt    af    ældste 
Daryl     Petersen,     håndspålæggelse    ved 
ældste  Jan  Birk 
Rønne: 

22.  september  1971: 

Hansine   EmHie    Margrethe    Hansen    døbt 
af    ældste    Frode    Madsen,    håndspålæg- 
gelse ved  ældste  Dennis  Bird. 
Nordre  Gren: 
1.  august  1971 : 

Kim  Auerbach  ordineret  til   lærer  af  bro- 
der Egon  Auerbach 
Esbjerg: 
29.  august  1971 

Karl-Henrik   Hansen    ordineret  til    diakon 
af  broder  Aage  Hansen 
Kim  Gram  ordineret  til  diakon  af  broder 
Bent  Gram 

Velsignelser 

Slagelse: 

15.  august  1971: 

Søren  Edsberg  Andersen  og  Johanna 
Edsberg  Andersens  datter  Eva  Edsberg 
Andersen  velsignet  af  Knud  Edsberg 
Andersen 


Odense: 

5.  september  1971 : 

Preben      Devantier     Jensen      og      Marie 

Louise    Jensens    datter   Maria    Devantier 

Jensen  velsignet  af  sin  fader. 

Amager: 

5.  september  1971 : 

Aage  Brodersen  og  Lisbeth  Brodersens 
søn  Thomas  Brodersen  velsignet  af  Finn 
Poulsen 

Ordinationer 

Aalborg: 

2.  maj  1971: 

Arne  Poulsen  ordineret  til  diakon  af  mis- 
sionspræsident Paul  L.  Pehrson 
Flemming  Klitgård  ordineret  til  diakon  af 
broder  Konrad  Børge  Klitgård 
19.  juni  1971: 

Benny  Uffe  Kristensen  ordineret  til  æld- 
ste af  broder  Orla  Rode  Nielsen 
8.  august  1971: 

Ole     Højmark     Steffensen     ordineret    til 
præst  af  broder  Magnus  H.  Steffensen 
Nordsjælland: 

6.  juni  1971: 

Bent  Eli  Stricker  ordineret  til  diakon  af 
broder  Verner  Olsen 


Indbinding 
af  Stjernen 
1971 


STJERNEN  for  1971   kan  nu 
indbindes. 

Bogbinderen  har  givet  os  et  meget 
fordelagtigt  tilbud,  nemlig 
kr.  40,00  incl.   moms 
Denne  pris  forudsætter  imidlertid, 
at  et  større  antal  indbindes 
på  en  gang,  og  vi  må  derfor  sætte 
fristen  for  indsendelse  af  de  12 
numre  for  1971    til  15.  marts  1972. 
Som  tidligere  år  vil  indbindingen 
kunne  leveres  i  følgende  farver: 
rød,   bordeaux,   blå,  sort,  grøn 
og  brun.  Husk  derfor  at  anføre 
hvilken  farve  der  ønskes: 
Betalingen  for  indbindingen  kan 
indsendes  pr.  postgiro  333.38, 
CHURCH  OF  JESUS  CHRIST 
OF  LATTER-DAY  SAINTS, 
Dalgas  Boulevard  164, 
2000  København  F.  Husk 
på  talonen  at  skrive  „Indbinding". 
Girokort  kan  fås  hos  Grens- 
præsidenterne 

